
Blaženi Alojzije Stepince 
moli za nas! 


i _ \ 

»Vjera nije kabanica koju možeš po volji okretati!« 

(BL Alojzije Stepinac, 25, listopada 1935.) 





Kad sam bio na Filipinima, filipinski me narod pozdravljao riječima: »Lolo Kiko« - to jest: »djed Fra¬ 
njo« - »Lolo Kiko«, govorili su! Najprije je važno istaknuti ovo: istina je da nas društvo želi odbaciti, ali Bog 
to sigurno ne želi. Gospodin nas nikada ne odbacuje. On nas poziva da ga slijedimo u svim životnim dobima, 
a starost također sadrži milost i poslanje, pravi Gospodinov poziv. Starost je poziv. Još nije došlo vrijeme za 
»uvući vesla u čamac«. To se životno doba, nesumnjivo, razlikuje od prethodnih; moramo ga malo osmisliti 
jer naša društva nisu spremna, ni duhovno ni moralno, dati tom razdoblju života njegovu punu vrijednost. 
Nekoć, u stvari, nije bilo tako uobičajeno imati vremena na raspolaganju; danas je to puno normalnije. Čak je 
i kršćanska duhovnost ostala pomalo zatečena, pa je potrebno osmisliti duhovnost starijih osoba. Ali, hvala 
Bogu, postoje svjedočanstva svetaca starije dobi! (...). 

Dragi djedovi i bake, drage starije osobe, povedimo se za primjerom to dvoje staraca [Simuna i Ane u 
hramu]! Postanimo i mi pomalo pjesnici molitve: uživajmo u traženju vlastitih riječi, poslužimo se onima 
kojima nas uči Božja riječ. Veliki je dar za Crkvu molitva djedova i baka i starijih osoba! Molitva starijih oso¬ 
ba i djedova i baka dar je za Crkvu, to je bogatstvo! To je velik poticaj mudrosti za čitavo ljudsko društvo; 
pogotovo za ono koje je prezaposleno, previše zauzeto, previše rastreseno. Netko mora pjevati, također za 
njih, pjevati o Božjim znakovima, obznanjivati znakove Božje, moliti za njih! Pogledajmo Benedikta XVI. 
koji je odlučio posljednji dio svoga života provesti u molitvi i slušanju Boga! To je lijepo! Veliki vjernik iz 
prošlog stoljeća, pravoslavne tradicije, Olivier Clement, rekao je: »Civilizacija u kojoj se više ne moli je civi¬ 
lizacija u kojoj starost više nema smisla. I to je zastrašujuće, trebamo prije svega starije osobe koje mole, jer 
starost nam je darovana upravo zbog toga.« Molitva starijih nešto je lijepo. 

Možemo zahvaljivati Gospodinu za primljena dobročinstva i popuniti prazninu nezahvalnosti koja nas 
okružuje. Možemo moliti da se ispune očekivanja novih naraštaja i dati dostojanstvo sjećanju i žrtvama pret¬ 
hodnih naraštaja. Možemo podsjetiti ambiciozne mlade da je život bez ljubavi poput suhe zemlje besplodne. 
Možemo reći mladima koji se boje da se tjeskobu koju osjećaju pred budućnošću može pobijediti. Možemo 
naučiti mlade ljude koji su previše zaljubljeni u sebe da je veća radost u darivanju nego u primanju. Djedovi 
i bake čine stalni »zbor« velikoga duhovnog svetišta, gdje molitva prošnje i pjesma hvale podupiru zajednicu 
koja radi i bori se na polju života. 

Molitva, dakle, neprestano pročišćava srce. Hvala i molitva Bogu sprječavaju srce da otvrdne u nego¬ 
dovanju i sebičnosti. Kako je ružan cinizam starije osobe koja je izgubila smisao svoga svjedočanstva, koja 
prezire mlade i ne prenosi mudrost života! Kako je, naprotiv, lijep poticaj koji starija osoba uspijeva preni¬ 
jeti mladom čovjeku koji traga za smislom vjere i života! To je stvarno poslanje baka i djedova, poziv starijih 
osoba. Riječi djedova i baka imaju nešto posebno za mlade. I oni to znaju. Riječi koje mi je baka predala u 
pisanom obliku na dan moga svećeničkog ređenja i dalje nosim sa sobom, uvijek, u časoslovu i često ih čitam 
i čine mi dobro. Kako bih želio Crkvu koja izaziva kulturu odbacivanja preobilnom radošću zagrljaja izme¬ 
đu mladih i starijih! To je ono za što danas molim Gospodina, taj zagrljaj! 





UREDNIKOVA RIJEČ 


Kardinal Stepinac - 
» svetac čiste savj esti« 


Pripreme blagdana i tijek samih svečanosti o 55. 
obljetnici smrti Stožernika Svete Rimske Crkve 
podsjećale su hrvatski narod na opći plač i bol naroda 
za svojim voljenim pastirom prije 55 godina, koji su, 
prema riječima vlč. Josipa Gjurana, bili »znak ljubavi 
i vjernosti naroda i javna osuda njegovih protivnika i 
njihovih postupaka«. Štoviše, brojnim sudjelovanjem 
hrvatskih katolika diljem domovine i svijeta očitovano 
je svjedočanstvo »daje kardinal Stepinac važan 
čovjek, izvanredna pojava u našem narodu i u 
Katoličkoj Crkvi, daje doista svetac.« 


nas na internaciju u Krašiću. Ta 
osuda bila je iuridičko umorstvo 
nevina čovjeka (...). Posljedica te 
osude, nad kojom se skandalizi¬ 
rao sav civilizirani svijet, bila je, 
da je moj fizički život u roku od 
ovih trinaest godina, što ih provo¬ 
dim u zatvoru i internaciji, dospio 
na rub groba.« 1 

Štoviše, na završetku istraž¬ 
nog postupka, 20. rujna 1946., 
on je političku pozadinu svoga 
suđenja prikazao ovim riječima: 



I to »ne svetac samo u kate- 
kizamskom smislu da tra¬ 
ži i hoće dobro, a izbjegava 
zlo, nego da je on uvijek isključi¬ 
vo mislio, govorio, radio dobro i 
da je od srca opraštao uvrede i ne¬ 
pravde njemu nanesene, da se za¬ 
uzimao za svakog čovjeka i kod 
ljudi i kod Boga i da je posjedo¬ 
vao istinske kršćanske krjeposti 
u herojskom stupnju«. Ove rije¬ 
či nekadašnjeg torontskog župni¬ 
ka Josipa Gjurana bile su proroč¬ 
ke. Njima je nadodao i ovu misao 
koja tumači i misao i želje našega 
srca: »Crkva mu se može oduži¬ 
ti samo tako da ga što prije javno 
kanonizira za sveca Crkve kakvim 
ga je već učinio naš hrvatski na¬ 
rod. Tada će kardinal Stepinac do¬ 
biti svoje pravo mjesto, a i naša će 
Hrvatska time biti proslavljena.« 

Gotovo svi propovjednici pri¬ 
godom Stepinčeva 2015. progo¬ 
vorili su o Stepincu kao svjedoku 
čiste savjesti. Kardinal Josip Bo- 
zanić, nadbiskup zagrebački, u 
zagrebačkoj prvostolnici reče da 
je nadbiskup Stepinac »svetac či¬ 
ste savjesti«. Znakovito su brojni 
govornici upozorili i na lakrdiju 


sudskog postupka što ga je ko¬ 
munistički režim montirao kako 
bi isključio nadbiskupa Stepin- 
ca iz javnog života. Sam blaže¬ 
ni Alojzije tu je lakrdiju prozvao 
skandalom nad kojim se sabla¬ 
znio sav civilizirani svijet, »juri- 
dičkim ubojstvom nevina čovje¬ 
ka«. Naime, u pismu Okružnom 
sudu u Osijeku, koji ga je zvao na 
parnicu s ciljem da mu se produži 
zatvorska kazna, on je to 5. pro¬ 
sinca 1959. opisao ovim riječima: 
»Ja sam po Vrhovnom narodnom 
sudu NRH 11. X. 1946. osuđen 
na 16 godina prisilnog rada, stvar¬ 
no na tamnicu u Lepoglavi, a da- 


* Kao tajnik zagrebačkog 
nadbiskupa dr. Antuna Bauera bi. 
Alojzije je uvijek bio vjeran zvanju i 
službi 

»Moje hapšenje i zatvor i istražni 
postupak ima pripremiti očigled¬ 
no materijal za sud protiv mene. 
Danas je u cijelom kulturnom 
svijetu omraženo direktno napa¬ 
dati Crkvu i vjeru. Zato se tamo, 
gdje se hoće nešto poduzeti pro¬ 
tiv predstavnika Crkve, mora naći 

1 Pismo sudištu u Osijeku , Krašić, 4. prosinca 1959., 
u: Alojzije Viktor STEPINAC, Pisma i% sušjanjstva 
(1951—1960). Prigodom 100. obljetnice rođenja (priredio: 
J. BATELJA; unaprijed: PISMA), Zagreb, 1998., str. 
35 ls. 

politička podloga, što je protiv 
mene nađeno u ovoj formi. Ni 
po Božjem, ni po naravnom, ni 
po internacionalnom pravu ni¬ 
jedan ispravan sud ne bi me ni¬ 
kada mogao osuditi za ono što 
mi se imputira, kad bi pregle¬ 
dao cijelu situaciju u kojoj smo 
se nalazili. Moja je krivnja sto 
posto u tome, što nisam mo¬ 
gao pokleknuti pred zahtjevima 
komunizma koji jedini vlada u 
ovoj zemlji.« 2 

Neutemeljenost sudske pre¬ 
sude nadbiskupu Stepincu, koju 
je Vrhovni sud NRH donio po 
nalogu Komunističke partije, 
ima i danas posljedice u djelo¬ 
vanju hrvatskog pravosuđa u 
Republici Hrvatskoj koje se, 
stječe se dojam, još uvijek nije 
odvojilo od komunističke ma¬ 
trice. Doista bi bilo vrijeme da 
oni koji su baštinili sudske pre¬ 
sude Vrhovnog suda Narodne 
Republike Hrvatske prouče do¬ 
kumentaciju sudskog postupka 
protiv zagrebačkog nadbiskupa 
Alojzija Stepinca i donesu pra¬ 
vorijek u prilog povijesnoj isti¬ 
ni. Tek tada će se dogoditi ono 
što je bi. Alojzije Stepinac pred¬ 
vidio i nagovijestio tijekom sud¬ 
ske rasprave 1. listopada 1946.: 
»Ja kažem ovo, kad se prilike 
srede i smire, kad se budu mogli 
publicirati svi dokumenti, kad 
se budu mogli isti u miru raditi 
i izraditi, kad svi faktori mogu 
slobodno da kažu svoju riječ, 
bez ikakvog straha, potpuno 
slobodno u svjetlu čiste istine, 
sa političkog i moralnog stano¬ 
višta, ne će se naći ni jedan čo¬ 
vjek koji bi upro prst na zagre¬ 
bačkog nadbiskupa.« 3 


2 Juraj BATELJ A, Plaćeni Ahj^ije Stepinac — Svje¬ 
dok Evanđelja ljubavi Životopis ; dokumenti i svjedočanstva 
- prije, ^a vrijeme i nakon Drugoga svjetskoga rata , Knjiga 

3., Zagreb, 201#., str. 370. 

3 Copia puh lica trans. proc. s. virt. et mart. S. D. Aloisii 
Stepinac, .V. R. E. Cardinalis (Dokumenti iz postupka o 
kreposnom životu i mučeništvu sluge Božjega Aloj¬ 
zija Stepinca, Kardinala Svete Rimske Crkve), Rim, 

1993., sv.LXX., str. 2153. 



* Bi. Alojzije Stepinac: »Što duže 
živim, to te više ljubim, Crkvo sveta 
Božja!« 


Značajno je istaknuti da se ve¬ 
lik broj propovjednika prisjetio 
Stepinčeve hrabrosti i njegova 
istinoljubivog rodoljublja koje je 
u vrijeme komunističkoga mra¬ 
ka poistovjećivano s ustaštvom. 
Na takve objede Stepinac je 3. li¬ 
stopada 1946. uzvratio: »Nisam 
bio persona grata ni Nijemcima 
ni ustašama. Nisam bio ustaša, 
niti sam položio njihovu zakle¬ 
tvu, kako su činili vaši činovnici 
koji su ovdje. Hrvatski se narod 
plebiscitarno izjasnio za hrvat¬ 
sku državu i ja bih bio ništarija, 
kad ne bih osjetio bilo hrvatskog 
naroda, koji je bio rob u biv¬ 
šoj Jugoslaviji (...). Sto sam go¬ 
vorio o pravu hrvatskog naroda 
na slobodu i nezavisnost, sve je 
u skladu s osnovnim principima 
saveznika istaknutima u Jalti i u 
Atlantskoj povelji. Ako prema 
ovim zaključcima svaki narod 
ima pravo na svoju nezavisnost, 
zašto bi se to onda branilo samo 
hrvatskom narodu? Sveta Stoli¬ 
ca je toliko naglašavala da i mali 
narodi i narodne manjine imaju 
pravo na slobodu. Zar katolički 
biskup i metropolit ne bi o tom 
smio ni pisnuti? Ako treba, past 
ćemo, jer smo vršili svoju duž¬ 
nost. Ako mislite, da je hrvatski 
narod zadovoljan ovom sudbi¬ 
nom ili mu eventualno još pru¬ 
žite priliku da se izjasni, s moje 


strane nema poteškoća. Poštivao 
sam volju svoga naroda i pošti¬ 
vat ću je.« 4 

O tome je prozborio na za¬ 
vršetku misnoga slavlja u Kra- 
šiću i postulator dr. Juraj Bate- 
lja prisjetivši se kako su mnogi 
od onih koji se danas udaraju 
u prsa, hvaleći se hrvatskim ro¬ 
doljubljem, u vremenu nakon 
završetka Drugoga svjetskog 
rata slali u logore i pod zemlju 
sve one koji su zastupali pra¬ 
vo hrvatskoga naroda na nje¬ 
govu državu. Bili su to »anti¬ 
fašistički Jugoslaveni« koji su 
stvarali zajednicu »južnoslaven¬ 
skih naroda na temelju bratstva 
i jedinstva«, a to je značilo uni¬ 
tarističku, velikosrpsku Jugo¬ 
slaviju, u koju se planiralo uto¬ 
piti hrvatski narod. 

Nije uzmanjkalo ni propo¬ 
vjednika koji su za ovogodišnje 
Stepinčevo prepoznali u njego¬ 
vu životu u herojskom stupnju 
življene teološke krjeposti vjere, 
ufanja i ljubavi te moralnih krje¬ 
posti razboritosti, pravednosti, 
umjerenosti i jakosti. Tako se i 
na temelju ovogodišnjeg Stepin- 
čeva može doći do spoznaje da 
je bi. Stepinac, kako je to u svo¬ 
joj propovijedi u trodnevnici 
ustvrdio mons. Ivan Šaško, »bi¬ 
ser hrvatske duhovnosti«. 

Jer nadbiskupu Stepincu nisu 
presjekli vrat i na javnom trgu 
prolili njegovu krv, mogu se čuti 
prigovori da on nije u pravom 
smislu mučenik. A on je u pra¬ 
vom smislu kršćanski mučenik 
jer je krv prolio za istine kršćan¬ 
ske vjere, pritiješnjen sustavnim 
progonom komunističkog reži¬ 
ma i bolešću koju mu je taj režim 
prouzročio u zatvoru. Zbog tih 
činjenica mu je za vrijeme kra- 
šićkog sužanjstva izvađeno više 
od 36 litara krvi. On je sam o 
tome rekao: »Inozemni i doma- 


4 Blaženi Alojzije STEPINAC, Propovijedi, govori, 
poruke (1941.-1946.), (priredio: J. Batelja), Zagreb, 

2012., str. 505.-506. 

ći liječnici učinili su što su mo¬ 
gli da mi život produlje, ali mi 
zdravlja povratili nisu niti će ika¬ 
da više moći. Istočili su mi dosa¬ 
da 34 litre krvi i točenje se i dalje 
nastavlja.« 5 

Teško stanje je 20. veljače 
1958. opisao sljedećim riječima: 
»Ako naglo ne svršim, vidim 
da ću mnogo patiti. Počela me 
boljeti i desna noga. Ali strplji¬ 
vi moramo biti usque ad effusio- 
nem sanguinis 6 7 . 

Da, ali to je kod mene malo 
drukčije - reče sada smješeći se: 
Sveci su prolili 5 1 krvi - i u raju 
su, a ja već 30 1 i još sam jadni 
grješnik - i borim se. Gospodi¬ 
ne, cur fecisti sic 7 - to ne smije¬ 
mo pitati!« 8 

Neka primjer njegova živo¬ 
ta i svjedočanstvo čiste savjesti 
pridonesu prosperitetu kršćan¬ 
ske vjere i napretku hrvatskog 
naroda, čija je kultura izrasla na 
kršćanskim korijenima. U tom 
vidu aktualna je i njegova poru¬ 
ka zapisana u oporuci 9. listopa¬ 
da 1959.: »Hrvatskom narodu, 
iz kojega sam nikao, nastojao 
sam koristiti, koliko sam mogao 
(...) stavljam ponovno na srce, 
da ostane uvijek čvrst u svetoj 
vjeri katoličkoj i vjeran Svetoj 
Apostolskoj Stolici Petrovoj!« 9 

Neka članci, slike i prilozi u 
ovom broju Glasnika pridonesu 
još boljem poznavanju bi. Aloj- 
zija Stepinca i u nama pobude 
želju da ga nasljedujemo u vjeri, 
pouzdanju i ljubavi prema Bogu, 
Kristu Isusu i Svetoj Crkvi Ka¬ 
toličkoj, koju je kao lađu stavio 
u valovlje svijeta da ljudski rod 
vozi u luku vječnoga života. 

U Zagrebu 19. travnja 2015. 
dr. Juraj Batelja, postulator 


5 PISMA, str. 351.-352. 

6 Sve do prolijevanja krvi. 

7 Zašto si to učinio? 

8 Josip VRANEKOVIĆ, Dnevnik. Život u Kraliću 
%asHinjenog nadbiskupa i kardinala Alo/^ija Stepinca , (pri¬ 
redio: ). Batelja), Zagreb, 2011., str. 600. 

9 PISMA, str. 350. 



* Svećenici oko oltara u Krašiću na blagdan Stepinčeva o 55. obljetnici 
smrti bi. Alojzija Stepinca. Misno je slavlje predvodio mons. Juraj Batelja, 
s njim je kod oltara bilo 49 svećenika, pet ih je ispovijedalo u crkvi 


Molitva za proglašenje svetim 
blaženoga Alojzija Stepinca 

Gospodine Bože, ti si blaženom Alojziju Stepincu 
udijelio milost ne samo vjerovati u Isusa Krista nego i tr¬ 
pjeti za njega. Neustrašivim apostolskim žarom i ljubav¬ 
lju prema Crkvi ostao je vjeran do smrti. 

Ubroji blaženoga Alojzija među svece sveopće Cr¬ 
kve da nam bude primjer i zagovornik u borbama života 
na putu vječnoga spasenja. Po Kristu Gospodinu naše¬ 
mu. Amen 

/Po njegovu zagovoru udijeli mi milost... / 

Po Kristu Gospodinu našemu. Amen. 

Nakon toga izmoli: Oče naš, Zdravo, Marijo, Slava 
Ocu, sa zazivom: Blažem Alojzije Stepinče , moli za nas! 

* * * 

* Naslovnica slovenskog 
izdanja knjige: Luč na pod 
življenja. Duhovni življenjepis 
blaženoga Alojzija kardinala 
Stepinca, zagrebškega nadškofa, 
mučenca , (prijevod: Janez 
Cerar, CM), Družina, Ljubljana, 
2013. (hrvatsko izdanje: Juraj 
BATELJA - Hugh C. BARBOUR 
pod naslovom: Svjetlo na putu 
života. Duhovni životopis bi 
kardinala Alojzija Stepinca, 
nadbiskupa zagrebačkoga, 
mučenika, objavljeno je u 
Zagrebu, u studenom 2007.) 

»Pastir i mučenik Alojzije 
u okolnostima nametanja neslobode, 

očuvao je slobodu« 



Blagdan blaženoga Stepinca godine 2015. svečano je 
proslavljen u Zagrebačkoj nadbiskupiji i u svim drugim 
hrvatskim biskupijama, među Hrvatima diljem svijeta. 
Osobito svečano bilo je u brojnim župama i središtima 
iseljenih Hrvata. Mnoštvo vjernika koje je sudjelovalo 
u trodnevnim ili devetodnevnim pripremama za 
Stepinčevo 2015. upućivalo je na narodni plebiscit o 
svetosti bi. Alojzija Stepinca. Djeca i mladi, muževi i 
žene, bolesnici i ranjenici, dobrovoljci Domovinskog 
rata i vjernici različitih zvanja i uzrasta radosno su se 
i s ponosom uključivali u pripremu da prigodom 55. 
obljetnice mučeničke smrti kardinala Alojzija Stepinca 
bolje upoznaju njegov lik. Slušajući Božju riječ i u svjetlu 
te riječi, shvaćali su daje blaženi Alojzije doista bio 
izvanredna pojava u našem narodu i u Crkvi. 


T rodnevnica u zagrebač¬ 
koj prvostolnici započe¬ 
la je u subotu 7. veljače. 
Euharistijsko slavlje predvodio 
je zagrebački pomoćni biskup 
Mijo Gorski koji je, govoreći o 
liku bi. Alojzija Stepinca, ista¬ 
knuo da se »Blaženik kao i ne¬ 
kad, tako i danas 55 godina na¬ 
kon smrti, brine za povjereni 
mu narod«. Nastavio je: »On je 


u prvostolnici prisutan ne samo 
svojim tijelom koje tu počiva, 
nego snagom svoga duha, nazo¬ 
čan je kao pastir koji bdije nad 
vjerom svoga naroda, koji po¬ 
sreduje u nevoljama, koji oku¬ 
plja vjernike oko svojega groba. 
(...) on i danas pomaže, posre¬ 
duje svojim zagovorom, svojim 
primjerom da Isus spasitelj do¬ 
takne srca i savjesti ljudi.« Dru- 


* Mnoštvo štovatelja bi. Alojzija 
Stepinca ispunilo je zagrebačku 
Prvostolnicu na njegov blagdan 10. 
veljače 2015. 

goga dana trodnevnice, u ne¬ 
djelju 8. veljače, euharistijsko 
slavlje u zagrebačkoj katedra¬ 
li predvodio je pomoćni biskup 
zagrebački Ivan Šaško. On je u 
propovijedi podsjetio da je »pa¬ 
stir i mučenik Alojzije u okol¬ 
nostima nametanja neslobode, 
očuvao slobodu (...) prihvatio je 
mudrost križa, radi upućivanja 
na uskrsnuće«. 

Posljednjega dana trodnevne 
priprave za blagdan bi. Alojzi¬ 
ja Stepinca, u ponedjeljak 9. ve¬ 
ljače, misno slavlje predvodio je 
biskup Valentin Pozaić u zajed¬ 
ništvu s desetak svećenika. U ho¬ 
miliji je istaknuo kako u zlom svi¬ 
jetu nije važno biti čestit i pošten, 
nego politički korektan, uspješan 
krivokletnik i izdajica. Bi. Aloj¬ 
zije vjerovao je Isusovim riječima 
»ja sam Put, Istina i Život«. On je 
»tim putem hrabro hodio i tu isti¬ 
nu svim srcem živio. Nakon po¬ 
niženja i progona i mučeništva 
stekao je život časti i dostojanstva, 
moralnoga autoriteta u svom na¬ 
rodu. I više od toga. Stekao je čast 
oltara«. 

Na sam blagdan, u srijedu 10. 
veljače 2015., svečano misno slav¬ 
lje u zagrebačkoj prvostolnici tra¬ 
dicionalno u 19 sati predvodio je 
zagrebački nadbiskup kardinal 
Josip Bozanić. U koncelebraciji su 
bili apostolski nuncij u Republici 
Hrvatskoj nadbiskup Alessandro 
D’Errico, križevački vladika Ni¬ 
kola Kekić, bjelovarsko-križe- 
vački biskup Vjekoslav Huzjak, 
zagrebački pomoćni biskupi Va- 

lentin Pozaić, Ivan Šaško i Mijo 
Gorski te 150 svećenika. 

Nakon popričesne molitve, 
kardinal je kod groba bi. Alojzija 
Stepinca izmolio molitvu za nje¬ 
govo proglašenje svetim. 

Pjevanje je animirao katedralni 
zbor pod ravnanjem mo. Mirosla¬ 
va Martinjaka uz orguljsku prat¬ 
nju mo. Nevena Kraljića. 

Istoga dana, 10. veljače, u 14 
sati, u vrijeme kada je prije 55 
godina Blaženik predavao svo¬ 
ju dušu Gospodinu, u zagrebač¬ 
koj prvostolnici održana je »Ura 
preminuća bi. Alojzija Stepinca«. 
Pripremili su je i u njoj sudjelova¬ 
li svi bogoslovi i odgojitelji Nad¬ 
biskupskoga bogoslovnog sje¬ 
meništa u Zagrebu. Pobožnost je 
predvodio duhovnik preč. Vlado 
Razum, pjevao je zbor bogoslova. 

Stepinčevo je proslavljeno sve¬ 
čanim misnim slavljima u kate¬ 
dralama, župnim crkvama i fili- 
jalnim kapelama te priredbama, 
koncertima, sportskim natjecanji¬ 
ma i natjecanjima o poznavanju 
Blaženika. Između brojnih mje¬ 
sta iz kojih je Uredništvo primilo 
izvješća o proslavama ovogodiš¬ 
nje liturgijske proslave bi. Ste¬ 
pinca izdvajamo sljedeća: Livor- 
no Ferraris, Nica, župe blaženog 
Alojzija Stepinca u Velikoj Go¬ 
rici, Dugoj Resi, Rutinskoj Slati¬ 
ni, Budaševu, Koprivnici, Ivanov- 
cu kod Čakovca, na Hebrangu u 
Slavonskom Brodu, u Virovitici, 
u Novskoj, na Bilom brigu u Za¬ 
dru, u Srimi (Šibenik), u Orašju 
(BiH), u Zapovjedništvu HKOV- 
a u Karlovcu, u crkvi sv. Lovre u 
Požegi, u Stražemanu, u Funta- 
ni, u dubrovačkoj katedrali, u ka¬ 
tedrali u Varaždinu, u sarajevskoj 
katedrali Srca Isusova, u župnoj 
crkvi sv. Petra ap. u Zaprešiću, u 
kapeli u Sopu (Ivanja Reka), u au¬ 
stralskim gradovima Canberri i 
Wollongongu, u HKM u Porto¬ 
rožu, u HKŽ u Kelkheimu itd. 


STEPINČEVO 201 5. 




»Neustrašivi svjedok 
čovječnosti i istine« 


Misli iz propovijedi 
kardinala Josipa 
Bozanića na Stepinčevo 
2015. 

»Braćo i sestre, spomen 
na blaženoga Alojzija Ste¬ 
pinca govori o neustrašivom 
svjedoku čovječnosti i isti¬ 
ne, vjernosti Crkvi, koji se 
sav pouzdao u Boga. Jedna¬ 
ko tako s njegovim je svje¬ 
dočanstvom povezan po¬ 
kušaj drugih da se nepravda 
proglasi pravdom i politička 
manipulacija pravosuđem. 
Osuđeni nadbiskup Stepinac 
do dana današnjega ostao 
je živjeti kao primjer žrtve 
onih sudišta koja ne mare za 
činjenice, ni za dostojanstvo 
suđenja. 

Njegova je osuda u no¬ 
vijoj hrvatskoj povijesti po¬ 
stala simbolom svega što je 
provodio jedan od totalita¬ 
rizama, onaj komunistički, 
stvarajući privid pravednosti 
i demokracije. Teško je po¬ 
misliti da se napredak Do¬ 
movine može očekivati sve 
dok ne postoji ravnoteža u 
zakonima koji sadrže jasne 
temeljne vrijednosti vode¬ 
ći brigu o stvarnim životima 
ljudi; dok nema stabilnosti 
institucija koje ne djeluju po 
političkome ili ideološkome 
diktatu, nego teže k praved¬ 
nosti, vođeni istinom; dok se 
ne štiti čestitost i ne poštuje 
savjest. 

Život i smrt blaženoga 
Alojzija hrvatskom je naro¬ 
du dobar pokazatelj za čime 
se u sadašnjosti ne smije ići, 
kao i to na što se u budućno¬ 
sti ne smije oslanjati. Naža- 



'* Nadbiskup zagrebački kardinal 
Josip Bozanić propovijeda na 
blagdan bi. Alojzija Stepinca u 
zagrebačkoj prvostolnici, 10. veljače 
2015. 

lost, i danas smo suočeni s činje¬ 
nicom da se u našoj Domovini, 
unutar širih društvenih previra¬ 
nja, ne pazi na sve opasnosti koje 
mogu proizaći iz nedostatne bri¬ 
ge oko donošenja i provođenja 
zakona (...). 

Braćo i sestre, nadbiskup Ste¬ 
pinac je svetac čistoće savjesti i 
njega trebamo zazivati u kušnja¬ 
ma u kojima Boga želimo odijeli¬ 
ti od svakidašnjega življenja. Kr¬ 
šćanin nema dvostruka mjerila. 
Upravo to je i zahtjevno i rado¬ 
sno. Zahtjevno jer nas suočava s 
našim grijesima, ali prije svega je 
radosno jer znamo da je u svakom 
trenutku Bog po Isusu Kristu naš 
suputnik, pomoćnik i utjeha. Mi 
se po Blaženikovu zagovoru uz- 
damo u Božju pomoć i on nam 
pomaže (...). 

Ovdje smo u Stepinčevoj ka¬ 
tedrali jer osjećamo zov Blaženi- 
kove privlačnosti i blizine. Riječi 
ne mogu obuhvatiti sve što se do¬ 
gađa ovdje na Blaženikovu gro¬ 
bu. Koliko je dodir njegova lika, 
njegova groba, dodir sklopljenih 
ruku stvorio novih dodira milo¬ 
sti i vratio čovjeka na poštivanje 
Boga, na molitvu za oproštenje i 
na put čistoće savjesti u ispovije¬ 
di; na obraćenje i dobra djela, na 

vjeru koja čovjeka povezuje s Bo¬ 
gom i bližnjima. 

Ovdje smo u Stepinčevoj kate¬ 
drali, moleći ustrajno njegovu po¬ 
moć i moleći za njegovo proglaše¬ 
nje svetim. Njemu se utječemo i s 
njime molimo za našu djecu i mla¬ 
de, za bračne parove i naše obite¬ 
lji, za sve potrebne, progonjene i 
patnike, za naše hrvatske branite¬ 
lje i za dragi nam hrvatski narod. 

Blaženi Alojzije, vidiš nas oku¬ 
pljene oko sebe; poznaješ naše na¬ 
kane koje pred Gospodina dono¬ 
simo u tvome pouzdanju. Izmoli 
nam snagu u svim kušnjama; ču¬ 
vaj sve nas, Crkvu i hrvatsku do¬ 
movinu! - Amen.« 



* Mješoviti zbor župne crkve sv. Fabijana i Sebastijana iz Jelse, 
predvođen župnikom mons. Stankom Jerčićem, svojim je pjevanjem 
uveličao proslavu Stepinčeva 2015. u crkvi sv. Jeronima u Rimu, 10. 
veljače 2015. 


Rim 

Hrvatska rimska zajedni¬ 
ca svečano je proslavila blagdan 
blaženoga Alojzija Stepinca, bi¬ 
skupa i mučenika, u Papinskom 
hrvatskom zavodu i hrvatskoj 
crkvi sv. Jeronima u Rimu. Eu- 
haristijsko je slavlje predvodio 
i propovijedao pročelnik Kon¬ 
gregacije za nauk vjere kardinal 
Gerhard Ludwig Miiller u kon- 
celebraciji s apostolskim nun¬ 
cijem nadbiskupom Martinom 
Vidovićem i sedamdesetak sve¬ 
ćenika. Među njima su bili, uz 
poglavare i studente Zavoda, 
msgr. Henryk M. Jagodzinski iz 
Državnoga tajništva Svete Stoli¬ 
ce, p. Benedikt Lautenbacher SJ, 
rektor Zavoda »Germanicum et 
Hungaricum«, p. Ante Lozuk SJ, 
rektor Russicuma, msgr. Vladi¬ 
mir Stahovec, rektor slovačkoga 
zavoda, p. Siniša Balajić OFM - 
rektor Antonianuma, o. Zdenko 
Križić OCD - rektor Terezianu- 
ma, predstavnici drugih zavoda 
i rimskih dikasterija te hrvatski 
svećenici i redovnici koji su na 
studiju ili službi u Rimu. Pročel¬ 
nik Kongregacije za proglašenje 
svetima kardinal Angelo Amato 
uputio je pismo s pozdravima i 


čestitkom. Svetoj su misi također 
nazočili brojni veleposlanici pri 
Svetoj Stolici i drugi diplomat¬ 
ski djelatnici: Filip Vučak - Re¬ 
publika Hrvatska, Slavica Kara- 
čić - Bosna i Hercegovina, Juan 
Carlos Gamarra Skeels - Peru, 
Gabor Gyorivanyi - Mađarska, 
Peter Sopko - Slovačka, Maria- 
no Palacios Alcocer - Meksiko. 
Veleposlanik Republike Hrvat¬ 
ske u Italiji gosp. Damir Grubiša 
uputio je svoje čestitke i pozdra¬ 
ve sa službenoga puta. Valja ista¬ 
knuti da je i talijanski katolički 
dnevnik »Avvenire« na istaknu¬ 
tom mjestu donio 10. veljače u 
rubrici »Svetac dana« izvješće o 
bi. kardinalu Alojziju Stepincu. 

Na početku euharistijskoga 
slavlja rektor Zavoda sv. Jeroni¬ 
ma msgr. Jure Bogdan pozdra¬ 
vio je sve nazočne te izrazio svo¬ 
ju osobitu radost što večerašnje 
slavlje predvodi kardinal Ger¬ 
hard Ludwig Miiller. Naime, 
kako je istaknuo msgr. Bogdan, 
proslavu Stepinčeva u hrvatskoj 
crkvi sv. Jeronima uglavnom su 
predvodili predstojnici jednog 
od rimskih dikasterija, a kardinal 
Miiller je četvrti u nizu pročel¬ 
nika Kongregacije za nauk vjere 
koji su prihvatili poziv hrvatske 


zajednice. Prije njega to su učini¬ 
li njegovi neposredni prethodni¬ 
ci kardinal Franjo Seper (1970. - 
1981.), Joseph Ratzinger (1998.) 
i William Levada (2010.). 

Kardinal Miiller razvio je ho¬ 
miliju polazeći od slike iz Ivano¬ 
va evanđelja o pšeničnom zrnu 
koje mora umrijeti da bi donije¬ 
lo obilan rod. Ova se riječ ostva¬ 
rila u tolikim kršćanskim mu¬ 
čenicima tijekom stoljeća »koje 
je Providnost darovala Božje¬ 
mu narodu da mu budu čvrsto 
uporište, zaštita i svjetionici u 
olujama života... Jedan od njih 
je blaženi Alojzije Stepinac, za¬ 
grebački nadbiskup, kardinal 
i mučenik«, objasnio je kardi¬ 
nal Miiller. U nastavku homilije 
istaknuo je nekoliko znakovitih 
epizoda iz života bi. Alojzija, ne 
samo iz njegove pastirske služ¬ 
be nego i iz njegova djetinjstva i 
mladenaštva. Štoviše, u njegovu 
je životnom putu prepoznao sa¬ 
žet primjer onoga što je hrvatski 
katolički puk pretrpio kroz sto¬ 
ljeća, a u njegovu hrabru svjedo¬ 
čenju vjere ono iz čega je hrvat¬ 
ski narod crpio snagu: »Poznato 
mi je kako je hrvatski narod u 
svojoj dugoj povijesti, na vjetro¬ 
metini svjetova i kultura izdržao 

* Velik broj Hrvata i Rimljana sudjelovao je u euharistijskom slavlju u 
crkvi sv. Jeronima Papinskoga hrvatskog zavoda sv. Jeronima u Rimu, na 
Stepinčevo 10. veljače 2015. 


u mnogim kušnjama i napasti¬ 
ma. Njegova glavna pokretačka 
snaga i jamstvo opstojnosti bila 
je i ostala zdrava obitelj u kojoj 
se poštuju naravni i Božji zako¬ 
ni. Sveto pismo i tradicionalna 
praksa Crkve gledaju u brojnim 
zdravim obiteljima znak božan¬ 
skog blagoslova i velikodušnosti 
roditelja. Naš blaženik Alojzi- 
je upravo potječe iz jedne slične 
obitelji, s brojnim potomstvom, 
iz Krašića u Zagrebačkoj nadbi¬ 
skupiji, u Hrvatskoj«, rekao je 
kardinal Miiller te zatim ukazao 
na kršćanske krjeposti koje su 
Alojzijevi roditelji živjeli u sva¬ 
kodnevnom obiteljskom živo¬ 
tu odgajajući svojih jedanaestero 
djece. Prisjetio se oca Josipa ko¬ 
jega su »resile radinost, spretnost 
i radikalnost u kršćanskim nače¬ 
lima«, te majke Barbare koja je »s 
krunicom u ruci, čestim postovi¬ 
ma i molitvom donosila dnevne 
obiteljske odluke u odgoju vla¬ 
stite djece«. Kardinal je zaklju¬ 
čio da je upravo takva obiteljska 
škola života, svojevrsna Crkva u 
malome, pripremila i usmjerila 
Alojzijev put k svećeništvu. 

Iz biskupske službe bi. Aloj- 
zija ukazao je ponajprije na nje¬ 
govo hrabro zauzimanje za pro¬ 


gonjene i obespravljene tijekom 
Drugoga svjetskog rata. Ne 
samo da je zagrebački nadbiskup 
u propovijedima »dizao glas 
protiv ratnih strahota i uništava¬ 
nja«, nego je »poduzimao mno¬ 
ge akcije da svima ublaži boli i 
patnje«. Bi. Alojzije »u jeku II. 
svjetskoga rata grmio je s pro¬ 
povjedaonice zagrebačke prvo¬ 
stolnice«, naglasio je kardinal, 
njegove su riječi često bile ne¬ 
ugodne upravo zato jer su bile 
utemeljene na Evanđelju i pro¬ 
micale evanđeoska moralna na¬ 
čela koja su bila ugrožena. Tako 
npr. propovijed od 25. listopada 
1942. na svetkovinu Krista Kra¬ 
lja kad je Stepinac u vrtlogu rata i 
bezbožnih rasnih ideologija i za¬ 
kona rekao: »Svaki narod i svaka 
rasa, kako se danas odrazuju na 
zemlji, imade pravo na život do¬ 
stojan čovjeka i na postupak do¬ 
stojan čovjeka. Svi oni bez razli¬ 
ke, bili pripadnici ciganske rase 
ili koje druge, bili crnci ili ugla¬ 
đeni Europejci, bili omraženi Ži¬ 
dovi ili ponosni Arijci imaju jed¬ 
nako pravo da govore ‘Oče naš, 
koji jesi na nebesima!’ (Mt 6,9).« 

Kardinal Miiller je podsjetio 
i na ulogu bi. Alojzija Stepinca 
u obrani kršćanskih obitelji: »I 



* Kardinal Gerhard Ludvvig Miiller 
predvodi euharistijsko slavlje u crkvi 
sv. Jeronima u Rimu, 10. veljače 2015. 


»Poznato mi je kako je hrvatski 
narod u svojoj dugoj povijesti, 
na vjetrometini svjetova i kul¬ 
tura izdržao u mnogim kušnja¬ 
ma i napastima. Njegova glav¬ 
na pokretačka snaga i jamstvo 
opstojnosti bila je i ostala zdra¬ 
va obitelj u kojoj se poštuju na¬ 
ravni i Božji zakoni.«, rekao je 
kardinal Miiller. 

sam odrastao u kršćanskoj obi¬ 
telji, poduzimao je mnoge pa¬ 
storalne akcije koje su izgrađiva¬ 
le kršćanski moral u obiteljima 
i kršćansku viziju svijeta. Pred 
pogubnim ideologijama, komu¬ 
nizma, fašizma i nacionalsoci¬ 
jalizma bio je jasan i beskom¬ 
promisan«, rekao je kardinal te 
naveo ove riječi hrvatskoga bla- 
ženika: »Ne možemo priznati si¬ 
stema, koji bi negirao obitelj, u 
kojoj Crkva gleda Božju insti¬ 
tuciju i temeljnu stanicu svako¬ 
ga naroda. Htjeti muža i ženu 
učiniti bračnim drugovima samo 
za vrijeme dok postoje osjetilne 
veze; htjeti obitelji oduzeti sveti 
sakramentalni značaj i zapriječi¬ 
ti da bude izvor života i odgaja- 
lište djece; htjeti dijete oteti ro¬ 
diteljima i proglasiti ga svojinom 

»Ne možemo priznati sistema, 
koji bi negirao obitelj, u kojoj 
Crkva gleda Božju instituciju i 
temeljnu stanicu svakoga na¬ 
roda. Htjeti muža i ženu učini¬ 
ti bračnim drugovima samo za 
vrijeme dok postoje osjetilne 
veze; htjeti obitelji oduzeti sveti 
sakramentalni značaj i zaprije¬ 
čiti da bude izvor života i odga- 
jalište djece; htjeti dijete oteti 
roditeljima i proglasiti ga svo¬ 
jinom države: znači pokolebati 
prirodni zakon života u njego¬ 
vim temeljima, znači uništiti ne 
samo obitelj nego i sam narod i 
državnu zajednicu.« 


* Vjerničko mnoštvo pobožno sudjeluje u misnom slavlju u crkvi 
Presvetoga Trojstva u Krašiću, 10. veljače 2015. 


države: znači pokolebati prirod¬ 
ni zakon života u njegovim te¬ 
meljima, znači uništiti ne samo 
obitelj nego i sam narod i držav¬ 
nu zajednicu.« Na završetku ho¬ 
milije zaključio je da bi. Alojzije 
Stepinac ono što je bio za živo¬ 
ta, ostaje i poslije smrti: duhovni 
kompas kršćanskome puku. 

Na kraju euharistijskoga slav¬ 
lja rektor msgr. Jure Bogdan za¬ 
hvalio je kardinalu Miilleru te 
zaželio da ga zagovor bi. Aloj zi¬ 
ja Stepinca prati u njegovoj »važ¬ 
noj i dragocjenoj službi za sveop¬ 
ću Crkvu«. Isto je tako zahvalio 
svim članovima diplomatskoga 
zbora, predstavnicima papinskih 
zavoda i sveučilišta, članovima ra¬ 
znih dikasterija Rimske kurije te 
svim svećenicima, redovnicima i 
redovnicama te vjernicima koji su 
sudjelovali na proslavi. 

Osobito je zahvalio mješovi¬ 
tom zboru župe Uznesenja Bla¬ 
žene Djevice Marije iz Jelse s oto¬ 
ka Hvara, pod ravnanjem Slavka 
Reljića, koji su tijekom svete mise 
pjevali. Za ovu su prigodu sti¬ 
gli u pratnji svoga župnika msgr. 
Stanka Jerčića, generalnoga vika¬ 
ra Hvarske biskupije, i don Jure 
Martinića. Također je zahvalio 
i bogoslovima u liturgijskoj asi¬ 


stenciji, pitomcima Papinskoga 
zavoda »Germanicum et Hunga- 
ricum«, čiji je član svojedobno bio 
i bi. Alojzije Stepinac. 

Nakon euharistijskoga slavlja 
bila je prigoda za razgovor i su¬ 
sret uz domjenak u zavodskim 
prostorijama. 

Krašić 

Na 55. obljetnicu smrti bla¬ 
ženog kardinala Alojzija Stepin¬ 
ca, 10. veljače, u crkvi Presvetog 
Trojstva u Blaženikovoj rodnoj 
župi Krašiću svečano euharistij- 
sko slavlje predvodio je i propovi¬ 
jedao postu lator Stepinčeve kauze 
mons. Juraj Batelja u koncelebra- 
ciji s mons. Zlatkom Korenom, 
rektorom Hrvatskog nacionalnog 
svetišta Majke Božje Bistričke, 
preč. Josipom Jakovčićem, deka¬ 
nom Ozaljsko-lipničkog dekana¬ 
ta, te 49 svećenika. 

Riječ pozdrava okupljenim 
svećenicima i vjernicima pristi¬ 
glim iz raznih krajeva domovi¬ 
ne, koji su dupkom ispunili cr 
kvu i prostor oko nje, uputio je 
domaći župnik Dragutin Kučan. 
Na misi je pjevao mješoviti župni 
zbor pod vodstvom i uz orgulj- 
sku pratnju s. Mirjam Dedić. 


Blaženikove moći 
u oltaru nove 
župne crkve u 
Kutinskoj Slatini 

U nedjelju 8. veljače 2015. u 
župnoj crkvi bi. Alojzija Stepin¬ 
ca u Kutinskoj Slatini prigodom 
petnaeste obljetnice osnutka župe 
i blagdana bi. Alojzija Stepin¬ 
ca, zaštitnika župe, misno slavlje 
predvodio je sisački biskup Vlado 
Košić. Na radost brojnih župlja- 
na i hodočasnika biskup Košić je 
posvetio župnu crkvu i u njezin 
glavni oltar položio moći blaže¬ 
noga Alojzija Stepinca. 

Moći bi. Alojzija 
Stepinca ugrađene 
u oltar župne crkve 
uIvanovcu 

Varaždinski biskup Josip Mr- 
zljak pohodio je na Stepinčevo 
10. veljače 2015. župu blaženog 
Alojzija Stepinca u Ivanovcu 
kod Čakovca. Tom prigodom 
posvetio je župnu crkvu sv. Vida 
i novi glavni oltar, u čije je pod¬ 
nožje ugradio moći bi. Alojzija 

* Sisački biskup Vlado Košić predvodi misno slavlje u Rutinskoj Slatini, 8. 
veljače 2015. 


* Mons. Stanko 
Lasić pruža moći bi. 
Alojzija Stepinca na 
čašćenje vjernicima u 
dubrovačkoj katedrali, 
10. veljače 2015. 



Stepinca. Brojnim svećenicima 
i vjernicima velikodušni doma¬ 
ćin bio je domaći župnik Dani¬ 
jel Bistrović te predstavnici žu¬ 
pnih vijeća. 

Stepinčevo u 
Dubrovniku 

Dubrovački biskup Mate 
Uzinić predvodio je 10. veljače 
2015. u dubrovačkoj katedra¬ 
li svečano euharistijsko slavlje 
kojim je proslavljen blagdan bi. 
Alojzija Stepinca. Nakon mise 
vjernicima su dane na čašćenje 
moći bi. Alojzija u novom reli- 


kvijaru. Mons. Uzi¬ 
nić je u propovi¬ 
jedi progovorio o 
Stepinčevoj suvre¬ 
menosti: »On nam 
prije svega poruču¬ 
je da smo i mi na svoj način iza¬ 
brani i poslani, ali i da je to naše 
poslanje, poslanje u naš, a ne 
njegov svijet i vrijeme.« 

Katedralni župnik dr. don 
Stanko Lasić predstavio je novi 
relikvijar u kojem se čuvaju mo¬ 
ći bi. Alojzija Stepinca, a prvi 
put je vjernicima na čašćenje dan 
u ovogodišnjoj procesiji za Fe¬ 
štu sv. Vlaha. Autor relikvijara 
je Tomislav Kršnjavi. Na hori¬ 
zontali križa prikazi su Isuso¬ 
ve osude pred Pilatom te Isu¬ 
sova bičevanja, kao što je i bi. 
Alojzije bio nepravedno osu¬ 
đen i mučen uzništvom. Izme¬ 

đu tih dvaju prizora ispisan je 
Isusov poziv iz Matejeva evan¬ 
đelja: »Ljubite neprijatelje, mo¬ 
lite za one koji vas progone.« 
U temelju vertikale križa pri¬ 
kaz je Isusa u molitvi u Getse- 
manskom vrtu, gdje moli Oca 
da ga mimoiđe čaša muke, no 
neka bude ne njegova već Oče¬ 
va volja. Nad tim je prizorom 
stoga ispisano - Fiat voluntas 
Tua , riječi s kojima je Stepinac 
odlazio k nebeskom Ocu. Na 
samom vrhu prizor je Golgo¬ 
te na kojoj, uz dva razbojnika, 
Isus umire na križu probode¬ 
na srca kopljem rimskog vojni¬ 
ka. Dovršena Isusova muka tri 
je dana potom iznijela Uskrsnu¬ 
će, a muka bi. Alojzija njegovo 
blaženstvo u Gospodinu. U sre¬ 
dište križa smještena je sama re¬ 
likvija u crveno staklo, a na po¬ 
zadini Stepinčev biskupski grb 
te njegovo biskupsko geslo - In 
Te, Domine, speravi. 

Sve čitatelje Glasnika i štova¬ 
telje bi. Alojzija Stepinca koji 
su se pismenim putem pre¬ 
poručili u zagovor bi. Alojzi¬ 
ja Stepinca i zatražili molitvu 
na njegovu grobu, potiče¬ 
mo da se u molitvi sjedine sa 
svim njegovim štovateljima 
koji sudjeluju u svetoj misi 
svakog 10. u mjesecu u zagre¬ 
bačkoj prvostolnici u 18 sati. 

Zahvaljujemo svim dobroči¬ 
niteljima i suradnicima, čijom 
molitvom i darom napreduje 
postupak za proglašenje sve¬ 
tim bi. Alojzija Stepinca. 


OBAVIJEST ČITATELJIMA GLASNIKA 


Vjernici koji na zagovor bi. Alojzija Stepinca budu uslišani - zadobiju tjelesno ili duhovno 
ozdravljenje ili koju osobitu milost — neka opis uslišanja i cjelovitu liječničku dokumentaciju 
dostave na adresu: dr. Juraj Batelja, postulator • Kaptol 18, p. p. 949 • 10001 ZAGREB 

BLAŽENI ALOJZIJE STEPINAC 


Blaženi Alojzije i redovništvo 

Prema riječima pape Franje, o 50. obljetnici objavljivanja dekreta Drugoga 
vatikanskog koncila o prilagođenoj obnovi redovničkog života Perfectae caritatis , 
2015. godina određena je da bude Godina posvećenog života. Započela je u 
nedjelju, 30. studenoga 2014., a završit će 2. veljače 2016. Uz tu važnu odluku 
i događanje u općoj Crkvi i Crkvi u Hrvata donosimo razmišljanja bi. Alojzija 
Stepinca o naravi i poruci redovničkog života. Riječ je o pismu koje je kao sužanj 
uputio s. Franciski Dušić, 1 provincijalnoj glavarici Družbe kćeri Božje Ljubavi, a 
svojim sadržajem nadahnjuje narav i smisao redovničkog poziva i posvećenja. 



Krašić, 2. IV. 1954. 

Časna Majko! 

Dr. Šeper upozorio me preko 
ovdašnjeg g. župnika, da slavi¬ 
te dvadesetipetu godišnjicu sve¬ 
tih redovničkih zavjeta. Ja Vam 
srdačno čestitam tu slavu. Pro¬ 
življavate ju u teškim časovima, 
a još k tomu, ako se ne varam, u 
svojstvu provincijalne glavarice, 
što podvostručava brige današ¬ 
nje redovnice. 

Ali, ako ima danas sretnih 
ljudi na zemlji, to će se ipak i da¬ 
nas najprije naći pod skromnim 
redovničkim habitom. Ako itko, 
a ono osobe Bogu posvećene za¬ 
vjetima siromaštva, čistoće, po¬ 
slušnosti, mogu da ponove riječi 
psalmiste: »Kako je dragocje¬ 
na dobrota Tvoja, Bože! U sje¬ 
nu krila Tvojih bježe djeca ljud¬ 
ska. Hrane se na izobilju kuće 
Tvoje; napajaš ih na rijeci slado- 


sti svojih.« 1 Puteni čovjek daka¬ 
ko misli samo na tijelo, i prema 
tomu smatra, da je u ugađanju 
tjelesnim pohotama sreća čovje¬ 
kova. Ali, utjehe i rijeke slado- 
sti, kojima Bog napunja duše, 
koje mu služe, nadilaze toliko 
sve tjelesne naslade, da ove nisu 
ni spomena vrijedne u pored¬ 
bi s nasladama duha, što ih Bog 
proizvodi u dušama. I ne samo 
da nisu spomena vrijedne, nego 
sveti Pavao bez krzmanja govo¬ 
ri: »Koji sije u tijelo svoje, od ti¬ 
jela će požeti propast; a koji sije 
u duh, od duha će požeti život 
vječni.« 2 

Ne znam da li se varam, ali 
mi se čini, da je to jedan od ve¬ 
likih razloga one bijesne mržnje 


1 S. Franciska Dušić, r. u Zagrebu 15.IX.1897.; 
doživotne zavjete položila je 15.V11I.1932; službu 
provincijalne glavarice vršila je od 1949. do 1962. 
Umrla je u Granešini 1977. 

2 Ps 36,8. 

3 Gal 6,8. 


'* Nadbiskup Alojzije Stepinac s 
časnim sestrama milosrdnicama 
i učenicama njihove Djevojačke 
škole u Daruvaru godine 1939. 

današnjih bezbožnika na sve 
što je Božje, a napose na redov¬ 
nice: zaviđaju im na sreći duše 
kao nekoć ubojica Kain praved¬ 
nom si bratu Abelu. I umjesto 
da pođu njihovim putem, pu¬ 
tem iskrenog obraćenja i služ¬ 
be Bogu, misle da će naći sreću 
u mržnji i ubojstvu braće svoje. 
Kolika ludost i kolika nesreća, 
prouzročena dakako vlastitom 
krivnjom! 

Bilo kako mu drago, čuvajte 
brižno dragocjeni dar redovnič¬ 
kog zvanja u sebi i podređenim 
si sestrama, kad ste ga vjerno sa¬ 
čuvali kroz dvadeset i pet godi¬ 
na. Ono što govori Isus u knji¬ 
zi Otkrivenja, govori i Vama i 
svakoj Vašoj sestri redovnici: 
»Ostani vjerna do smrti i dat ću 
ti vijenac života!« 3 Života daka¬ 
ko ne od danas do sutra, kao što 
je ovaj zemaljski, nego vječno¬ 
ga, kao što je vječan i Bog, koji 
je život bez početka i svršetka. 

Sotona je uspio danas u mno¬ 
gim krajevima Europe i drugih 
zemalja oslabiti pravi pojam re¬ 
dovničkog zvanja, kao što do¬ 
kazuju statistike, i mnogi koji 
imaju zvanje od Boga nalaze sve 
moguće izgovore, da ostanu u 
svijetu. Ali, kako je rekao jed- 


4 Usp. Otk 2,10. 

Stepinac i redovnici 


nom zgodom moj dragi pro¬ 
fesor morala o. Vermeersch, 
»kad dođe smrt, onda bi svi 
rado biti redovnici«. Onda 
je dakako kasno. Zato i Vi 
i svaka Vaša sestra redovni¬ 
ca držite na umu, što je Isus 
rekao onome anđelu crkve 
u Filadelfiji: »Evo dolazim 
brzo: drži što imaš, da nitko 
ne uzme vijenca tvojega! Tko 
pobijedi, učinit ću ga stupom 
u hramu Boga svojega, i više 
ne će izići napolje; i napisat 
ću na njemu ime Boga moje¬ 
ga i ime grada Boga mojega, 
novoga Jeruzalema, koji silazi 
s neba od Boga mojega, i ime 
moje novo.« 4 

Kakva veličajna obećanja 
Božja jednoj vjernoj duši! A 
kako je Bog biće neizmjer¬ 
no pravedno, nema nikakve 
sumnje, da će dvostruko na¬ 
graditi vjernost, koja je ima¬ 
la izdržati dvostruku kušnju, 
kao što ju danas moraju izdr¬ 
žavati redovničke duše, izlo¬ 
žene dan i noć mržnji bez- 
božaca, a ne nalazeći često 
pravog razumijevanja ni kod 
onih, koji se inače smatraju 
kršćanima i katolicima. 

Ja Vam dakle, časna Majko 
Provincijalko, k Vašem srebr¬ 
nom jubileju redovničkih za¬ 
vjeta, šaljem od srca svoj bla¬ 
goslov kao zalog nebeskih 
milosti, a napose ustrajnosti 
do groba, u zvanju, koje na 
poseban način ima svoj izvor 
u Kristu, Bogu i Spasitelju na¬ 


šemu. 


+ Alojzije kard. Stepinac 
nadbiskup zagrebački. 5 


5 Otk 3,10-12. 

5 Alojzije Viktor STEPINAC, Pisma i\ su^anj- 
sha (1951.-196$.), Zagreb, 1998., str. 45.-46. 


O d djetinjstva nadalje, živeći 
izvan obiteljske zajednice, 
Alojzije Stepinac je izvore nadah¬ 
nuća i duhovnog napretka crpio 
od nauka i primjera redovnika. 
Kao dječak i mladić, kroz gimna¬ 
ziju i vojsku, a osobito za vrijeme 
studija u Rimu, isusovci su snaž¬ 
no djelovali na njegovu duhov¬ 
nu izgradnju. Bio je i član Trećega 
reda svetoga Franje. Konačnu od¬ 
luku za svećenički život donio je 
nakon čitanja životopisa redemp- 
torista sv. Klementa Hofbauera. 
U Rimu je skoro svakog mjese¬ 
ca, kroz sedam godina, odlazio 
k očima trapistima u opatiju Tre 
Fontane, i tu bi, nedaleko mjesta 
gdje je mučen i ubijen sv. Pavao, 
obavljao duhovnu obnovu. 

Ljubav prema Crkvi, koja se 
rodila iz njegova nadnaravnog 
pogleda na nju, sačuvala ga je 
od svakog osjećaja konkurencije 
koja bi mogla proizići iz redov¬ 
ničkih zajednica. Redovnički je 
život za njega bilo preveliko do¬ 
bro, koje se ne bi smjelo nimalo 
omalovažavati iz ljudskih obzira. 

Kao nadbiskup je zauzeto 
promicao redovnički život u svo¬ 
joj nadbiskupiji. Zamolio je i do¬ 
bio dozvolu iz Rima da povjeri 
neke župe kapucinima, konven- 
tualcima, franjevcima trećoretci- 
ma, dominikancima i salezijanci- 
ma. Godine 1943. bio je nakanio 
svetište u Mariji Bistrici povjeriti 
pavlinima, a godine 1959. pozvao 
je karmelićane. Mnoge daleko¬ 
sežne pothvate blaženoga Aloj- 
zija spriječio je Drugi svjetski rat. 
On je imao plan osnovati redov¬ 
ničku mušku ili žensku zajednicu 
u svakoj župi. 

Jednake je osjećaje gajio i pre¬ 
ma ženskim i prema muškim re¬ 
dovničkim zajednicama, i oz¬ 
biljno je uzmao k srcu njihov 
napredak. Cesto je držao mje¬ 


sečne nagovore milosrdnicama, a 
materijalnu pomoć pružao domi- 
nikankama, kćerima Božje Lju¬ 
bavi, klanjateljicama Krvi Kri¬ 
stove, sestrama Svetoga Križa, 
sestrama Naše Gospe, Marijinim 
sestrama, uršulinkama, bazilijan- 
kama i mnogim drugim zajedni¬ 
cama. Utemeljio je prvi hrvatski 
Karmel bosonogih karmelićanki, 
a mnogo je učinio za utemeljenje 
i oblikovanje svjetovnog instituta 
»Suradnice Krista Kralja«. 

Nakon komunističke osu¬ 
de nalazio je duhovnu utjehu u 
izvorima redovničkog života. U 
zatvoru je čitao i preveo na hrvat¬ 
ski djela svete Terezije iz Lisieuxa 
i osnivača zajednice Otaca Sve¬ 
tog Sakramenta, sv.. Petra Julijana 
Emyarda. Prostudirao je i usvojio 
brojne spoznaje iz povijesti fra¬ 
njevačkog reda koju je u 17. sto¬ 
ljeću sastavio Luka Wadding. 

Iz krašićkog sužanjstva napi¬ 
sao je brojna pisama u kojima je 
redovnike i redovnice poticao na 
vjernost i ustrajnost u svetom po¬ 
zivu. U pismu koje je 10. lipnja 
1956. uputio Ivanu Kukuli, isu¬ 
sovačkom provincijalu, navode¬ 
ći riječi kard. Faulhabera, reče: 
»Moglo bi se postaviti pitanje 
jesu li redovnici potrebni za ži¬ 
vot Crkve. Može li Crkva opsta¬ 
ti bez jedne ili druge redovničke 
zajednice, a da ne propadne. Ali, 
uzmemo li općenito u razmatra¬ 
nje redovnički život, i u svojem 
skladu, on je potreban za život 
Crkve. Ista je to stvar, kao da se 
pitamo: £ Da li su čovjeku za život 
potrebna dva oka i dvije ruke?’ 
Čovjek, u krajnjem slučaju, može 
živjeti i sa samo jednim okom i 
sa samo jednom rukom. Ipak, 
moramo dopustiti da su dva oka 
i dvije ruke životna potreba za 
potpun i zdrav život.« 

* Mons. H. Pellegrinetti između mnoštva naroda ulazi u zagrebačku prvostolnicu uoči otvorenja Prvoga hrvatskog 
nacionalnog euharistijskog kongresa godine 1923. 


»Hostija sveta Tebe sakriva, al’ vjera zbori: ovdje je Bog!« 


Euharistijski kongres 
u Zagrebu 1923* ^ 11 


U nizu prikaza euharistijskih kongresa u hrvatskim 
biskupijama između dvaju svjetskih ratova u prvoj 
polovici dvadesetoga stoljeća, kako župnih tako i 
dekanatskih, krajevnih, biskupijskih i nacionalnih, 
želimo na korijenima novije povijesti Crkve u 
Hrvata prepoznati preporodnu snagu euharistijske 
evangelizacije suvremenog čovjeka i društvenih 
prilika u kojima živi i proročki govor Crkve, koji je po 
slavljenju, čašćenju i blagovanju Euharistije svakom 
čovjeku dostupan i shvatljiv. 

U ovom broju Glasnika donosimo prvi dio prikaza 
o Prvom nacionalnom hrvatskom Euharistijskom 
kongresu održanom u Zagrebu 18. i 19. kolovoza 1923. 

N a sastanku koji je za- kongresa u Zagrebu svi sudio- 
grebački nadbiskup dr. nici su nadbiskupov prijedlog 
Antun Bauer upriličio jednoglasno odobrili. Kako bi 
početkom siječnja 1923. s naka- se što bolje pripremili i prosla- 
nom održavanja euharistijskog vili kongres, sastavljeni su uži i 


središnji odbor. Za predsjedni¬ 
ka odbora izabran je dr. Josip 
Lang, pomoćni biskup zagre¬ 
bački, za tajnika dr. Josip Lon- 
čarić, a za članove: kanonik dr. 
Milan Strahinšćak, isusovac o. 
Miroslav Vanino, franjevac fra 
Đuro Bencetić, o. Josip Milo- 
šević i dr. Ljubomir Maraković. 
Uskoro su uspostavljeni i podo- 
bori: za pričest djece, za smje¬ 
štaj sudionika, za uređenje uli¬ 
ca i grada, teoforičku procesiju, 
doček gostiju, organizaciju is¬ 
povijedanja, za prehranu, prije¬ 
voz željeznicom itd. 

Program je imao tri važna di¬ 
jela: »1. noćno klanjanje, 2. puč¬ 
ko javno zborovanje, 3. veli¬ 
ka procesija. Kao uvod usvojen 

U CRKVI U HRVATA (1 2) 

domaćin 

Prvoga 

hrvatskog 

nacionalnog 

euharistijskog 

kongresa 

godine 1923. 


* Dolazak Papina izaslanika nuncija H. Pellegrinettija na Prvi * Dr. Antun Bauer, 
hrvatski nacionalni euharistijski kongres u Zagrebu 1923. nadbiskup zagrebački 


je nacrt o javnoj pričesti djece 
pučkih škola.« 

Poziv na Prvi hrvatski na¬ 
cionalni euharistijski kongres 
u Zagrebu sastavio je i objelo¬ 
danio sluga Božji Josip Lang, 
pomoćni biskup zagrebački i 
predsjednik Odbora za Euha¬ 
ristijski kongres, koji je u po¬ 
zivu istaknuo: »Naš dični Epi¬ 
skopat poziva očinskim glasom 
sve svoje vjernike na Euharistij¬ 
ski kongres, koji će se ove godi¬ 
ne slaviti u Zagrebu, i to 18. i 19. 
kolovoza.« 1 

Događanja s ovog 1. nacio¬ 
nalnog hrvatskog euharistijskog 
kongresa zabilježena su svjetlo- 


Dr. Josip LANG, »Za Euharistijski kongres«, 
u: Hnbaristijski kongres u Zagrebu 18.—19. Vili. 1923. 
Spo/nen-kn/iga , Zagreb, 1923., str. 17.-20., 18.; usp. 
Vrhbosna, 37 (20. ožujka 1923.), br. 5. i 6., str. 37.-39. 


pisima koji su objavljeni u Euha¬ 
ristijski kongres u Zagrebu 18- 
19. VIII. 1923. Spomen-knjiga, 
Zagreb, 1923. i fotoaparatom 
vrsnog slikara svećenika-kate- 
hete dr. Ignacija Repara, čiji je 
album s ovoga kongresa saču¬ 
van u Nadbiskupskom arhivu u 
Zagrebu, Ostavština nadbisku¬ 
pa dr. Antuna Bauera. 

Razlozi nacionalnog 
euharistijskog kongresa 

Navodeći razloge za odaziv 
na kongres, biskup Lang je ista¬ 
knuo tri razloga: 

1. Crkva uči i glasno ispovi¬ 
jeda da je Isus Krist, njezin Bo¬ 
žanski Utemeljitelj, pravi Sin 
Božji, Spasitelj svijeta, prvi i 
najmudriji Učitelj svih naro¬ 
da. On je najveći Prijatelj i Do¬ 


bročinitelj sinova ljudskih, koji 
je za nas prolio svu svoju dra¬ 
gocjenu krvcu i pomirio nas s 
Ocem Nebeskim i otvorio nam 
put do kraljevstva Božjih istina 
i ljubavi Božje. To je nauka sv. 
Crkve, to je vjera naša. Nije li 
po tom Isus Gospodin dostojan 
i najdostojniji svega poštovanja 
i klanjanja našega i sve ljubavi i 
najgorljivije ljubavi naše? Do¬ 
ista jest! Pa ipak većina svijeta 
svojega Spasitelja još ne pozna, 
ili ne će da ga pozna; a drugi, 
koji ga poznaju, vladaju se pre¬ 
ma Njemu kao da ga ne pozna¬ 
ju; još i gore, mnogi ustaju proti 
Njemu i štampom i govorom i 
mržnjom i zlobom i hoće da Ga 
istisnu iz srdaca onih vjernih 
duša, koje ga još ljube i časte. 

2. Da oživi vjera u našim sr¬ 
cima jer bez vjere nema milosti, 

* Prvostolna crkva u Zagrebu bila 
je središnje mjesto proslave Prvoga 
hrvatskog nacionalnog euharistijskog 
kongresa godine 1923. 


* Mons.H. 
Pellegrinetti 
dolazi u 
Nadbiskupski 
park 

»Ribnjak«, 
gdje će slaviti 
svetu misu za 
školsku djecu 
i podijeliti im 
sv. Pričest 


nema ljubavi Božje, nema spa¬ 
senja. 

3. Molitva za potpun i trajan 
mir u domovini i čitavom svijetu. 
»Za mirom ovim sve gine i vapi, a 
mira nema. Oružje je bojno pre¬ 
stalo zveketati i topovi strašni 
pucati, a ipak pravog mira nema 
(...). Među narodima se ne poštu¬ 
je pravda, nema bratske ljubavi, 
nema straha Božjega, nema težnje 
za vječnim dobrima. Baš protiv¬ 
no, među narodima vlada silna 
pohlepa za stvarima ovoga svije¬ 
ta, gospodari poganski egoizam 
iliti samoživost, mržnja i neprija¬ 
teljstvo. Svijet ne može dati mira 
jer ga sam nema. Mir nam pravi 
može dati samo Onaj koji je re¬ 
kao svojim apostolima, a preko 
njih i nama: ‘Pacem relinquo vo- 
bis, pacem meam do vobis - Mir 
vam svoj ostavljam, mir vam svoj 
dajem’ (Iv 14,27).« 2 


2 l'sp. Josip LANG, »Za Euharistijski sastanak«, 
u: Glasnik biskupija Bosanske i Srijemske, 51, (15. ožujka 
1923.), br. 5., str. 40.-42. 


Poziv nadbiskupa Bauera 
i drugih biskupa na 
kongres 

U opširnom pozivu svećen¬ 
stvu i vjernicima na ovaj euhari¬ 
stijski kongres nadbiskup Bauer 
je istaknuo da je njegova davna 
želja bila »da se u našem Zagre¬ 
bu gradu održi euharistički sa¬ 
stanak za sve katolike«. Ovom 
svojom porukom poželio im je 
»unaprijed pokazati znameno- 
vanje toga sastanka, da se u što 
većem broju, sa što većom po- 
božnosti, ali i sa što većom pra¬ 
vom kršćanskom radosti nađe¬ 
mo tih dana u našem bijelom 
Zagrebu gradu«. Potom je izlo¬ 
žio »uzvišenu, plemenitu i sve¬ 
tu svrhu« ovoga »euharističkog 
sastanka« koji će biti »juriš na 
nebo, da euharistički naš Spasi¬ 
telj na domovinu našu izlije obi¬ 
lje milosti svoje i blagoslova«. 


Pozive na ovaj Prvi hrvatski 
nacionalni euharistijski kongres 
uputili su svojim vjernicima svi 
hrvatski biskupi i u njegovoj pro¬ 
slavi su sudjelovali. 

Proglas gradskog 
načelnika 

Načelnik grada Vjekoslav Hein- 
zel objavio je, na molbu Odbora 
za Euharistijski kongres, sveča¬ 
ni proglas u kojem je istaknuo i 
ovo: »Velika je čast i odlikovanje 
ne samo za glavni grad Zagreb, 
već i za sav hrvatski katolički na¬ 
rod, što će ovo slavlje biti u naše¬ 
mu domu, a jednako nas uvelike 
raduje, da na ovaj kongres dola¬ 
zi kao naročiti izaslanik vrhov¬ 
ne glave katoličke Sv. Oca pape 
Pija XI. nadbiskup Hermenegildo 
Pellegrinetti, apostolski nuncij. 

Svjestan velikoga značenja to¬ 
ga kongresa, grad Zagreb hoće da 


* Papa Pio XI. 


ns. 

Hermenegildo Pellegrinetti 

* Školska djeca u pratnji svojih vjeroučitelja i vjeroučiteljica prigodom 
sv. Pričesti na Prvom hrvatskom nacionalnom euharistijskom kongresu 


vidljivo iskaže svoju odanost dje¬ 
dovskoj vjeri, svoje poštovanje 
visokim i odličnim učesnicima, i 
svoje gostoprimstvo i ljubav svoj 
braći iz hrvatskih i slovenskih 
krajeva. 

Pokažimo, građani, da ov¬ 
dje kuca žarko srce za sve njih, 
da glavni grad Zagreb, od vjeko¬ 
va ognjište našega narodnog živo¬ 
ta, nije nikada zatajio časni krst, 
kako se nikad nije nad njim vijala 
druga zastava no hrvatska. 

Obraćam se na vas, građani, s 
toplom molbom i s pozivom da 
domove svoje uresite s narodnim 
barjacima, a naročito u onim uli¬ 
cama kuda će u nedjelju dne 19. 
kolovoza krenuti svečana sveto- 
otajstvena procesija (...). Mnogo 
će tisuća naroda učestvovati u ve¬ 
lebnoj svetootajstvenoj procesiji, 


velike će se povorke kretati pro¬ 
stranim gradskim ulicama, pa sto¬ 
ga molim da općinstvo za održa¬ 
vanje poretka strogo sluša upute 
posebnih građanskih kongresnih 
redatelja. 

Građani, raširimo bratske ruke 
i otvorimo srca svoja te na to¬ 
ple grudi privinimo braću svoju, 
neka znadu i osjete, da su u svom 
domu, u svojemu bijelomu, staro¬ 
davnomu Zagrebu, da su u srcu i 
središtu hrvatstva.« 

Imenovanje i doček 
Papina izaslanika 
mons. H. Pellegrinettija 

Iskazujući osobitu sklonost 
prema katolicima Hrvatima, pa¬ 
pa Pio XI. svečanim je pismom 
od 16. srpnja 1923. imenovao 


* Skupina prvopričesnica sa svojim 
vjeroučiteljima u proslavi Prvoga 
hrvatskog nacionalnog euharistijskog 
kongresa 

nadbiskupa Hermenegilda Pelle¬ 
grinettija, apostolskog nuncija u 
Beogradu, kao svoga osobnog 
predstavnika na Prvom nacional¬ 
nom euharistijskom kongresu u 
Zagrebu. 

O dolasku Papina izaslani¬ 
ka očevidac je zabilježio: »Već 
od petka ujutro [17. kolovoza], 
od kada je u Zagreb stalo pritje¬ 
cati mnoštvo našeg svijeta sa svih 
strana, pak do ponedjeljka Za¬ 
greb je bio pozorište jednog go¬ 
lemog, dosele neviđenog slavlja«, 
jer su duge povorke kongresista 
čitav dan pod vodstvom redatelja 
prolazile zagrebačkim ulicama. U 
petak poslije podne u 6 sati pris¬ 
pio je vlakom iz Beograda mons. 
Hermenegildo Pellegrinetti. Na 
glavnom željezničkom kolodvo¬ 
ru na doček se okupilo »nebroje¬ 
no mnoštvo« naroda. Kronika bi¬ 
lježi da su »sve ulice od kolodvora 
do Kaptola bile ispunjene broj¬ 
nim mnoštvom, koje je u špaliru 
očekivalo papinskog izaslanika«. 

Osim toga pred kolodvorom 
se okupila samostanska školska 
omladina, katoličke organizacije i 
katolička udruženja sa svojim za¬ 
stavama. A na peronu su visokog 


GLASNIK POSTULATURE BROJ 2 /2015 


5 







* Mons. Pellegrinetti pričešćuje školsku djecu 
u proslavi Prvoga hrvatskog nacionalnog 
euharistijskog kongresa 


* Vjeroučitelji i vjeroučiteljice prigodom pričesti školske 
djece prigodom proslave Prvoga hrvatskog nacionalnog 
euharistijskog kongresa 



* Papinski izaslanik i predsjedništvo Prvoga hrvatskog književnik, govornik u Đakovu, govornik na 

nacionalnog euharistijskog kongresa za vrijeme zborovanja na zborovanju zborovanju 


gosta dočekali zagrebački nadbi¬ 
skup dr. Antun Bauer, kao doma¬ 
ćin, dr. Josip Lang, predsjednik 
kongresnog odbora, i odbornici 
mons. Milan Strahinšćak, dr. Lju¬ 
devit Maraković, rektor isusovač¬ 
kog kolegija o. Miroslav Vanino, 
provincijali Mihael Troha i Bona- 
ventura Burić. Državnu vlast za¬ 
stupao je namjesnik dr. E. Cimić 
i pomoćnik zapovjednika vojske 
general Srećković s pukovnikom 
Simovićem. U ime grada nuncija 
je dočekao gradonačelnik Vjeko- 
slav Heinzel sa senatorom Guši- 
ćem. Od stranih vlasti dočeku je 
prisustvovao konzul Republike 
Poljske. 

S nuncijem su u vlaku iz smjera 
Križevaca doputovali njegov taj¬ 
nik te izaslanici kongresnog od¬ 
bora biskupi dr. Dionizije Nja- 
radi i dr. Dominik Premuš te dr. 


Velimir Deželić st. Nakon što 
je nadbiskup Bauer pozdravio 
papina izaslanika, on je uzvra¬ 
tio zahvalom na hrvatskom jezi¬ 
ku istaknuvši: »Veličanstveni do¬ 
ček kojim sam primljen, dokaz 
je odanosti sviju prema Svetome 
Ocu. Sv. Otac papa me poslao jer 
želi da bude u mojoj osobi prisu¬ 
tan ovom euharističkom kongre¬ 
su, da bude u zajedništvu vjere i 
ljubavi s vama (...). Zato će [on] u 
mojoj osobi biti nazočan ovome 
kongresu ne samo kao naša vr¬ 
hovna glava, već i kao naš najmi¬ 
liji brat. On vas ljubi, vaša radost 
njegova je radost, vaša žalost nje¬ 
gova je žalost, a i slava, vaša sla¬ 
va je njegova, jer je slava vaša slava 
Isusa Krista, koji je uvijek s nama 
u Presvetom Sakramentu. Hrvat¬ 
ska ova zemlja bila je kroz vjeko¬ 
ve predziđe kršćanstva. Vaši su 


očevi trpjeli, borili su se i ovjenčali 
se slavom u ime Kristovo, a u ovo 
ime dolazim i ja k vama, i od kon¬ 
gresa ovoga očekujem mir, ljubav 
i blagoslov s neba. S Kristom i za 
Krista i uvijeke - amen.« 

Nakon toga je nadbiskup 
predstavio mons. Pellegrinetti- 
ju sve nazočne predstavnike 
vojnih i civilnih vlasti, a kad je 
mons. Pellegrinetti došao pred 
kolodvor, uz burno i oduševlje¬ 
no klicanje svijeta i katoličkih 
društava, pozdravila ga je uče¬ 
nica VI. razreda Marija Viško- 
vić izgovorivši i ovu rečenicu: 
»Pozdravljamo Te, zamjeniče 
Svetoga Oca! Pozdravljamo Te, 
prijatelju djece srca čista! Primi 
kitu sitna cvijeća, rascvalo se na 
hrvatske nam majke grudi; ono 
nek Te nas Hrvata sjeća, dragi Ti 
spomen od nas budi!« 

* Mons. H. Pellegrinetti, izaslanik 
Pija XI., predvodi svetu misu nakon 
koje će s biskupima i redovničkim 
poglavarima pričestiti školsku djecu 


Ove su riječi izmamile »tople 
suze«, a nakon toga nuncij se »ga- 
la-četveropregom« [običaj iz bi- 
skupovanja Haulikova], vozeći se 
»zapadnom stranom Akademič- 
kog trga, Trga I. i Zrinjevca kroz 
gusti špalir općinstva, praćen bur¬ 
nim ovacijama odvezao na Kap¬ 
tol. Za njim su u kočijama slijedili 
svi ostali dostojanstvenici i kon¬ 
gresni odbor«. 

Kroničar bilježi: »U Baka- 
čevoj ulici nuncij je sišao s koči¬ 
je. Tu ga je dočekao episkopat sa 
svećenstvom, oblastima i društvi¬ 
ma. U svečanoj procesiji otpraćen 
je prema propisima crkvenog ce¬ 
remonijala izaslanik Svetog Oca 
pape u prvostolnu crkvu, gdje je 
bila kratka pobožnost. U crkvu 
je prolazio kroz gusti špalir pod 
baldahinom koji su nosili seljač¬ 
ki momci iz remetske župe, dok 
je s kora dopirala veličanstvena 
pjesma Ecce sacerdos magnus. Na 
povratku iz crkve u nadbiskupski 
dvor priređene su nunciju ponov¬ 
ne ovacije.« 

Prvi dan kongresnih 
svečanosti 

Euharistijske svečanosti zapo¬ 
čele su u subotu 18. kolovoza. Za¬ 
greb je osvanuo u svečanom ruhu. 
Na poziv gradonačelnika sav se 
grad odjenuo u svečano ruho. 
Kućevlasnici su okitili svoje kuće 
hrvatskim zastavama. S prvostol¬ 
ne crkve vijale su se hrvatska i dr¬ 
žavna zastava, u sredini papinska. 

Pričest djece 

U 8 sati je u sjemenišnom vrtu 
papinski legat H. Pellegrinetti 
najprije slavio sv,. misu, a potom 
je s pet biskupa i dva provincijala 
pričešćivao školsku djecu, koje je 
bilo više od 2600. Pričestili su se i 



»Ovo je dakle veliki dan za 
naš narod, možda najveći iza 
dneva pokrštenja, kad sav 
narod može kao jedno srce i 
kao jedna duša da se poklo¬ 
ni Bogu svojemu sakriveno¬ 
mu.« 

njihovi roditelji. Svi mali pričesni- 
ci potom su imali zajutrak koji su 
im na Nadbiskupskom trgu pri¬ 
redile gospođe iz Društva za sve- 
udiljno klanjanje. 

Kongres je otvoren u 9 sati 
pontifikalnom misom, pod ko¬ 
jom je svečani govor izrekao bi¬ 
skup Lang, ocrtavši veliko znače¬ 
nje kongresa za duhovni preporod 
naroda. 

Otvorenje kongresa 

U subotu 18. kolovoza, u 9 
sati, u katedrali, koju je ispuni¬ 
lo mnoštvo vjernika, započela 
je svečana Misa koju je predvo¬ 
dio nadbiskup Bauer. Po zavr¬ 
šetku misnog slavlja nazočnima 
se obratio dr. Josip Lang, pred¬ 
sjednik Euharistijskog odbora 
u Zagrebu: »Danas slavi sav hr¬ 
vatski narod, a s njime i svi ka¬ 
tolici naše države svoj prvi ve¬ 
liki opći Euharistijski Kongres; 
i ja u ime preuzv. gosp. nadbi¬ 
skupa nuncija i legata Svetoga 
Oca pape Pija XI. monsignora 
Hermenegilda Pellegrinettija i 
u ime preuzv. gosp. nadbisku¬ 


pa dr. Bauera, sada ovaj kongres 
otvaram.« 

Potom je u podužem govoru 
obrazložio razloge slavljenja ovo¬ 
ga kongresa i uskliknuo: »Ovo 
je dakle veliki dan za naš narod, 
možda najveći iza dneva pokr¬ 
štenja, kad sav narod može kao 
jedno srce i kao jedna duša da se 
pokloni Bogu svojemu sakrive¬ 
nomu. Uistinu, danas je sav narod 
katolički u jugoslavenskim kraje¬ 
vima jedno srce i jedna duša, jer 
su u duhu i pred Presvetim Otaj¬ 
stvom svi s nama sjedinjeni u vjeri 
i ljubavi.« 

Prvo zborovanje o rezolucijama 

Oko 11 sati svi su sudioni¬ 
ci kongresa u nadbiskupskom 
vrtu započeli prvo vijećanje o 
rezolucijama, koje su drugi dan, 
u nedjelju, na svečanom zboro- 
vanju bile predložene kongre¬ 
su na prihvaćanje. Na zborova- 
nju je sudjelovalo »oko 12.000« 
ljudi. Za predsjednika zborova- 
nja izabran je dr. Josip Lonča- 
rić. Nakon što je on zahvalio na 
povjerenju, pozdravio je nun¬ 
cija Pellegrinettija, nadbiskupa 
Bauera i ostale prisutne bisku¬ 
pe i vjernike. Potom je o. Petar 
Vlašić, prof. bogoslovlja u Du¬ 
brovniku, održao predavanje o 
Euharistiji i Crkvi. Istaknuo je 
značenje Euharistije za obno¬ 
vu duhovnog života hrvatskog 
naroda i koristi koju Katolič- 

* Predsjedništvo i uzvanici na 
zborovanju Prvoga hrvatskog 
nacionalnog euharistijskog 
kongresa 


ka Crkva pruža hrvatskom 
narodu. Pri završetku je 
protumačio kako Euhari¬ 
stija pokazuje pravu Crkvu 
Katoličku. Nakon preda¬ 
vanja pročitane su četiri re¬ 
zolucije, koje su jednogla¬ 
sno prihvaćene. 

Potom je o temi »Narod 
prema svećenstvu« govorio 
dr. Matija Belić, odvjetnik 
iz Đakova. On je istaknuo da je 
»povijest kulture hrvatske - htje¬ 
li to neki priznati ili ih ta činjenica 
smeta - svojim najvećim dijelom 
istovremeno povijest katolič¬ 
kog hrvatskog svećenstva«. Oni 
su kao »izaslanici Crkve [sv. Ci- 
ril i Metod] donijeli pismo i prvu 
vezu s ostalim civiliziranim svije¬ 
tom, da je vjekovima kod Hrva¬ 
ta bilo samo ondje obrazovano¬ 
sti gdje su crkveni redovi osnovali 
svoje zavode, da su za dugog tur¬ 
skog ropstva jedino svećenici na¬ 
rod uzdržali u svijesti, školovali 
ga, uz njega vjerno stajali i s njime 
u pratnji sudbinu dijelili«. Govor¬ 
nik je istaknuo i to da je prvo knji¬ 
ževno djelo na hrvatskom jeziku, 
»Judita« Marka Marulića, niknu- 
lo među samostanskim zidinama, 
da su prvu gimnaziju osnovali pa¬ 
vlini u Lepoglavi godine 1582., a 
kratko zatim isusovci u Zagrebu 
god. 1607. »I mnoge ostale naše 
gimnazije osnovali su katolički 
redovnici, a veoma uvažene škole 
nastale su kod nas trudom augu- 
stinaca, dominikanaca, cistercita, 
pavlina, templara, premonstrata i 
isusovaca.« Progovorio je i o fra¬ 
njevcima kao putujućim učitelji¬ 
ma te o prinosu svećenika hrvat¬ 
skom preporodu. Nije zaboravio 
ni ulogu biskupa Vrhovca, koji se 
borio u saboru za pravo hrvatsko¬ 
ga jezika, otvorio knjižnicu, osno¬ 


vao tiskaru, zauzimao se za jedin¬ 
stveni jezik i pravopis. Potom se 
upitao: »Što bi preostalo u hrvat¬ 
skom narodu od ideja Gajevih da 
nije bilo biskupa Štrosmajera, ka¬ 
nonika Račkoga i čitave plejade 
svećenika, učenjaka, povjesniča¬ 
ra, arheologa, državoslovaca, bez 
njihovog sveučilišta, bez njihove 
akademije znanosti i umjetnosti, 
bez njihovog Društva sv. Jeroni¬ 
ma? Sto hrvatska Istra bez bisku¬ 
pa Dobrile, a hrvatska Dalmacija 
bez svećenika Pavlinovića?« 

Staleške propovijedi 

U 4 sata poslije podne bile su 
u raznim crkvama staleške propo¬ 
vijedi. U prvostolnoj crkvi propo¬ 
vijedao je vrhbosanski nadbiskup 
dr. Ivan Šarić, a u crkvi sv. Katari¬ 
ne bila je propovijed za sudionike 
iz Slovenije. Za članove Marijinih 
kongregacija bile su propovijedi 
u crkvi oo. isusovaca, za žensku 
školsku mladež u crkvi sv. Vinka 
kod ss. milosrdnica. 

Drugo zborovanje o rezolucijama 
U 17.30 nastavljeno je u nadbi¬ 
skupskom vrtu drugo vijećanje o 
daljnjim rezolucijama, i to o »ob¬ 
novi kršćanskog života po Eu¬ 
haristiji« te »o provedbi ove ob¬ 
nove«. Na vijećanje se sakupilo 
blizu 10.000 vjernika, a vijećanju 
je predsjedao biskup senjski dr. 
Josip Marušić. 


Na temu »Obnova kršćanskog 
života po Euharistiji« govorio je 
prof. dr. Maraković, profesor u 
Zagrebu. Istaknuo je ove misli: 
»Ma da se poslijeratni život poči¬ 
nje normalizirati, čemu je najbolji 
dokaz slom gospodarske i admi¬ 
nistrativne komunističke politi¬ 
ke u sovjetskoj Rusiji, ipak je kao 
najsudbonosniji talog svega toga 
ostala u čitavom svijetu mržnja, 
nošena bezobzirnim egoizmom, 
željom za užitkom i razmahom 
općeg moralnog razvrata. Umje¬ 
sto poratnih anketa i farizeizma 
javne štampe, jedini lijek razro- 
vanom čovječanstvu je beskraj¬ 
na ljubav euharistijskog Sužnja. 
Ne možemo upravo ni zamisli¬ 
ti, kako bi divna bila generacija, 
koja bi bila odgojena u euharistij- 
skoj ljubavi, točno prema dekre¬ 
tima Sv. Stolice o ranoj i čestoj sv. 
pričesti. Ovaj euharistijski odgoj 
treba da bude program čitave naše 
omladine, ali i roditelja i svih sta¬ 
rijih koji je vode.« 

Potom je na temu »Obnova 
katoličkog života pomoću presv. 
Euharistije« govorio o. Ljudevit 
Dostal, isusovac iz Zagreba. On 
je napomenuo »kako se lako odu¬ 
ševiti za jednu uzvišenu ideju, za 
krasan program, ali i najveći za¬ 
nos pomalo ohladni, a postojano 
izvođenje velikog programa za¬ 
daje muke i poteškoće. To je jedna 

U CRKVI U HRVATA (12) 



* Sudionici na 
zborovanju prvoga 
kongresnog dana 


od najvećih tajna u ljudskome ži¬ 
votu, kako da se sačuva živ zanos 
za jednu ideju, kako da se ustraj¬ 
no i dosljedno provede jedan pro¬ 
gram. Koja je tajna sila, što će 
podržavati živ zanos za euhari- 
stijsku ideju i stalnu ustrajnost u 
izvođenju euharistijskog progra¬ 
ma? To je organizacija. Masa se 
lako ohladi, no ako ima u njoj ne¬ 
koliko jedinica punih oduševlje¬ 
nja, ne će u njoj nestati žara (...). 
Snaga katoličke akcije nije vanj¬ 
ski rad, nego nutarnji duh. Ne¬ 
koliko pravih katoličkih značaj e- 
va preporodit će ljudsko društvo 
u katoličkom duhu. To su sveće¬ 
nici. No svećenici ne mogu u naše 
doba sami obaviti svoju veliku za¬ 
daću, pa stoga u svako doba cr¬ 
kvene povijesti nalazimo revnih 
svjetovnjaka, koji su svojim kra¬ 
snim primjerom i požrtvovnim 
radom podupirali djelovanje sve¬ 
ćenstva.« 

Noćno klanjanje i misa ponoćka 
U 9 sati navečer počelo je po 
svim zagrebačkim crkvama noć¬ 
no klanjanje. Čim je pao mrak, bili 
su svi tornjevi zagrebačkih crkava 
rasvijetljeni elekričnim žaruljama. 
Na pročelju prvostolne crkve bili 
su osvijetljeni veliki lukovi i tor¬ 
njevi. Isto su tako bili rasvijetlje¬ 
ni tornjevi na crkvi sv. Marka i na 
franjevačkoj i crkvi sestara milo¬ 


srdnica. Posebnim je čarom odsi- 
jevao toranj sv. Marije, kome se na 
vrhu u jakom električnom svjetlu 
ljeskao križ, ispod kojeg je bio 
prikazan kalež s hostijom. U ra¬ 
svijetljenim i ukrašenim crkvama 
bilo je izloženo Sveto Otajstvo od 
9 sati uvečer do 6 sati ujutro. U cr¬ 
kve je nagrnulo mnoštvo naroda 
tako da se jedva ulazilo u dupkom 
pune crkve. Po crkvama je odje¬ 
kivala pjesma i molitva. Molilo se 
iskreno i duboko. 

Na početku klanjanja u kate¬ 
drali je propovijed održao nad¬ 
biskup Bauer, a nakon mise po¬ 
noćke, koju je slavio dr. Dominik 
Premuš, pomoćni biskup zagre¬ 
bački, propovijed je održao ši¬ 
benski biskup Jeronim Mileta. 
Kod sestara milosrdnica je na po¬ 
četku klanjanja propovijed odr¬ 
žao senjski biskup dr. Josip Ma- 
rušić, a u crkvi presv. Srca Isusova 
vlč. Petar Evetović, župnik u Žed- 
niku (Subotica). 

Nakon misa polnoćki mnogi 
svećenici slavili su sv. mise, ispo¬ 
vijedali i pričešćivali puk, koji je 
u velikom broju ostao u crkvama 
čitavu noć! 

Pobožnosti grkokatoličkih vjernika 

Vjernici grkokatolici uključi¬ 
li su se prvoga dana u kongresna 
slavlja pobožnostima u crkvi sv. 
Čirila i Metoda. U 4 sata poslije- 


(nastavak slijedi u idućem broju) 


podne malu ve¬ 
černju održao je 
s prigodnim na¬ 
govorom križe- 
vački vladika dr. 
Dionizije Nja- 
radi. U 9 sati na¬ 
večer započelo je 
klanjanje i bdije¬ 
nje velikom ve¬ 
černjom s litijom, a biskup Njara- 
di ih je obavio uz asistenciju. 

U 10.30 je na hrvatskom pro¬ 
povijed održao prepošt dr. Dane 
Sajatović, a potom je slijedila krat¬ 
ka pjevana molitva Isusu. 

U 11.30 je na ukrajinskom pro¬ 
povijed održao vlč. Franjo Latko- 
vić, a u 12 sati je izmoljena »Velika 
jutrenja s mirovanijem«. Pod ju¬ 
tarnjom je nakon Evanđelja pro¬ 
povijed o obnovi života po Euha¬ 
ristiji održao vlč. Juraj Pavić. 

Vjernici su imali priliku ispovi¬ 
jedati se »kroz cijelu noć, od 6 sati 
poslije podne do 6 sati ujutro«. U 
2 sata poslije ponoći otpjevan je 
»Akatist Srcu Isusovu«, u 3 sata 
»Akatist Sladčajšemu Isusu«, u 
4 sata slavljena je »prva liturgi¬ 
ja za pričesnike«, u 5 sati »druga 
liturgija za pričesnike«, u nedje¬ 
lju, drugog dana je u 6 sati slijedio 
»završetak klanjanja i liturgija za 
pričesnike, školsku djecu, s krat¬ 
kim nagovorom«. 

U nedjelju, drugog dana kon¬ 
gresa, u 8 sati ujutro biskup Nja- 
radi slavio je »arhijerejsku liturgi¬ 
ju s velikom asistencijom«, a u 3 
sata poslije podne, nakon večer¬ 
nje, biskup, svećenici i vjernici 
Križevačke grkokatoličke bisku¬ 
pije uključili su se u teoforičku 
procesiju. 

»Stepinac naših dana« 


Nakon što sam primio dekret zagrebačkoga 
nadbiskupa kardinala Josipa Bozanića o 
imenovanju za postulatora u kanonskom 
postupku proglašenja svetim zagrebačkog 
nadbiskupa kardinala Kuharića, nakon 
provjere spisa koji su mi bili dostupni, 
posebnim pismom zatražio sam od njega da 
pokrene spomenuti kanonski postupak, koji 
se još uvijek iščekuje. 



* Sluga Božji Franjo Kuharić u 
Pakracu 1993. godine 

B udući da je u tijeku Godi¬ 
na posvećenog života, za¬ 
molio sam vlč. Krešimira 
Zižeka za nekoliko prikaza o od¬ 
nosu kardinala Fanje Kuharića s 
redovničkim zajednicama, što je 
on spremno učinio. 

Nadbiskup Franjo 
Kuharić i sestre bosonoge 
karmelićanke u Brezovici 

Blagopokojni nadbiskup Fra¬ 
njo Kuharić poznat je kao izrazi¬ 
to blag, spokojan i osjetljiv pastir. 
To su na poseban način osjeti¬ 
li oni koji su imali povlasticu če¬ 
šće ga susretati. Među tim »privi¬ 
legiranim« osobama nalazile su se 
osobe posvećenog života, a mož¬ 
da ponajviše one u klauzuri. Kao 
sestre bosonoge karmelićanke u 
Brezovici. 

Njihova je »Knjiga dojmova« 
prepuna dojmova koje je nadbi- 


dr. Juraj Batelja 

skup upisao tijekom 
svoje župničke, biskup¬ 
ske i nadbiskupske služ¬ 
be. Oni nam daju uvid 
u njegovu dušu, njego¬ 
ve želje, misli i htijenja. 
Zahvaljujući s. Ilijani 
Tereziji Cvetnić OCD 
na ustupljenim materijalima, na¬ 
vodim nekoliko kraćih citata koje 
je ona navela u svom popratnom 
pismu 1 Postulaturi, kojim je bila 
dostavila tražene materijale. Tako 
s. Ilijana navodi da je nadbiskup 
Kuharić »rado preporučivao sebe 
i župljane u molitve sestara«, da 
je »visoko cijenio život preda- 
nja Bogu po molitvi i žrtvi«. Više 
puta donio je sestrama pekmez od 
šljiva, i to s napomenom »sestra¬ 
ma nekoliko staklenki da se zasla¬ 
de« znajući koliko će im to u po¬ 
ratnim godinama biti dragocjeno. 
On je za svetkovinu Gospe Kar- 
melske »gotovo svake godine... 
dolazio« i njih »upoznavao... sa 
životom Nadbiskupije i živo pre¬ 
poručivao sebe, svećenike i narod 
u molitve«. Sestra među ostalim 
svjedoči da »nikad nije došao pra¬ 
znih ruku... donosio im je slatki- 


I Pismo sestre llijane Terezi je Cvetnić OCD da¬ 
tirano je 24. 2. 2015. s naslovom: Materijali i% arhiva 
Kanada — Brezovice ^»Knjige dojmova«. Uz to su pismo 
priložene preslike spomenute knjige. 


še i voće«. Same sestre su ga često 
zvale »drugi Stepinac« ili »Stepi¬ 
nac naših dana«. Sestra Ilijana je 
svoje pismo zaključila ovim riječi¬ 
ma: »Živo se nadamo da će Crkva 
uzdići na čast oltara njegov krje- 
postan i uzoran život.« 

Ovo kratko, ali vrlo vrijed¬ 
no svjedočanstvo nadopunjuje se 
onim što je sam nadbiskup Kuha¬ 
rić upisao u karmelićansku Knji¬ 
gu dojmova u Brezovici. U njoj 
čitamo da je uključivao sestre u 
svoje molitve i u euharistijsku žr¬ 
tvu (npr. 16.7.2000.), 2 čestitao je 
na svetkovinama (16.7.1997.) i 
novim duhovnim zvanjima (16. 
7.1999.). Samoga sebe preporuči¬ 
vao je u molitve sestara, ali i sve 
nakane Crkve (21.2.1998.). Pod¬ 
sjećao je sestre na važnost razma¬ 
tranja (30.3.1995.), na važnost sa¬ 
mog Karmela i moć molitve (2.8. 
1988.), preporučivao im je moliti 
za potrebe Crkve u inozemstvu 
(16. 8. 1992.), hrabrio ih da se ne 
boje žrtve za posvećenje Crkve 
jer su te žrtve izvor njihove ra¬ 
dosti (6. 2. 1988.), a zabilježio je i 
»žarku želju za što više duhovnih 
zvanja« te očitovao brigu za Kar 
mel i potrebe sestara (20.3.1987.). 


2 Ovdje su navedeni, uz pojedine očitovane vrline, 
samo poneki datumi s obzirom na brojnost upisanih 
dojmova. 

POSTUPAK ZA PROGLAŠENJE BLAŽENIM 
SLUGE BOŽJEGA FRANJE KUHARIĆA 



* Djeca iz obitelji Krznarević i 
Jurišić u društvu s kardinalom 
Franjom Kuharićem 13. svibnja 
2000. u samostanu klarisa u 
Zagrebu prigodom 50 godina 
redovništva s. M. Karmele Šarec 
(r. 1927.) 


* Sluga Božji 
Franjo Kuharić 
uvijek je bio 
utjeha iseljenim 
hrvatskim 
vjernicima 


Uočljivo je u tim upisima kar¬ 
dinala Kuharica u Knjigu dojmo¬ 
va u Karmelu u Brezovici da je 
on čovjek duboke vjere i odano¬ 
sti Crkvi. U tim bilješkama oči¬ 
tuje se njegova kristocentričnost, 
ljubav prema Crkvi i veliko ufanje 
u Gospodina (24. 4.1986.), poni¬ 


znost (16. - 17. 7. 

1970.) te otvoreno 
srce i poziv na zajedništvo 
(14.3.1969.) 

Ljepota i jednostavnost ovih 
upisa otkrivaju nam ljepotu i pro¬ 
finjenost njegove duše. Nisu to 
protokolarni ili obvezujući, na¬ 


metnuti, savje¬ 
ti. Pisao ih je 
čovjek koji je ui¬ 
stinu volio Kar- 
mel, koji je uistinu 
molio, bio vrlo neposre¬ 
dan u susretu sa sestrama i kon¬ 
kretno im pomagao. Stoga nije 
čudno što on već sada kod sesta¬ 
ra i u njihovoj zajednici u Brezo¬ 
vici ima svetački ugled. (Krešimir 
Žižek) 



»Ljubite Crkvu« 


* Sluga Božji Franjo Kuharić podjeljuje sakrament 
krizme u crkvi sv. Blaža u Zagrebu, 23. travnja 1988. 

P rigodom svećeničkog sa¬ 
stanka u veljači godine 
1967. oko 150 svećenika poho¬ 
dilo je grob kardinala Stepin- 
ca. Svećenici su izmolili slavna 
otajstva krunice i otpjevali »Sal¬ 
ve Regina«. Nakon toga je, tada 
pomoćni biskup, sluga Bož¬ 
ji Franjo Kuharić, održao ovaj 
nagovor: 


»Draga braćo 
svećenici! 

Svi, koji s po¬ 
štovanjem dolaze 
na ovaj grob, mo¬ 
raju doći s raspo¬ 
loženjem u duši da 
slušaju riječ i duh 
blažene uspomene 
kardinala Stepin- 
ca. A što nam on 
govori? Ono, što 
je rekao u svojoj 
oporuci: 

1. Ljubite Crkvu! On je sam 
silno ljubio Crkvu i zato je bio 
tako osjetljiv za njezinu slobodu i 
za njezina prava. Jer je ljubio Cr¬ 
kvu, ljubio je Svetog Oca papu, 
njezina vidljivog poglavara. Uvi¬ 
jek je upirao svoj pogled prema 
Rimu! Radio je u svojim danima 
i u svom vremenu za Crkvu i za 


dobro ljudi, ali je uvijek htio 
djelovati s blagoslovom na¬ 
mjesnika Kristova. On nam 
i danas govori: ljubite Papu! 
Mi u svojim danima i u svom 
vremenu moramo također 
gledati prema Rimu s ljubav¬ 
lju, poštovanjem i povjere¬ 
njem u Svetog Oca Pavla VI., 
koji je danas u ovoj dinamič¬ 
noj povijesti branič svih vred¬ 
nota i taj mu je moralni auto¬ 
ritet priznat s mnogo strana. 
Na to smo ponosni, ali budi¬ 
mo čvrsto uz njega! 

2. Znamo kako je pokoj¬ 
ni nadbiskup trpio i kako ga 
je boljelo kada se nastojalo 
svećenike odijeliti od bisku¬ 
pa. Jer je ljubio Crkvu, zato 
je bio silno osjetljiv za njezi¬ 
no jedinstvo. On i nama da¬ 
nas govori: Budite jedinstveni 
i čvrsti s punim povjerenjem 
svoje biskupe! Želimo 


uz 


GLASNIK POSTULATURE BROJ 2 /2015 




BLAŽENI ALOJZIJE STEPINAC 


i 

da bude poštivano dostojanstvo 
ljudske osobe, sloboda savjesti i 
sloboda Crkve. To je ostvarivo 
samo u jedinstvu svih oko Svetog 
oca i biskupa. Stoga se ne dajte 


odijeliti od svojih biskupa ni slije¬ 
va ni zdesna! 

3. On nam govori: Budite sve¬ 
ćenici duboke duhovnosti. Božji 
svećenici, Božji ljudi, i onda ćete 


spašavati sve vrednote. Ljubite se 
međusobno i budite jedno!« 3 


3 Franjo kardinal KUHARIĆ, Poruke sa StepinČeva 
groba, 2 1995., str. 5—6. 


Obljetnica smrti kardinala Kuharica 
u njegovoj rodnoj župi Pribić 


Brojni su se vjernici rodne 
župe zagrebačkog nadbisku¬ 
pa kardinala Franje Kuhari- 
ća sv. Siksta pape u Pribiću, za¬ 
jedno s hodočasnicima iz župa 
Prilišće, Ribnički Kunić, Za- 
vršje, Vrhovac i Duga Resa, 
te s »Molitvenom zajednicom 
Kardinal Kuharić«, u srijedu 
11. ožujka 2015. okupili na 13. 
obljetnicu njegova preminu- 
ća. Misno slavlje predvodio je i 
propovijed održao vlč. Dragu¬ 
tin Goričanec, suslavio je pri- 
bićki župnik Stjepan Dijaneš. 


Propovjednik je u homili¬ 
ji prikazao život blagopokoj¬ 
noga kardinala koji je bio uzor 
jednostavnosti, ljubavi i pobož- 
nosti svim svojim bićem, živeći 
svoj zemaljski život u znaku te 
ljubavi i svoga biskupskoga ge¬ 
sla »Bog je ljubav«. 

Župa Pribić se za ovaj spo- 
mendan pripremala trodnevni¬ 
com. 

Slavlje je pjesmom uveličao 
mješoviti župni zbor, a IKA-a 
javlja da su svi sudionici izrazi¬ 
li želju da se ubrza »pokretanje 


postupka za proglašenje svetim 
kardinala Franje Kuharića«. 

Darovatelji za kanonski postu¬ 
pak sluge Božjega Franje Kuhari¬ 
ća: Mara i Zlatko GONGOLA, 
Zagreb 

jf :>■ 

Svjedočanstvo o uslišan ju na 
zagovor Sluge Božjega Franje 
Kuharića proslijedio nam je Da- 
rio CAREVIĆ iz Osijeka. Zahva¬ 
ljujemo. 


Molimo čitatelje Glasnika, 
ako posjeduju koje pismo 
ili fotografiju sluge Božjega 
kardinala Franje Kuharića 
da ih proslijede na adresu: 
Nadbiskupski duhovni stol 
Kaptol 31; 10000 Zagreb 
ili na adresu Postuature 
(Kaptol 18,10000 Zagreb) 


DAROVI ZA POKRIĆE TROŠKOVA 
U POSTUPKU PROGLAŠENJA 
SVETIM BL. ALOJZIJA STEPINCA 


Nakon objavljivanja zadnjega broja Glasnika svoj dar za pokriće troškova u postupku za proglašenje 
svetim bi. Alojzija Stepinca uručili su ovi darovatelji: Jure DŽAJA - Stobreč; Irena SLISKOVIĆ - Trilj; 
fra Anto RADOS; Župa Presvetog Trojstva - Visoko (preč. Ivan Sestak); Članovi Molitvene zajedni¬ 
ce Bi. Alojzije Stepinac - CVETKOVIĆ; Župa Presvetoga Trojstva - Krašić (župnik preč. Dragutin 
KUČAN); Ana VRDOLJAK - Dugo Selo; Barica FORKO - Adamovec; Obitelj VIDOŠ - Hamburg; 
Roza ANTIĆ - Split; N. N.; Smiljana DUBOKOVIĆ - Split; Iva JURČEVIĆ ŠAŠINOVEC - Sesvete; 
Ankica KUHTA - Zagreb; Marica MARETIĆ - Kaštel Stari; Ljubica TOTO - Zagreb; vlč. Josip BE- 
LAVIĆ - Pregrada; Danica ERCEGOVIĆ - Primošten; Slavica JERKUNICA - Dubrovnik 

Uplatu i pretplatu za Glasnik i svoj dar za pokriće troškova u postupku za proglašenje svetim kardi¬ 
nala Alojzija Stepinca možete poslati preko Zagrebačke banke na ime: 

Postulatura kard. Stepinca i kunski račun: 2360000-1101605758 
ili iz inozemstva i domovine u devizama na sljedeći konto: 

ZAGREBAČKA BANKA d. d. - ZAGREB 
SAMOBORSKA 145 - HRVATSKA 

SWIFT: ZABAHR 2X 

KORISNIK: NADBISKUPIJA ZAGREBAČKA 
POSTULATURA BLAŽENOG ALOJZIJA STEPINCA 
KAPTOL 31 - ZAGREB 

IBAN: HR 40 23600001101605758 


22 


POSTUPAK ZA PROGLAŠENJE BLAŽENIM 







POSTUPAK ZA PROGLAŠENJE BLAŽENIM 
SLUGE BOŽJEGA JOSIPA LANGA 


»Krjepostan u herojskom 

stupnju« 



Čitateljima Glasnika poznato je da je u tijeku ka¬ 
nonski postupak za proglašenje svetim Sluge Božje¬ 
ga Josipa Langa, pomoćnog biskupa zagrebačkoga. 
Taj izvanredni apostol kršćanske ljubavi i navjesti¬ 
telj kršćanske vjere zauzima ugledno mjesto u obli¬ 
kovanju Hrvatskoga katoličkog pokreta, bio je ne¬ 
umorni pronositelj čašćenja Presvete Euharistije i 
promicatelj vjerodostojnosti svećeničkog života. 




J. BATELJA 


* Sluga Božji Josip Lang u molitvi u 
svojoj radnoj sobi na Kaptolu 10 

Proučavanje pismene 
ostavštine dr. Josipa Langa 

Svi prikupljeni dokumenti 
sluge Božjega Josipa Langa: spi¬ 
si, osobito propovijedi, pisma, 
dnevnici i bilješke povjereni su 
povijesnoj komisiji koja je pro¬ 
učila i utvrdila njihovu autentič¬ 
nost, a potom je teološka komi¬ 
sija sve pročitala i istražila ima li 
u njima štogod protiv vjere i ću¬ 
doređa. Čitateljima Glasnika 
donosimo votum - mišljenje o 
Langovim spisima koje je pot¬ 
pisao dr. Gabrijel Stokalo, član 
Franjevačke provincije sv. Je¬ 
ronima sa sjedištem u Zadru. 

Zaključak 

Kad se uzmu svi spisi sluge 
Božjega Josipa Langa zajedno, 
moramo iz njih zaključiti da je on 


bio potpuna osoba, duboko 
iznutra i izvana iskrena. On 
sav stoji iza svake svoje tvrd¬ 
nje, svake svoje izražene mi¬ 
sli. Kad se na primjer pročita 
sve što je sluga Božji napisao 
u pismima, izgovorio u pro¬ 
povijedima i konferencijama 
(kako svjedoče odnosni spi¬ 
si) o Presvetom Srcu Isusovu, o 
Blaženoj Djevici Mariji i njezinu 
prečistom Srcu te o Svetome Ocu 
papi, onda nam je sasvim jasno da 
iz cijelog bića našeg sluge Božjega 
proiziđoše njegove riječi, usvoje¬ 
ne od biskupa Jugoslavije i upu¬ 
ćene Svetome Ocu: »Doctrina et 
monita et consilia Sanctitatis Ve- 
strae Jugoslaviae episcopis, pre- 
tiosa et sancta semper erunt (Nr. 
1244)... Hoc unum Te regamus, 
ut... non dedigneris quotidie istud 
novum Regnum SHS dulcissimo 
Cordi Jesu nec non amantissimo 
Cordi Mariae paterne commen- 
dare« (Nr. 1246.). 1 


»Nauk, opomene i savjeti Vaše Sveto¬ 
sti jugoslavenskim biskupima bili su uvijek 
dragocjeni i sveti (Br. 1244.) ... Stoga Te je¬ 
dino molimo da ... ne propustiš svaki dan 
tu novu Kraljevinu SHS očinski preporu¬ 
čiti preslatkom Srcu Isusovu i preljubežlji- 
vom Srcu Marijinu.« (Br. 1246.) 


Upravo zbog te unutarnje po¬ 
vezanosti cijelog bića sluge Bož¬ 
jega Josipa Langa s njegovim spi¬ 
sima moramo zaključiti da je on 
habitualno posjedovao teološke 
krjeposti vjere, ufanja i ljubavi u 
visokom stupnju, da je imao sve 
stožerne krjeposti te sve potrebne 
ljudske, kršćanske, svećeničke i 
biskupske krjeposti - posebno vi¬ 
soki stupanj pravilne pobožnosti, 
poslušnosti i ljubavi prema sv. Cr¬ 
kvi, svojim dužnostima, sebi po¬ 
vjerenim dušama, svome narodu i 
prema svim ljudima te duh evan¬ 
đeoskog siromaštva i krjepost 
neokaljane čistoće. Sve su se ove 
krjeposti kod sluge Božjega pra¬ 
vilno popunjale u skladnoj cjelini 
njegove osobe, tako da je postigao 
visoki stupanj kršćanske i staleške 
savršenosti; a to je u tolikoj mje¬ 
ri nemoguće bez posebne milo¬ 
sti Božje i stalne osobne suradnje. 
U tom smislu možemo reći da je 
sluga Božji dr. Josip Lang, biskup, 
non opstantibus defectibus in Mi- 
ssis notandis (III. B. [unatoč manj¬ 
kavostima uočenima u Misi]), bio 
krjepostan u herojskom stupnju! 

Košljun, na svetkovinu Bez- 
grješnog začeća Bi. Dj. Marije, 

8.12.1980. 

BLAŽENI ALOJZIJE STEPINAC 

Molitva za proglašenje blaženim 
Sluge Božjeg Josipa Langa 


G ospodine, Bože naš, ti si svome sluzi Josipu Langu udijelio milost da tvoju ljubav posvjedoči u 
žarkoj pobožnosti prema Presvetoj Euharistiji i prema Blaženoj Djevici Mariji te pomaganjem 
siromaha i odgojem budućih svećenika, i tako ga učinio sredstvom svoga milosrđa. Udijeli i nama mi¬ 
lost da nas njegov život i primjer vode putem nasljedovanja tvoga jedinorođenoga Sina. Uzdigni, do¬ 
bri Oče, svoga slugu na čast oltara i učini ga zaštitnikom našega puta prema tebi. Po Kristu Gospodi¬ 
nu našemu. Amen. 


Pozivam stoga svakog čitatelja Glasnika da bude pronositelj glasa svetosti ovog Sluge Božjega i 
moli da Bog na njegov zagovor učini koji čudesan znak kao potvrdu da se Bogu u potpunosti 
svidio. 


MOLITVENA ZAJEDNICA BLAŽENOGA 
ALOJZIJA STEPINCA 


Vec sedmu godinu u Zagrebu djeluje Molitvena zajednica blaženoga Alojzija 
Stepinca. To je skupina katoličkih vjernika koja nastoji živjeti evanđelje 
nadahnuta primjerom bi. Alojzija Stepinca. Do sada se u zajednicu uključilo oko 
5000 molitelja. Ta naša braća i sestre nastoje molitvom, praćenom savjesnim 
kršćanskim životom, pridonijeti vlastitoj osobnoj duhovnoj formaciji, a time 
i duhovnoj i moralnoj obnovi Crkve u Hrvata i samoga hrvatskoga naroda, na 
temeljima četrnaeststoljetne katoličke baštine. 


Tko može postati članom i što čini član Molitve¬ 
ne zajednice bi. Alojzija Stepinca? 

Svaki se kršćanin može uključiti u Molitvenu za¬ 
jednicu blaženoga Alojzija Stepinca, koja promiče 
molitveni život, duhovne vrijednosti i širi Kristovu 
ljubav u sva područja javnoga života, kako je to či¬ 
nio i bi. Alojzije. 

Prijavnica se može naručiti na sljedećoj adresi: 

Zajednica štovatelja 
BLAŽENOGA ALOJZIJA STEPINCA 
10000 Zagreb, Kaptol 31 
tel. (01) 4894 879 

Svaki štovatelj blaženoga Alojzija Stepinca uklju¬ 
čen u ovu molitvenu zajednicu moli: 

■ za čast i proslavu Isusa Krista i Katoličke Crkve 

■ za čvrstoću osobne vjere i vjernosti Isusu Kri¬ 
stu i Crkvi 


■ za svoje osobne nakane i potrebe 

■ za domovinu Hrvatsku i svakoga čovjeka 

■ za očitovanje i potvrdu svetosti bi. Alojzija Ste¬ 
pinca u postupku njegove kauze za proglašenje 
svetim. 

Uz molitvu svaki štovatelj bi. Alojzija Stepinca 
uključen u ovu molitvenu zajednicu svojim radom 
nastoji: 

■ savjesno obavljati svoje svakodnevne obveze 

■ svjedočiti kršćanske istine u privatnom i jav¬ 
nom životu 

■ surađivati s Postulaturom u promicanju blaže- 
nikova glasa svetosti 

■ sudjelovati svakoga 10. dana u mjesecu u slavlju 
svete mise ili na molitvenom sastanku 

■ darom i žrtvom pridonositi uspješnom dovr¬ 
šetku postupka za proglašenje svetim bi. Aloj¬ 
zija Stepinca. 


S vjerom u Općinstvo svetih članovi »Zajednice štovatelja blaženoga Alojzija 
Stepinca« mole za svoje potrebe i potrebe braće ljudi, osobito za ozdravljenje 
bolesnih i obraćenje nevjernika. Posebna nakana njihovih pobožnosti je molitva 
da blaženi Alojzije Stepinac bude što prije proglašen svetim. 


24 


POSTUPAK ZA PROGLAŠENJE BLAŽENIM 


SVJEDOČANSTVA 


»Svetac, a ne zločinac!« 


Brojna su 

svjedočanstva o glasu 
svetosti i mučeništva 
bi. Alojzija Stepinca. 
Ona očituju udivljenje 
vjernika, inovjeraca i 
nevjernika nad svime 
što je on učinio za 
stradalnike Drugoga 
svjetskoga rata, i za 
koje je kao sužanj u 
Krašiću svakodnevno 
molio i prikazivao 
svetu misu. Za ovaj 
broj Glasnika izabrao 
sam nekoliko takvih 
svjedočanstava 
koja su zapisana u 
različito vrijeme, ali 
iz poštovanja prema 
njegovoj časnoj osobi i 
u potvrdu istine. 

& ]. BATELJA 

Valentina Naglić: 
.»Kardinal Stepinac 
za mene je putokaz u 
životu.« 

Valentina Naglić r. Prosoli ro¬ 
đena je 21. kolovoza 1940. u Za¬ 
grebu. Udala se za Tomu Nagli- 
ća (iz Gornje Jelenske) 19. srpnja 
1969. U braku s njime imala je 
četvero djece i svi su živi i njezi¬ 
na su radost i utjeha, osobito 22 
unuka, i to 14 dječaka i 8 djevojči¬ 
ca. »Molim se«, reče 15. studeno¬ 
ga 2014., »da koje od njih ostvari 
duhovno zvanje.« Naime, došav¬ 
ši u Ured Postulature, Valentina je 
dala sljedeće svjedočanstvo: 

»Moj muž, Tomo, bio je u bo¬ 
gosloviji kad je nadbiskup Stepi¬ 
nac mrtav ležao u katedrali. Za¬ 
jedno s drugim bogoslovima 
stajao je pokraj lijesa i predme¬ 
tima koje su im vjernici dodava- 



* Valentina Naglić r. Prosoli 


li doticao mrtvo Kardinalovo tije¬ 
lo za uspomenu. On sam je svoju 
krunicu položio na mrtvo Kar¬ 
dinalovo tijelo i cijeli život ju je 
nosio sa sobom. Prije nego što je 
umro (8. ožujka 2010.) tu je kru¬ 
nicu predao meni da se molim za 
njega, za sebe, djecu i unučad. 

Ja se kardinala Stepinca ne sje¬ 
ćam kao dijete. Istina, tata me je 
vodio u katedralu premda je bio 
rat, ali sam vrlo malo upamtila od 
njegova lica. Međutim, znam da je 
bio suđen, da se hrabro držao na 
sudu jer je bio čiste savjesti. Kako 
je to bilo ružno što su doveli svje¬ 
doke koji ga nisu ni poznavali, a 
nisu dopustili svjedočiti ljudima 
koji su s njime druge spašavali. I 
Marica Stanković je na jednom 
skupu učitelja branila nadbisku¬ 
pa Stepinca i zbog toga je završila 
u zatvoru. Mi smo stanovali u Vi¬ 
nogradskoj ulici, i tata je danima 
čekao i htio ući u sudnicu, ali mu 
nisu dopustili. 

Moj tata je radio u krojačkoj 
radionici »Đuro Bermanec« na 
uglu Gundulićeve i Ilice. Jedno¬ 
ga dana, kad je bilo suđenje nad¬ 
biskupu Stepincu, u radionici gdje 
su šivali i peglali, poveo se razgo¬ 
vor o nadbiskupu Stepincu. Tom 
prigodom je moj tata rekao da je 
nadbiskup nevin i da je svetac, da 
je spašavao Zidove, Srbe, Rome i 


druge koji su to zatražili, a i broj¬ 
nu djecu i siročad. Većina radnika 
je šutjela. Kad je moj tata završio 
svoje mišljenje o Stepincu, jedan 
od radnika, imenom ‘Tošo’ stavio 
mu je britvu pod vrat s prijetnjom 
da će ga zaklati, ako to još jednom 
ponovi. Moj tata je hrabro pono¬ 
vio da je Stepinac svetac, a ne zlo¬ 
činac, ali ga ovaj ipak nije usmrtio. 

Želim Vam reći i to da je moj 
tata rođen u Rudama i da je po¬ 
znavao gospođu Štefaniju Stengl, 
sestru bi. Stepinca. On mi je pri¬ 
povijedao kako su mučili njezina 
sina Josipa samo zato što je bio 
Nadbiskupov nećak. Iz pošto¬ 
vanja prema nadbiskupu Stepin¬ 
cu tata je više puta pokušao po¬ 
sjetiti nadbiskupa Stepinca kad 
je bio zatočen u Krašiću, ali nije 
uspio jer bi ga policajac svaki put 
uhvatio. No, nisu mogli zatomiti 
njegovo poštivanje prema nadbi¬ 
skupu Stepincu kad je najstarijem 
sinu po svetom nadbiskupu Ste¬ 
pincu dao ime Alojzije. 



* Krunica kojom je Tomo Naglić 
dotaknuo mrtvo tijelo bi. Alojzija 
Stepinca, koju je molio i čuvao kao 
dragu uspomenu 

Kardinal Stepinac za mene je 
putokaz u životu. Uvijek sam že¬ 
ljela imati čistu savjest. To me je 
naučio, uvijek činiti dobro pa i 
onda kad tebi drugi čini zlo. Zare¬ 
dio je za svećenika pokojnog kar¬ 
dinala Franju Kuharića, kojega 
sam rado susretala, a kad god sam 
mogla, išla sam u katedralu sluša¬ 
ti njegove propovijedi. I on je za 
mene svetac.« 

Danica SEME: 
»Hrabro se držao« 

Danica Seme r. Pirija rođena je 
u Tisnom na otoku Murteru 6. ve¬ 
ljače 1924. Dva puta je kao članica 
Ženskoga zbora u župi sv. Mari¬ 
je na Dolcu posjetila nadbiskupa 
Stepinca. Iz tih susreta upamtila 
je da je on bio »vrlo jednostavan, 
srdačan i prijazan čovjek«. Štovi¬ 
še, često je odlazila na svečanosti 
i mise u katedrali da sluša njegove 
propovijedi. 

Premda je u 91. godini života, 
s ushićenjem je na duhovnoj ob¬ 
novi župe Travno u nedjelju 22. 
ožujka 2015. posvjedočila o bi. 
Alojziju Stepincu: 

»Trčali smo na mise koje je on 
predvodio. S nestrpljenjem smo 
iščekivali što će nam reći. Govo¬ 
rio je s uvjerenjem, osvjedočeno. 
Bilo je shvatljivo da mu je Bog na 
prvom mjestu, a onda dobro bli¬ 
žnjega. Sudjelovala sam u pokor¬ 


ničkim procesijama koje j e vodio, 
a neizbrisiva mi je uspomena na 
procesiju koju je vodio u Remete 
moleći za obraćenje psovača i mir 
u svijetu. 

Kad su došli komunisti na 
vlast, bojali smo se za njega jer su 
ga oni kao bezbošci mrzili. Dva 
puta bila sam u sudnici za vrijeme 
njegova suđenja. Hrabro se dr¬ 
žao. Kad je završio svoj govor, s. 
Marica Stanković i ja zapljeskale 
smo odobravajući njegove riječi. 
Dana 23. travnja 1947. uhitili su 
me. Shvatila sam da traže razloge 
i materijale za optužnicu protiv 
s. Marice Stanković. Iz pitanja u 
istražnom postupku shvatila sam 
da je žele optužiti ‘da je trovala 
mladež’. A ona je tisuće djevojaka 
opremila za život i upućivala pu¬ 
tem kršćanskih vrjednota. 

Jer nisam valjda dala dovolj¬ 
no materijala za potvrdu Mariči- 
ne optužnice i bez ikakva razlo¬ 



ga osudili su me na godinu dana 
zatvora. Od toga sam četiri mje¬ 
seca provela u samici zatvora u 
Petrinjskoj ulici u Zagrebu. Pusti¬ 
li su me u minutu nakon godinu 
dana zatvora. 

Nije mi žao što sam pretrpje¬ 
la zbog vjere i poštivanja onih 
koji su umrli za nju. Ja se bi. 
Stepincu molim i prosim ga da 
izmoli hrvatskom narodu dar 
vjere i ljubavi prema Crkvi koja 
ga je odnjihala.« 



* Obredu pepeljenja na Pepelnicu, kao uvod u sveto korizmeno vrijeme, 
pristupila je i Kolinda Grabar-Kitarović, predsjednica Republike Hrvatske, 
18. veljače 2015. 


Blaženi Alojzije 
Stepinacje u 
propovijedi u 
prvostolnoj crkvi 
zagrebačkoj, na 
svetkovinu Sviju Svetih, 

1. studenoga 1942., 
izgovorio ove poticajne 
riječi: 

»Nažalost, malo ih je koji 
sačuvaju svoju krsnu nevinost 
do groba. Zato im preostaje 
samo drugi put, a to je poko¬ 
ra. I toj pokori, tom plaču i su¬ 
zama nad grijesima i opačina¬ 
ma, Bog se toliko veseli, da je 
na usta Sina svoga izjavio: ‘Ka¬ 
žem vam, daće tako biti veća radost na nebu za 
j ednoga grj ešnika, koj i čini pokoru, nego li za de¬ 
vedeset i devet pravednika, kojima ne treba po¬ 
kore!’ (Lk 15,7). Tim je suzama i plaču dao Bog 


toliku moć da mrtvoj duši vraćaju život, da čo¬ 
vjeku vraćaju Boga, da mu vraćaju izgubljeno 
nebo i slavu nebesku. Blaženi dakle, koji se tako 
žaloste, jer će se utješiti!« 

Izdanja Postulature 


Donosimo popis knjiga koje je o blaženom Alojziju Stepincu objavila Postulatura za njegovo 
proglašenje blaženim i svetim, a svaki ih čitatelj Glasnika može naručiti na adresi Postulature: 

Kaptol 18, pp 949,10001 Zagreb 


■ BARBOUR, H. Ch. i BATELJA, J., Svjetlo na 
putu života, popravljeno i prošireno izdanje (2007.) 
službenoga duhovnog životopisa kardinala Alojzija 
Stepinca, nadbiskupa zagrebačkoga, mučenika, uz 
njegovo proglašenje blaženim (1998.) (50 kn + po¬ 
štarina) 

■ Alojzije STEPINAC, nadbiskup zagrebački, Propo¬ 
vijedi, govori, poruke (1934.-1940.) Priredio i pred¬ 
govor napisao: dr. Juraj BATELJA; proslov: dr. Ante 
MATELJAN, Zagreb, 2000. (100 kn + poštarina) 

■ BATELJA, J., Euharistijska evangelizacija nadbi¬ 
skupa Alojzija Stepinca, izd. Postulatura za progla¬ 
šenje svetim blaženoga Alojzija Stepinca i Glas Kon¬ 
cila, Zagreb, 2006. (100 kn + poštarina) 

■ BATELJA, J., Blaženi Alojzije Stepinac i grad Ja- 
strebarsko. Euharistijski kongres 1939. i pohod 
ratnoj siročadi 1943., Zagreb, 2008., (30 kn + pošta¬ 
rina). 

■ Alojzije kard. STEPINAC, Propovijedi o lurd- 
skim ukazanjima; pozdravno slovo: mons. Juraj 
Jezerinac, vojni ordinarij; priredio te uvodnim slo¬ 
vom i bilješkama popratio dr. J. Batelja, Zagreb, 
2 2008.; (50 kn + poštarina) 

■ Alojzije kard. STEPINAC, Propovijedi bi. A. 
Stepinca o sv. Josipu, Mala knjižnica Postulatu¬ 
re blaženoga Alojzija Stepinca: Propovijedi iz su- 
žanjstva, sv. 2.; pozdravna riječ: kard. Tomaš Spid- 
lik; uvodne misli, bilješke, biblijska kazala i kaza¬ 
lo imena sastavio J. Batelja; Zagreb, 2009. (50 kn + 
poštarina) 


■ Alojzije kard. STEPINAC, Propovijedi Pre¬ 
svetom Srcu Isusovu; proslov: mons. Valentin 
Pozaić, pomoćni biskup zagrebački; priredio te 
uvodnim slovom i bilješkama popratio dr. J. Ba¬ 
telja; Zagreb, 2009. (50 kn + poštarina) 

■ Blaženi Alojzije STEPINAC, Propovijedi na 
Magnificat. »Veliča duša moja Gospodina!« (Lk 

1,46-55), Zagreb, 2012. (20 kn + poštarina) 

■ Juraj BATELJA, Blaženi Alojzije Stepinac - uzor 
svećenik, Priručnik za državno natjecanje iz Vje¬ 
ronauka - vjeronaučne olimpijade osnovnih i sred¬ 
njih škola u Republici Hrvatskoj, za školsku godinu 
2009./2010., Zagreb, 2012. (50 kn + poštarina) 

■ Alojzije kardinal STEPINAC, nadbiskup za¬ 
grebački, Propovijedi, govori, poruke (1941. - 
1946.), Zagreb, 2012. (100 kn + poštarina) 

■ Blaženi Alojzije STEPINAC, Propovijedi o Deset 
zapovijedi Božjih, Zagreb, 2013. (75 kn + poštarina) 

■ Juraj BATELJA, Blaženi Alojzije Stepinac u po¬ 
hodu župi Brod Moravice, Zagreb, 2014. (50 kn 

+ poštarina) 

■ Juraj BATELJA, Poruke Stepinčeva groba, Zagreb, 
2 2015. (30 kn + poštarina) 

■ VRANEKOVIĆ Josip, Dnevnik. Život u Krašiću 
zasužnjenog nadbiskupa i kardinala Alojzija Ste¬ 
pinca. Pozdravno slovo za knjigu napisao je zagre¬ 
bački nadbiskup i kardinal Josip Bozanić, uvodne 
misli i bilješke dr. Juraj Batelja; ilustracije su iz arhiva 
Postulature (200 kn + poštarina) 


Od zadnjeg broja Glasnika na adresu Postulature sljedeći su štovatelji bi. Stepinca proslijedi¬ 
li svjedočanstava o uslišanjima koja su se dogodila na njegov zagovor: s. Konradina ORESKI - 
Varaždin, Gordana FILIPOVIĆ - Novska, Silvana TADIN - Rijeka, Darijo CAREVIĆ - Osijek, 
Mila ĐUZEL - Gornji Vinjani, Nada N. - Koprivnica, Bruna ANDLAR - Zagreb, Ante ZELIĆ 
- Biorine, Sanja MILAKOVIĆ - Krapina. Zahvaljujemo na suradnji te potičemo i ubuduće na 
usrdnu molitvu za proglašenje bi. Alojzija svetim. 


Svaki dopis na Postulaturu blaženoga Alojzija Stepinca kojim se priopćuje primljeno uslišanje ili uspome¬ 
na neka bude potpisan te obilježen nadnevkom i mjestom pisanja. Anonimna se pisma ne arhiviraju. Vjer¬ 
nici koji žele ostati anonimni neka to napomenu u dopisu. 

Od srca zahvaljujemo svim čitateljima Glasnika koji su nam proslijedili osobne sastavke ili članke već 
objavljene o bi. Alojziju Stepincu ili pak dokumente pronađene u pismohranama raznih ustanova, a sve sa 
željom da s njihovim sadržajem upoznamo širi krug Blaženikovih štovatelja. 

BLAŽENI ALOJZIJE STEPINAC 


Nestanak Hrvata i 
katolika iz Podlapače 



J. BATELJA 


Suočeni s činjenicom 
izumiranja hrvatskog 
naroda i nestajanja 
čitavih sela u kojima 
više nema ni škola, ni 
liječnika, ni veterinara, 
a u nekima ni 
svećenika, u nastavcima 
ćemo donositi kraće 
prikaze o mjestima 
koja su nestala nakon 
Drugoga svjetskoga rata 
ili su na izdisaju. Ne 
može se za sve loše u 
Hrvatskoj tužiti strance. 
Krivac za takvo stanje 
državna je politika 
koja nije hrvatski 
državotvorna, pa 
uspostavlja društvenu i 
gospodarsku politiku u 
kojoj se hrvatski čovjek 
ne osjeća svoj na svome. 
Bit ćemo zahvalni 
svakom čitatelju i 
suradniku za prilog na 
ovu temu. 

U ovom broju donosimo 
prikaz nestanka 
Hrvata i katolika 
u mjestu i selima 
Podlapače, osobito zbog 
ubijanja i raseljavanja 
uvjetovanih mržnjom 
četnika i partizana, zbog 
čega je normalan život 
postao gotovo nemoguć 
na tom prostoru, 
ali, zbog ubijanja i 
raseljavanja, spriječena 
je i reproduktivna 
sposobnost naroda. 



M nogo je razloga i pobu¬ 
da za dolazak na Krba¬ 
vu i u Krbavu. Tu je, na 
području Krbavske biskupije ute¬ 
meljene 1185. godine, odzvanjala 
srednjovjekovna sekvenca o smr¬ 
ti »Dies irae - U dan onaj, [u dan 
gnjeva]« više od stotinu godina 
prije nego u latinskim misali¬ 
ma u Europi. Svjedoči to »Mi¬ 
sal« kneza Novaka Disislavića 
iz Krbave. Naime, knez Novak 
je 1368. godine napisao rukopi¬ 
sni misal prema kojemu je go¬ 
dine 1483. tiskan naš prvotisak, 
prva hrvatska inkunabula. 

To je područje »Corbavia«, 
kako ga 950. godine prvi put 
spominje bizantski car Kon- 
stantin Porfirogenet, i na ko¬ 
jem se služba Božja vršila na 
hrvatskom jeziku. Jest, na Kr¬ 
bavskom polju je u bitki s Tur¬ 
cima godine 1493. izginuo cvi¬ 
jet hrvatskog plemstva čuvajući 
»ognjišta i oltare«, ali su tu ni- 


* Župna crkva sv. Jurja u Podlapači 
i danas kao majka skuplja preostale 
vjernike župe koja je, kao i sav 
hrvatski narod, zbog mržnje, progona 
i nebrige vlasti prepuštena izumiranju 

cali, pisali, Bogu i o Bogu glago¬ 
ljali, glagoljski pisari, svećeni¬ 
ci glagoljaši zajedno s brojnim 
Božjim narodom. 

Bilo je tu prije Turaka više od 
20 samostana, glagoljskih tiska¬ 
ra i misala. Otuda potječu spo¬ 
menuti knez Novak Disislavić 
(14. st.), Paval dijak iz Krba¬ 
ve (14./15. st.), pop Martinac 
(1493.) i Bartol Krbavac (15. st.), 
pisci i iluministi glagoljskih mi¬ 
sala, zatim pop glagoljaš Ratko 
pok. Bilaca Meglanice »de Cor¬ 
bavia« i pop Jurko Garković »de 
Corbavia« i tolike druge osobe 
važne za povijest Katoličke Cr¬ 
kve i hrvatskog naroda. Iz Pod¬ 
lapače je rodom i Mijat Kegljen, 
djed po majci hrvatskog pjesnika 
Dragutina Tadijanovića. 

ZAŠTO ODUMIRE HRVATSKA? 


Današnje selo Podlapa- 
ča, koje se u izvorima navo¬ 
di i kao Podlapac, smješteno je 
na zapadnom rubu Krbavskog 
ili »Podlapačkog polja«. Prvi 
put se spominje pod imenom 
Podlapčec u Ugovoru o naslje¬ 
đu koji su godine 1509. sklopili 
vlasnik Podlapčeca Ivan Karlo- 
vić i sestra mu Jelena s njezinim 
mužem Nikolom Zrinskim. 

Mjesto je dobilo ime po 974 
metra visokom brdu Lapac, is¬ 
pod koga se nalazi. U njemu je u 
davnini bio »grad« utvrda kne¬ 
zova krbavskih. Godine 1527. 
zauzeli su ga Turci i u svojoj 
vlasti držali sve do godine 1689. 

Za rimokatolike je u Podla- 
pači godine 1702. utemeljena 
župa pod zaštitom sv. Jurja. Žu¬ 
pna crkva je posvećena 9. lipnja 
1718. Godine 1751. župa je bro¬ 
jila 694 vjernika. Sredinom 18. 
stoljeća Podlapac je postao sje¬ 
dištem krajiške satnije, a godine 
1779. u njemu je otvorena puč¬ 
ka škola (tzv. trivijalka). Godine 
1834. Podlapača je brojila 100 
kuća s 1295 duša. 

Svoj razvojni vrhunac župa 
Podlapača dostigla je 1914. go¬ 
dine kada je brojila 2244 rimo¬ 
katolička vjernika. Početkom 
1941. godine imala je 2100 duša, 
dvije škole, četiri trgovine, mlin 
i poštu. 


Župa i mjesto Podlapača 
proživljavali su tragediju hrvat¬ 
skog naroda u 20. stoljeću. Kad 
su 3. rujna 1941. u mjesto pro¬ 
valili četnici, ubili su šest ljudi, 
opljačkali selo i popalili hrvat¬ 
ske kuće. A upadom četnika- 
komunista 22. veljače 1943. 
mještani su pred terorom izbje¬ 
gli u Gospić. Nakon 1945. tek 
manji broj njih se vratio. 

U Drugom svjetskom ratu 
bili su oštećeni i župna crkva 
sv. Jurja i župni stan, a stradanja 
su se nastavila i nakon rata, kad 
su žitelji ubijani pojedinačno ili 
bacani u jame Golubnjaču i Cvi- 
janušu. Nažalost, te masovne 
grobnice do danas nisu posebno 
istražene i označene. Prema do 
sada prikupljenim podatcima, 
župa Podlapača ima 514 žrtava 
iz razdoblja Drugog svjetskog 
rata i poraća. 

Pred Domovinski rat u 1991. 
godini Podlapača je imala 294 
stanovnika, od kojih je veći 
dio pred agresorom izbjegao u 
Gospić, Karlobag i Zagreb, a 
dio je ostao u zatočeništvu. Da¬ 
nas župa Podlapača broji 120 
duša, sačinjavaju je sela: Podla¬ 
pača, Breštane, Donji Mekinjar, 
Jagodnje i Tolić. 

Na području župe su i tri sela 
u kojima žive pravoslavni Srbi 
koji su se doselili nakon odlaska 


Turaka godine 1689. Žive u se¬ 
lima: Krbava, u kojem je prema 
popisu stanovništva 2011. godi¬ 
ne bilo 37 stanovnika, Srednja 
Gora (25) i Svračkovo Selo (10). 

Danas župom Podlapača 
upravlja udbinski župnik mons. 
Tomislav Rogić, pomaže mu 
vlč. Jure Tutek. Godine 2014. 
zatvorena je škola, a pet učeni¬ 
ka, od kojih jedna krizmanica, 
ide u školu u Udbinu. 

Žrtva komunističkog div¬ 
ljanja bio je i vlč. Mate Moguš, 
župnik Podlapače do studeno¬ 
ga 1941. Komunističke vlasti su 
ga nakon rata uhitile u Grižana- 
ma, gdje je bio župnik, i odvele 
u Gospić. Tamo je nakon mno¬ 
go mučenja 14. listopada 1945. 
godine osuđen na smrt. Molba 
za pomilovanje mu je odbijena. 
Odveden je u Udbinu i 3. velja¬ 
če 1946. godine tamo obješen na 
pravoslavnom groblju, gdje je 
tako visio osam dana. Prije smr¬ 
ti ga je vlč. Josip Banić uspio is¬ 
povjediti i dati mu blagoslov. 

Žrtve Podlapače ubrojene su 
u, prema do sada prikupljenim 
podatcima, 2747 žrtava iz župa 
Udbinskog dekanata, a prido¬ 
nose i zbroju 21.352 žrtve Dru¬ 
goga svjetskog rata i poraća na 
području današnje Gospićko- 
senjske biskupije. 



* Vrhbosanski nadbiskup 
kardinal Vinko Puljić predvodi 
misno slavlje na blagdan bi. 
Alojzija Stepinca u sarajevskoj 
prvostolnici, 10. veljače 2015. 


Na spomendan blaženog Alojzija Stepinca, 10. veljače 
2015., u sarajevskoj katedrali Srca Isusova misu slavio 
je nadbiskup metropolit vrhbosanski kardinal Vinko 
Puljić uz suslavlje desetak svećenika. 

Kardinal Puljić je u propovijedi potaknuo na razmišljanje o oso¬ 
bi kardinala Stepinca koga je komunistička vlast planirano optužila 
i inscenirala mu politički proces: »Gledam njegovu vrlo dostojan¬ 
stvenu osobu koja se nije dala slomiti. Dostojanstveno je prihvatio 
poniženje, pljuvanje, uvrede, laži i krive optužbe i ostao je vjeran. 
Razmišljam o potrebi te hrabre vjere svakome od nas kojom bi tre¬ 
bali prihvatiti sve životne nedaće i ne dati se slomiti (...). Meni je taj 
lik puno značio u životu na putu zvanja. Biti hrabar u vjeri! Sačuva¬ 
ti pouzdanje u kušnjama! Ne dati se ovozemaljskom silom zbuniti! 
Vjerovati: Božja pobjeđuje!« 

BLAŽENI ALOJZIJE STEPINAC 

» Katolički kler stavlj en 
izvan zakona« 


Zbog sustavne šutnje u hrvatskoj društvenoj javnosti, moguće i političkom moći na¬ 
metnutoj, nastavljamo u našem Glasniku rubriku »Narod vam to nikada neće za¬ 
boraviti«. Bez ikakve namjere da se bilo koga ozloglašuje ili nerazumno optužuje, 
dužni smo čuvati svijest o ljudima koji su svoje živote utkali u slobodu Crkve i sa¬ 
mobitnost hrvatskog naroda i slobodne njegove države. Naime, ti su svećenici vršili 
svoju dužnost prema Bogu i vlastitome narodu u razdoblju kad su tzv. »antifašisti« 
stvarali, prema riječima Josipa Broza Tita u razgovoru s nadbiskupom Stepincem 
4. lipnja 1945., »južnoslavensku zajednicu naroda na temelju bratstva i jedinstva«. 
Bilo je to razdoblje kad su zastupnici hrvatske države i njezine samostalnosti bili 
proglašavani veleizdajicama i neprijateljima naroda, odvođeni na vojne i prijeke 
sudove, na dugogodišnja tamnovanja ili ubijeni. 

Pripremio: dr. J. Batelja 


S uočen s tim činjenicama, 
blaženi je Alojzije Stepinac 
21. srpnja 1945. uputio op¬ 
širnu predstavku predsjedniku 
Vlade dr. Bakariću. Nakon što je 
upozorio na »drakonske osude 
vojnih sudova, koji sude po rat¬ 
nom pravu bez saslušanja svje¬ 
doka i obrane«, upozorio je na 
brojne ishitrene osude svećeni¬ 
ka i tražio za njih pomilovanje. 
»Svakog dana primam nove oba¬ 
vijesti o hapšenju svećenika«, pi¬ 
sao je i ustvrdio: »Zajedno s hap¬ 
šenjem vrši se prisilna rekvizicija 
njihovog imetka. Pečate se župni 
uredi i tako onemogućuje pastva 
vjernika. Bez ikakve zakonske 
odredbe vrše organi nižih vlasti 
diobu crkvenih nadarbina i tako 
na svoju ruku rješavaju agrarno 
pitanje crkvenih posjeda. Sve to, a 
osobito stalni napadaji novina na 
pojedine svećenike, trpanje kle¬ 
ra u ‘reakciju’, napadaji na moju 
osobu, podvale i karikature u no¬ 
vinama, kao da ja zaštićujem one 
koji kliču Paveliću, izvraćanje ja¬ 
snog smisla mojih okružnica u 
dnevnoj štampi - a bez najmanje 
mogućnosti da se pogođeni jav¬ 
no ili na istom mjestu brane: sve 


Na pokolj katoličkog sve¬ 
ćenstva upozorio je i J. 
Graham Parsons, vanjski 
službenik i suradnik osob¬ 
nog predstavnika američ¬ 
kog predsjednika SAD-a 
kod pape Pija XII. 14. ve¬ 
ljače 1948. 

to daje sve jasniji dojam, sve ja¬ 
snije izražava činjenicu da je ka¬ 
tolički kler u ovoj državi stavljen 
izvan zakona. Da ga svatko može 
nekažnjeno napasti, oblatiti, a nje¬ 
mu pristoji jedino pravo da šuti, 
da puni zatvore i obogaćuje svo¬ 
jim imenima krvavu listu na smrt 
osuđenih. Sve to biva u isto vri¬ 
jeme, kad predavači, i to gospo¬ 
da javni tužitelji, tumače širokim 
slojevima grada Zagreba deklara¬ 
ciju Vlade o slobodi savjesti i slo¬ 
bodi vjeroispovijedanja.« 1 

Na pokolj katoličkog svećen¬ 
stva upozorio je i J. Graham Par¬ 
sons, vanjski službenik i suradnik 
osobnog predstavnika američkog 
predsjednika SAD-a kod pape 


1 Juraj BATELJA, IMa^eni Alojzije Stepinac — Sije- 
ciok Evanđelja Ijubavi , knjiga 3., Zagreb, 2010., str. 
188.-189. 


Pija XII. 14. veljače 1948., kad je 
u prilogu svoga Izvješća američ¬ 
koj vladi napisao: »U Jugoslaviji 
su sada u zloglasnom starogradiš- 
kom zatvoru utamničena u svemu 
104 katolička svećenika. Ovaj broj 
predstavlja porast od 20 svećenika 
od zadnja dva mjeseca. To je ot¬ 
kriveno u izvješćima koja opisuju 
stanje svećenika zatočenih u ko¬ 
munističkom ‘Dachau’. Pod ta¬ 
kvim zatvorskim uvjetima naglo 
pada zdravstveno stanje svećeni¬ 
ka. Svi oni trpe zbog loše i manj¬ 
kave ishrane. Mnogi su se ozbilj¬ 
no razboljeli, a onemogućeno je 
da ih pregleda liječnik ili da dobiju 
dozvolu za odlazak u bolnicu (...). 
U karlovačkom području, 40 km 
jugozapadno od Karlovca, komu¬ 
nisti su ubili 8 svećenika, a njih 17 
prisilili su u zadnjih šest godina 
napustiti svoje župe.« 2 

Njegov nasljednik Franklin 
C. Gowen zabilježio je u Izvje¬ 
šću godine 1949.: »Bilo bi nestvar¬ 
no pretpostaviti da su komunisti 


2 J. Graham PARSONS, Izvješće br. 21 ., Vatikanski 
Grad, 14. veljače 1948., za Department of State — 
Division Office of European Affairs, u: ES National 
Archivcs, br. 86011.404/2-1448, prilog od 22. stude¬ 
noga 1947., str. 2. 

u Jugoslaviji promijenili plan o li¬ 
kvidiranju Katoličke Crkve. Na¬ 
protiv, pokazuje se da je Titov 
progon Crkve sada u svojoj dru¬ 
goj fazi. Prvo, uvodno, razdoblje 
zastrašivanja i progona kulmi¬ 
niralo je na sudu mons. Stepinca 
(...). Dva posebna cilja komunista 


su: a) dokrajčiti religiozni odgoj 
i b) spriječiti svećenike na svaki 
mogući način da imaju utjecaj na 
ljude. Zastrašivanje, teror, fizičke 
torture, šikaniranje i iskazivanje 
moći političara metode su koje 
Titova vlast upotrebljava u pro¬ 
vedbi svoje sistematske kampa¬ 


nje o razaranju Katoličke Crkve 
u Jugoslaviji.« 3 Žrtve tog »anti¬ 
fašističkog« zastrašivanja, terora, 
fizičke torture, šikaniranja i mr¬ 
žnje postale su stotine katoličkih 
svećenika. U ovom broju Glasni¬ 
ka donosim spomen na petoricu 
ubijenih svećenika. 


3 Franklin C G()WEN, Izvješće, Vatikanski Grad, 25. srpnja 1949., za Department of State - Division of Biographic Information, u: US National Archives, br. 860H.404/7- 
2549, str. 1 -2.; usp. S. TRASSATI, croce e la stella rossa. lui Cbiesa e i regimi comnnisti in Europa da! 1917 a oggi , Mondadori, Milano, 1993., str. 134. 



Don Ante BACIC 

Rođen je 22. kolovoza 1892. u 
Veloj Luci, od oca Nikole i majke 
Jele, rod. Bosnić. Gimnaziju je za¬ 
vršio u Dubrovniku, bogosloviju 
u Zadru. Za svećenika je zaređen 
1916. godine. Bio je župnik u Ploči¬ 
cama i u Žrnovu, kapelan u Blatu, a 
od 1927. do smrti župnik u Vignju. 


Potkraj 1944. partizani su ga 
odveli iz župne kuće na otok 
Korčulu i bacili ga, još živoga, u 
duboku jamu te je ondje umro u 
strašnim mukama. 1 * 


I Anto BAKOVIĆ, Hrvatski martiro/ogij XX. sto¬ 
ljeća, Zagreb, 2007., str. 27. 


Don Niko DELIĆ 


Rođen je 2. veljače 
1889. u Makarskoj. Na¬ 
kon završene bogoslovi¬ 
je, u rujnu 1911. zaređen 
je za svećenika. Službo¬ 
vao je u Grabovcu i u 
Makarskoj, gdje je bio 


vjeroučitelj, kanonik, žu¬ 
pnik i dekan. Partizani su 
ga mučili i ubili 4. studeno¬ 
ga 1944. godine. 1 

I Anto BAKOVIĆ, Hrvatski martiro/ogij 
XX. stoljeća, Zagreb, 2007., str. 161. 


r 



Fra Rafo KALINIĆ 


Rođen je 6. listopada 1910. 
u Prugovu, u općini Muć, od 
oca Mate i majke Kate, rod. Ba- 
šić. Gimnaziju je završio u Si¬ 
nju, bogosloviju u Makarskoj. 
Za svećenika je zaređen 1934. 
u Splitu. U Zagrebu je studirao 
matematiku i klasične jezike. U 
Franjevačkoj klasičnoj gimnazi¬ 
ji u Sinju predavao je matemati¬ 


ku i klasične jezike. Tijekom 
njemačke ofenzive na partiza¬ 
ne u rujnu 1943. pošao je okri¬ 
jepiti umirućeg, svjestan opa¬ 
snosti za svoj život. Ubio ga je 
nacistički vojnik 24. rujna 1943. 
u Brnazama kod Sinja. 1 


1 Anto BAKOVIĆ, Hrvatski martirolagijXX. sto¬ 

ljeća, Zagreb, 2007., str. 305. 

Don Ante LIZATOVIC 


Rođenje 10. studenoga 1913. 
u Krstaticama kod Imotskog, od 
oca Mate i majke Mare, rod. Vu- 
letić. Gimnaziju je završio u Si¬ 
nju, bogosloviju u Šibeniku. Za 
svećenika je zaređen 1936. godi¬ 
ne. Bio je kapelan u župi Kali na 
otoku Ugljanu i u župi Popovići 
kod Benkovca. Nakon talijan¬ 
skog zatočeništva u logoru, nad¬ 
biskup Stepinac dodijelio mu je 


župu Kukuruzari kod Hrvat¬ 
ske Kostajnice, gdje je ostao 
do svoje mučeničke smrti. 

Partizani, uglavnom pobu¬ 
njeni Srbi, uhitili su ga 1. svib¬ 
nja 1943., odveli u logor na Ba¬ 
novinu te ga poslije stravičnog 
mučenja strijeljali i zapalili. 1 


1 Anto BAKOVIĆ, Hrvatski martirotogj XX. 
stoljeća, Zagreb, 2007., str. 395. 



Ladislav ŠTUBAN 

Rođen je 17. siječnja 1918. u 
Mraclinu, u župi Vukovina kod 
Velike Gorice, od oca Franje i 
majke Judite, rod. Cvetnić. Posli¬ 
je završenog gimnazijskog školo¬ 
vanja i studija teologije u Zagre¬ 
bu, u lipnju 1942. za svećenika 
ga je zaredio nadbiskup Alojzije 
Stepinac. Kratko je bio kapelan 



u Donjoj Stubici, zatim u Vi- 
nagori i na kraju u Zaboku. U 
Zaboku je 1945. podnio mu¬ 
čeničku smrt, iako se ne zna ni 
točan datum ni mjesto njegova 
ubojstva. 1 


1 Anto BAKOVIĆ, Hrvatski tnartirologj XX. 
stoljeća , Zagreb, 2007 , str. 638. 

* Slike tisuća 
nevinih žrtava, 
među kojima 
i bi. Antona 
Durkovića, 
u hodnicima 
i ćelijama 
zatvora Sighet 
Marma^ija 
podsjećaju 
na zločin 
rumunjskog 
komunističkog 
režima 

NOVI SVETCI 


Novi svetci Katoličke 

Crkve 



Blaženi Anton Durković 

Dana 31. listopada 2013. papa 
Franjo proglasio je blaženim An¬ 
tuna Durkovića, katoličkog bi¬ 
skupa latinskog obreda biskupije 
Ia§i, koji je umro u zatvoru za vri¬ 
jeme komunističkog režima. To je 
peti Rumunj koji je podignut na 
čast oltara. 


Biskup Durković rođen je 
u Austriji 1888. od oca Hrvata i 
majke Austrijanke. Mlada majka 
ostala je udovica i upala u veliku 
neimaštinu, zbog čega je mora¬ 
la emigrirati u Rumunjsku. An¬ 
ton, jedan od njena dva sina, imao 
je samo šest godina kad je emi¬ 
grirao. Za vrijeme školovanja u 
sjemeništu odlikovao se izvan¬ 
rednom inteligencijom i snagom 
volje. Zbog toga je poslan teološ¬ 
ki studij završiti u Rimu, gdje je 
u dobi od 24 godine postigao tri 
doktorata: iz filozofije, teologije i 
kanonskog prava. Za svećenika je 
zaređen u bazilici sv. Ivana u La- 
teranu u rujnu 1910. i odmah na¬ 
kon toga vratio se u Rumunjsku. 
Za vrijeme Prvoga svjetskoga rata 
bio je nekoliko godina interniran 
u logoru. U tom razdoblju obo¬ 
lio je od tifusa. Godine 1924. ime¬ 
novan je rektorom sjemeništa u 
Bukureštu. Kad je nadbiskup Bu¬ 


kurešta morao dati ostavku zbog 
komunističkih divljanja, mons. 
Durković preuzeo je upravu nad¬ 
biskupije u svojstvu generalnoga 
vikara. Tada je započelo razdoblje 
njegova života koje će ga dovesti 
do mučeništva. Nakon što je od¬ 
bio potpisati dokument o neovi¬ 
snosti Rumunjske crkve od Rima 
i podvrći je civilnim vlastima, 
bio je stavljen pod poseban nad¬ 
zor komunističke vlasti. Pio XII. 
imenovao ga je biskupom u gradu 
Ia§i, glavnom gradu Moldavije. U 
travnju 1948. posvećen je za bi¬ 
skupa. Odlikovao se čvrstim sta¬ 
vom u obrani Crkve, čije je jedin¬ 
stvo branio pred komunističkim 
nasiljem. Tajna policija »Securita- 
ta« zatvorila ga je u siječnju 1950. 
Njegova kalvarija započela je 26. 
lipnja 1949., a završila dramatič¬ 
no 10./11. prosinca 1951. muče¬ 
ničkom smrću u zatvoru Sighetu 
Marmatiei. 


Šest novih svetaca 

Na svetkovinu Krista Kralja, u 
nedjelju 23. studenoga 2014., papa 
Franjo slavio je na Trgu svetoga 
Petra pred oko 50 tisuća vjernika 
misu kanonizacije šest novih sve¬ 
taca: Talijana Giovannija Antoni- 
ja Farina, Ludovica De Casorija, 
Nicole Da Longobardija, Amata 
Roncanija te dvoje indijskih sve¬ 
taca, Kuriakosua Eliasa Chavarua 
i Eufrasiju Eluvathingala, člano¬ 
ve sirijsko malabarske Katoličke 
Crkve s juga Indije. Tu je Crkvu, 
prema usmenoj predaji, u prvome 
stoljeću ustanovio apostol Toma. 

Kuriakosu je bio utemeljitelj 
prve muške kongregacije u Indi¬ 



* Novi svetci 
iz Indije: 
Kuriakose 
Elias Chavara 
i Eufrasia 
Eluvathingal 


ji, ali i suosnivač prve ženske kon¬ 
gregacije kojoj pripada i nova sve¬ 
tica Eufrasia. Njihovo proglašenje 
svetim predstavlja »novi poticaj 
misionarima crkve u Indiji da bi, 


nadahnuti njihovim primjerom 
sloge i izmirenja indijski kršćani 
nastavili put solidarnosti i brat¬ 
skog suživota«, napomenuo je 
papa Franjo. 

Moći bi. Alojzija Stepinca 
ugrađene u oltar župne 
crkve sv. Blaža u Zagrebu 


Klanjanje za studente u znaku 
bi. Alojzija Stepinca 


* Nadbiskup Josip Bozanić 
stavlja moći bi. Alojzija Stepinca u 
novoposvećeni oltar u crkvi sv. Blaža 
u Zagrebu, u nedjelju i. veljače 2015. 


Vjernici iz Zaprešića 
hodočastili u 
zagrebačku 
katedralu 

V jernici grada Zaprešića, predvođeni 
svećenicima iz zaprešićkih župa sv. 
Petra ap. i Marije Kraljice Apostola, odr¬ 
žali su 10. ožujka tradicionalno zavjetno 
hodočašće u zagrebačku katedralu. Eu- 
haristijsko slavlje predvodio je župnik i 
dekan Ivan Frkonja u zajedništvu s rek¬ 
torom katedrale mons. Josipom Kuhti- 
ćem, župnikom o. Vinkom Sudarom, 
župnim vikarom Borisomjozićem, prof. 
Ilijom Čabrajom, u asistenciji je bio traj¬ 
ni đakon Ilija Nikolić i bogoslov Marko 
Čolak te velik broj ministranata. Među 
brojnim hodočasnicima u slavlju je su¬ 
djelovao i gradonačelnik Zaprešića Zelj- 
ko Turk, pjevao je mještoviti zbor »Sv. 
Cecilija« pod vodstvom s. Ozane Kraja- 
čić i Jane Blažanović. 



U nedjelju 1. veljače 2015. uz mnoš¬ 
tvo okupljenih vjernika i svećeni¬ 
ka, u pripremi 100. obljetnice posvete 
župne crkve sv. Blaža u Zagrebu i ob¬ 
nove svetišta crkve, zagrebački nad¬ 
biskup Josip Bozanić postavio je pri¬ 
godom posvete oltara u nj moći bi. 
Alojzija Stepinca. »Ne bismo bili kr¬ 
šćani, ne bismo bili Kristovi vjernici da 
nema oltara, po oltaru postajemo ono 
što jesmo«, istaknuo je kardinal Boza¬ 
nić u homiliji prije posvete oltara. 



D rugi četvrtak u ve¬ 
ljači već nekoliko 
godina u studentskim 
rasporedima rezerviran 
je za klanjanje pred Pre¬ 
svetim Oltarskim Sakra¬ 
mentom u zagrebačkoj 
katedrali. Više od tisuću 
mladih Zagrebačke nad¬ 
biskupije ispunilo je u 
četvrtak 12. veljače 2015. 
zagrebačku prvostolnicu 
i sudjelovalo u klanjanju ko¬ 
jemu su glavna misao vodilja 
bile riječi bi. Alojzija Stepin¬ 
ca: »Dovoljan je jedan po¬ 
gled na raspetog Spasitelja.« 
U godini posvećenoj moli¬ 
tvi za proglašenje svetim bi. 
Alojzija Stepinca i mjesecu 
ljubavi, mladi su razmišljali 
o primjeru iskrene i čiste lju¬ 
bavi te trima ključnim stav¬ 
kama koje zahtijeva svaka 
dobra veza: jednostavnosti, 


međusobnoj potpori i pouz¬ 
danju u Boga; a koje dono¬ 
se pisma koja je upravo bi. 
Alojzije Stepinac izmijenio 
s Marijom Horvat tijekom 
njihovih kratkih zaruka. 

Klanjanje za studente u 
organizaciji Ureda za pasto- 
ral mladih predvodio je po¬ 
vjerenik za pastoral mladih 
Zagrebačke nadbiskupije 
Ivica Budinšćak, pjesmom je 
okupljene animirao Nadbi- 
skupijski zbor mladih. 


Vjernici iz Velike Gorice na 
Blaženikovu grobu 


U pastoralnoj godini u 
znaku blaženog Aloj¬ 
zija Stepinca, odazivajući 
se pozivu hrvatskih bisku¬ 
pa da se moli i hodočasti u 
mjesta Blaženikova rođenja, 
njegove nadbiskupske služ¬ 
be, zatočeništva, beatifikaci- 
je, a osobito na njegov grob, 
nakon Lepoglave, u koju su 
hodočastili u veljači, vjerni¬ 
ci župe Navještenja Blažene 
Djevice Marije iz Velike Go¬ 
rice u subotu 14. ožujka ho¬ 
dočastili su u zagrebačku ka¬ 
tedralu na grob bi. Alojzija 
Stepinca. 


Euharistijsko slavlje s ho¬ 
dočasnicima iz velikogoričke 
župe Navještenja predvodio 
je mons. Josip Kuhtić, rektor 
katedrale, u zajedništvu sa 
župnikom Norbertom Iva¬ 
nom Koprivecom i kapela¬ 
nom Josipom Mudronjom te 
uz asistenciju đakona Matije 
Knoka i ministranata župe. 

Nakon završetka mise 
župljani su, predvođeni sve¬ 
ćenicima, na grobu blaženog 
Alojzija izmolili molitvu za 
njegovo proglašenje svetim 
te se kratko zadržali u kate¬ 
drali u osobnim molitvama. 

Predstavljena nova izdanja 
Postulature bi. Alojzija 
Stepinca u Zagrebu i Solinu 


Uz blagdan bi. Alojzija Ste¬ 
pinca, Stepinčevo 2015., u pone¬ 
djeljak 9. veljače 2015., u dvora¬ 
ni »Vijenac« Nadbiskupijskoga 
pastoralnog instituta u Zagre¬ 
bu predstavljena su nova izda¬ 
nja Postulature bi. Alojzija Ste¬ 
pinca. Riječ je o blaženikovim 
»Katehetskim propovijedima«, 
koje je on izgovorio za vrijeme 
sužanjstva u Krašiću, te o knji¬ 
zi »Poruke Stepinčeva groba« 
autora postulatora mons. dr. 
Jurja Batelje. Predgovor ovom 
novom izdanju napisao je đako- 
vačko-osječki nadbiskup Đuro 
Hranić. 

Predstavljajući »Katehetske 
propovijedi«, njih 140, dr. s. Tea 
Filipović rekla je da su Stepinče- 
ve katehetske propovijedi važne 
prije svega kao svjedočanstvo 
njegove svijesti i odgovornosti, 
zauzetosti za prenošenje i učvr¬ 
šćivanje vjere povjerenih mu 
vjernika u novonastalim druš¬ 
tvenim okolnostima. Ujedno 
odražavaju nastojanje da se po¬ 
mogne svećenicima i kršćan¬ 
skim roditeljima u izvršavanju 
njihove katehetske zadaće te da 
ih osokoli kako bi je što revni- 
je ostvarivali. U njima se pre¬ 
poznaje povezanost između 
vjerovanja, življenja i naviješta- 
nja samog autora, povezanost 
bez koje je nezamisliv bilo koji 
oblik opsluživanja Riječi u Cr¬ 
kvi. Govoreći o sadržaju, s. Tea 
je istaknula kako su propovije¬ 
di podijeljene u tri velike cjeline: 
Bog, Krist, Crkva, s dodatkom 
koji sadržava katehetsku pouku 
za pripremanje djece za ispovi¬ 
jed, pričest i potvrdu. 

»Izlaganje pojedinih tema 
u službi je oblikovanja kršćan¬ 
skog svjetonazora, zaokruži¬ 
vanja i upamćivanja sadržaja te 
iznad svega u službi poticaja na 


prianjanje uz Krista 
i Crkvu te na život u 
vjeri. On potiče na 
nasljedovanje biblij¬ 
skih uzora vjere, če¬ 
sto donosi primjere 
svetaca iz povije¬ 
sti Crkve, iz života 
suvremenih kršćana u različitim 
krajevima svijeta, vješto ih ugra¬ 
đujući u pojedine teme i sadrža¬ 
je«, naglasila je dr. s. Tea. 

Priređivač »Katehetskih pro¬ 
povijedi« mons. Batelja istaknuo 
je da je ovo djelo objavio na poti¬ 
caj brojnih studenata Katoličkoga 
bogoslovnog fakulteta Sveučili¬ 
šta u Zagrebu koji su slušali ko¬ 
legij »Važnost kateheze u nauku i 
pastoralnom radu bi. Alojzija Ste¬ 
pinca«. 

Potom je akademik Ante Sta- 
mać, višegodišnji suradnik i lek¬ 
tor u Postulaturi bi. Alojzija Ste¬ 
pinca, ukratko predstavio vlastiti 
doživljaj Stepinčevih »Katehet¬ 
skih propovijedi«. 

Predstavljajući knjigu »Poruke 
Stepinčeva groba«, dr. Batelja je 
istaknuo da »ona riječju i slikom 
prikazuje okolnosti ukopa bi. Ste¬ 
pinca u zagrebačkoj katedrali te 
značenje njegova novoga groba u 
kojem njegovi zemni ostatci od 9. 
lipnja 1997. godine čekaju uskr¬ 
snuće«. Podsjetio je kako je prva 
knjižica »Novi grob sluge Božje¬ 
ga Alojzija Stepinca« objavljena 
1997. godine, prije njegova pro¬ 
glašenja blaženim, a ova se, izra¬ 
zio je nadu, objavljuje pred njego¬ 
vim proglašenjem svetim. 

U glazbenom dijelu progra¬ 
ma sudjelovali su KUD »Lipa« 
iz Slavetića te bogoslovi Kristijan 
Tušek i Robert Jakica. 



» s- » 


Ove »Katehetske propovije¬ 
di« bi. Alojzija Stepinca i knjiži¬ 


* Brojni štovatelji bi. Alojzija Stepinca 
sudjelovali su u predstavljanju 
»Katehetskih propovijedi« koje je 
sastavio bi. Alojzije Stepinac i knjige 
»Poruke Stepinčeva groba« koju je 
sastavio dr. Juraj Batelja, postulator 

ca »Poruke Stepinčeva groba« 
predstavljene su, u organizaci¬ 
ji Postulature i solinskog »Zvo¬ 
nimira«, u Domu »Zvonimir« 
u Solinu, u utorak 17. ožujka 
2015. Pred ispunjenom dvora¬ 
nom o knjigama su govorili dr. 
Jadranka Garmaz, dr. Juraj Ba¬ 
telja i dipl. teolog Mario Mati- 
jević. 

U glazbenom dijelu nastupili 
su Jelena Cilaš i Mirko Jankov. 
Prije predstavljanja knjiga broj¬ 
ni vjernici su u misnom slavlju 
u Prasvetištu Gospe od Otoka 
iskazali poštovanje bi. Alojzi- 
ju Stepincu. U koncelebraciji sa 
župnikom don Rankom Vido- 
vićem euharistijsko slavlje pred¬ 
vodio je i prigodnu propovijed 
održao postulator kauze dr. Ju¬ 
raj Batelja. 

Toga poslijepodneva vjernici 
su s ushićenjem bdjeli uz Blaže- 
nikov kardinalski soli Deo kle¬ 
čeći na klecalu na kojemu je pri 
pohodu solinskome prasvetištu 
klečao sveti Ivan Pavao II. Pri¬ 
je samoga početka misnog slav¬ 
lja mons. Batelja je pročitao po¬ 
velju koju je sastavio i potpisao 
pokojni kardinal Franjo Kuha- 
rić, koji je tu relikviju poklonio 
prasvetištu u trajno vlasništvo, 
a za uspomenu na veliko svehr- 
vatsko slavlje 1976. godine. 

Umro o. Vjenceslav Mihetec 


U četvrtak 12. veljače 2015., 
okrijepljen svetim sakra¬ 
mentima, preminuo je karme¬ 
lićanin o. Vjenceslav od Majke 
Božje Remetske (Mihetec). O. 
Vjenceslav rođen je u Zagre¬ 
bu 22. rujna 1945. Osmogodiš¬ 
nju školu pohađao je u Zagrebu 
(Jordanovac) do 1960. godi¬ 
ne, srednju učiteljsku školu do 
1965. Po završetku škole radi 
kao nastavnik. Potom upisuje 
studij književnosti i filozofije 
na Filozofskom fakultetu Sve¬ 
učilišta u Zagrebu, koji napušta 
i poslije odsluženja vojnog roka 
ulazi u karmelićanski novici¬ 
jat u Somboru 8. ožujka 1969. 
Prve zavjete položio je 9. ožuj¬ 


ka 1970. u Somboru, za sveće¬ 
nika je zaređen 29. lipnja 1975. 
Svećeničko služenje vršio je u 
Zagrebu (Remete), Somboru, 
Hrvatskom Leskovcu i Krku. 
Održavao je brojne tečajeve 
duhovnih vježbi i obnova re¬ 
dovničkim zajednicama i sveće¬ 
nicima, pučke misije u župama i 
kateheze mladima. 

U karmelskoj zajednici po¬ 
najviše je služio u odgoju pod- 
mlatka, i to kao prefekt sjeme¬ 
ništa i magistar klerika te kao 
ispovjednik i duhovnik. Potom, 
tijekom devet godina obnašao je 
službu župnika u svetištu Majke 
Božje Remetske, a u dva man¬ 
data bio je provincijal Hrvatske 


Umro dr. sc. Augustin Franić 


U utorak, 17. ožujka 2015. u 
87. godini života u rodnom 
Dubrovniku preminuo je dr. sc. 
Augustin Franić, ekonomist i 
hrvatski politički osuđenik. 

Dr. Franić rodio se u Du¬ 
brovniku 2. siječnja 1929. Od¬ 
gojen je u hrvatskom i katolič¬ 
kom duhu. Kao hrvatskog 
domoljuba OZNA ga je uhi¬ 
tila 12. travnja 1947. i odve¬ 
la u Split na istragu u Obla¬ 
snu Uđbu. Čitav život nosio je 
ožiljke po tijelu koji su bili po¬ 
sljedica teške i mučne istrage. 

Osuđen je 16. strpnja 1947. 
na osam godina lišenja slobo¬ 
de s prisilnim radom, na četiri 
godine gubitka političkih pra¬ 
va te onih na mirovinu i po¬ 
moć socijalnog osiguranja. Da¬ 
na 30. rujna 1947. u stočnim 
vagonima odveden je u KPD 
Lepoglavu. Budući da je odbio 
suradnju s tajnim službama ot¬ 
premljen je početkom 1950. u 
rudnik »Raša« u Istri. Otpu¬ 


šten je nakon pet godina, 12. 
travnja 1952. 

Vrativši se u Dubrovnik, uz 
teške napore položio je treći i 
četvrti razred Ekonomske škole, 
a potom upisao Ekonomski fa¬ 
kultet u Zagrebu. Već 20. srpnja 
1954. ponovno je uhićen pod op¬ 
tužbom da je »širio neprijatelj¬ 
sku propagandu«. Optužen je 
na temelju svjedočanstva lažnih 
svjedoka i otpremljen u KPD 
Stara Gradiška gdje je kaznu iz¬ 
državao do 20. srpnja 1958. 

Nakon izlaska iz zatvora 
bio je pod stalnom kontrolom 
Udbe. Unatoč tome doktorirao 
je u Zagrebu. Napisao je više od 
70 stručnih i znanstvenih rado¬ 
va. Predavao je na Višoj pomor¬ 
skoj školi u Kotoru, Višoj turi¬ 
stičkoj školi u Dubrovniku te na 
Fakultetu za turizam i vanjsku 
trgovinu u Dubrovniku. 

Za hrvatsku povijest osobi¬ 
to su značajne njegove knjige 
»KPD Lepoglava - mučilište i 


karmelske provincije te pred¬ 
sjednik Hrvatske konferencije 
viših redovničkih poglavara. 

Bio je istinski pobožan bi. 
Alojziju Stepincu i nastojao je 
da se njegovo čašćenje promiče 
među njegovom subraćom. Ra¬ 
dovao se kanonskom postupku 
za proglašenje svetim biskupa 
Josipa Langa, i Postulaturi pro¬ 
slijedio više svjedočanstva i fo¬ 
tografija o njemu. 

Sprovodne obrede u svetištu 
Majke Božje Remetske i ukop 
na groblju u Remetama predvo¬ 
dio je 16. veljače, kao izaslanik 
zagrebačkog nadbiskupa kardi¬ 
nala Josipa Bozanića, pomoćni 
biskup Valentin Pozaić. 



gubilište hrvatskih političkih 
osuđenika«, »Svećenici, mučeni¬ 
ci - svjedoci komunističkih pro¬ 
gona« te brošure »Svjetlonoše 
nade« i brojni članci u časopisu 
»Politički zatvorenik«. 

Osim znanstvenog rada ve¬ 
lik dio posvetio je obitelji i su¬ 
pruzi Stanislavi, s kojom je imao 
sedmero djece. Postulatura mu 
zahvaljuje za brojne pisane pri¬ 
loge, savjete i dokumente koje 
je na tragu svoga progona pro¬ 
našao i velikodušno Postulaturi 
ustupio. 

Pokopan je u četvrtak 19. 
ožujka 2015. na gradskom gro¬ 
blju Boninovo u Dubrovniku. 

»Hod sa Stepincem« po župama 
Zagrebačke nadbiskupije 


Župa Pohoda Blažene 
Djevice Marije na Dolcu 
i župnik preč. Zlatko 
Golubić bili su 20. veljače 
2015. prvi svjedoci 
pobožnosti »Hod sa 
Stepincem« po župama 
Zagrebačke nadbiskupije. 
Najavio gaje zagrebački 
nadbiskup Josip Bozanić u 
propovijedi na Stepinčevo 
2015. Taj hod uključuje 
nošenje i čašćenje moći 
blaženoga Alojzija i 
okupljanje oko njih, a 
trajat će od korizme 2014. 
do Stepinčeva 2016. Ova 
pobožnost ima za cilj 
na »osobit način živjeti 
duhovnu povezanost s 
našim Blaženikom«. 

N eposredno prije procesije, 
koju je predvodio u zajed¬ 
ništvu s pomoćnim biskupima 
Valentinom Pozaićem i Mijom 
Gorskim, zagrebački nadbiskup 
kardinal Josip Bozanić u zagre¬ 
bačkoj je prvostolnici podsjetio 


kako je Stepinac, prema zami¬ 
sli onih kojima je smetao, trebao 
ostati zaboravljen, »kao osuđe¬ 
nik negdje odstranjen, neprisu¬ 
tan, a on je iz godine u godinu 
sve prisutniji. Sve više osjećamo 
njegovu nazočnost. Ali zašto? 
Onaj koji je blizu Bogu, blizu je 
i čovjeku. Mi osjećamo da nam 
je Stepinac blizu, da nas on pra¬ 
ti«. Kardinal je izrazio radost što 
početku ovoga znakovitog hoda 
nazoče mladi. »Oni su Stepinčevi 
svjedoci, svjedoci da vrijedi ho¬ 
dati za Stepincem«, rekao je kar 
dinal. Potom je procesija krenu¬ 
la iz katedrale, preko trga ispred 
katedrale te tržnice Dolac do cr¬ 
kve sv. Marije, gdje je relikvije 
dočekalo mnoštvo vjernika. 

U homiliji nakon Službe riječi 
kardinal je istaknuo da je čašće¬ 
nje relikvija uvijek pratila osje¬ 
ćajnost, pobožnost, molitva za 
zagovor i milost. Susret i molitva 
u nazočnosti relikvija blaženoga 
Alojzija vođeni su evanđeoskim 


* Kardinal Josip Bozanić 
pronosi moći bi. Alojzija Stepinca 
iz prvostolnice u župnu crkvu sv. 
Marije na Dolcu 20. veljače 2015. 
započinjući »Hod sa Stepincem« 
po župama Zagrebačke 
nadbiskupije 

svjetlom, a to znači da ih vidimo 
u povezanosti s vjerom u uskr¬ 
snuće tijela. Relikvije svetih šalju 
jasnu poruku da čovjek nije osu¬ 
đen na posvemašnje nestajanje, 
nego je, zahvaćen milošću, no¬ 
sitelj klice vječnosti, a time one 
govore o temeljnim postavkama 
kršćanske antropologije, poja¬ 
snio je. 

Nakon Službe riječi svi su na¬ 
zočni izmolili molitvu za pro¬ 
glašenje svetim bi. Alojzija, a iz 
župe sv. Marije hod se nastavlja 
po župama Zagrebačke nadbi¬ 
skupije. 


Fra Ivica Petanjak 

P apa Franjo je nakon odre- 
knuća od službe pastirskog 
upravljanja Biskupijom Krk, 
koje je podnio krčki biskup Val- 
ter Župan, imenovao biskupom 
Biskupije Krk dr. fra Ivicu Pe- 
tanjka, člana Hrvatske kapucin- 
ske provincije sv. Leopolda Bog¬ 
dana Mandića. 

Imenovani biskup fra Ivica 
Petanjak rođen je 1963. u Đako¬ 
vu, kao dijete roditelja koje je, 
sa svim Hrvatima, komunistič¬ 
ka vlast protjerala nakon 1945. s 


- novi krčki biskup 

rodnih ognjišta iz Zrinja. Za sve¬ 
ćenika je zaređen 1990. godine. 
Poslijediplomski studij završio je 
u Rimu, gdje je i doktorirao cr¬ 
kvenu povijest. U svojoj Provin¬ 
ciji bio je provincijalni ministar, 
župnik u župi Gospe Lurdske 
u Rijeci te gvardijan u kapucin- 
skom samostanu u Osijeku. 

Mons. Ivica Petanjak posve¬ 
ćen je za biskupa u katedrali u 
Krku 22. ožujka 2015. Posveti- 
telj je bio zagrebački nadbiskup 
kard. Josip Bozanić, a suposveti- 


telji apostolski nuncij nadbiskup 
Alessandro D’Errico i dosadašnji 
krčki biskup Valter Župan. 

Uredništvo Glasnika čestita 
novom biskupu! 

Umro Josip Solić - Pepo 


U nedjelju 22. ožujka 2015., 
nakon kratke bolesti, u 
77. godini života umro je okri¬ 
jepljen svetim sakramenti¬ 
ma Josip Solić-Pepo, štovatelj 
bi. Alojzija Stepinca i dugo¬ 
godišnji suradnik Postulatu- 
re. Zajedno sa svojom supru¬ 
gom Ljubicom uvezao je sva 
dosadašnja godišta Glasnika 


bi Alojzija Stepinca u više pri¬ 
mjeraka i umjetnički oblikovao 
spomen kutije za dar sv. Iva¬ 
nu Pavlu II. i Benediktu XVI. 
Postulatura zahvaljuje obite¬ 
lji Solić i u molitvi se spominje 
dobrotvornosti kojom je su¬ 
djelovala u postupku za pro¬ 
glašenje svetim Sluge Božjega i 
blaženog Alojzija Stepinca. 



* Josip i Ljubica Solić svojom 
ljubavlju prema bi. Stepincu u 
svojoj su radionici umjetnički 
uvezali sva dosadašnja godišta 
Glasnika bi. Alojzija Stepinca 


Niz tribina pod naslovom Blaženi Alojzije Stepinac - 
»znak osporavan« (Lk 2,34) 


Ured Zagrebačke 
nadbiskupije za 
\jeronauk u školi 
organizirao je u nizu 
tribina Zajednički 
vidici u prostorijama 
N adbiskupij skog 
pastoralnog instituta u 
Zagrebu ciklus od pet 
predavanja na temu: 
Blaženi Alojzije Stepinac 
- »znak osporavan« 

(Lk 2,34). 


P rva tribina održana je 29. si¬ 
ječnja 2015. Na temu: Aloj¬ 


zije Stepinac - neustrašivi pa¬ 
stir zagrebačke Crkve govorio je 
mons. Ivan Šaško, a prigodnu ri¬ 
ječ nazočnima je uputio kardinal 
Josip Bozanić. 

Druga tribina održana je 25. 
veljače 2015. Na temu Alojzije 
Stepinac - svjetionik svoga vre¬ 
mena govorili su dr. sc. Stjepan 
Razum i prof. dr. sc. Juraj Batelja. 

Treća tribina održana je 25. 
ožujka 2015. Na temu Alojzije 
Stepinac - čovjek savjesti govorili 
su prof. dr. sc. Tonči Matulić i dr. 
sc. Ivan Dodlek. 

Četvrta tribina održana je 29. 
travnja 2015. Na temu Alojzije 


Stepinac - čovjek duboke vjere 
govorili su prof. dr. sc. Veronika 
s. Nela Gašpar i prof. dr. sc. Ma¬ 
rio Cif rak 

Peta tribina bit će 27. svibnja 
2015. Na temu Stepinčeva osjet¬ 
ljivost za čovjeka u iznimno teš¬ 
kim vremenima govorit će prof. 
dr. sc. Stjepan Baloban i prof. dr. 
sc. Slavko Slišković. 

Dosadašnje tribine održa¬ 
ne su pred ispunjenom dvora¬ 
nom i protekle su u zanimljivim 
i plodnim raspravama. Tribine 
je organizirala i vodi prof. dr. sc. 
Valentina Mandarić. 


BLAŽENI ALOJZIJE STEPINAC - Svjedok Evanđelja ljubavi 


U izdanju Postulature blaženog Alojzija Stepinca objavljena je prošle godine knjiga: BLAŽENI 
ALOJZIJE STEPINAC - Svjedok Evanđelja ljubavi. Životopis, dokumenti i svjedočanstva - prije, za 
vrijeme i nakon Drugoga svjetskoga rata (Juraj BATELJA); riječ je o trilogiji: Knjiga 1 - Životopis; Knji¬ 
ga 2 - Dokumenti I, br. 1. - 399. (1933. - 1943.), i Knjiga 3 - Dokumenti II, br. 400. - 691. (1944. - 1998.). 

Ova zbirka predočuje javnosti 691 dokument nadbiskupa Stepinca iz razdoblja od 1933. do 1998. go¬ 
dine i svjedočanstva o njegovu spašavanju ugroženih ljudi, koji su bili žrtve represivnih režima, žrtve gla¬ 
di i vremenskih nepogoda, stradalnici i žrtve rata. Među njima je velik broj Hrvata, Poljaka, Roma, Slo¬ 
venaca, Srba, Židova, ustaša, komunista (»crvenih«), muslimana, pravoslavnih i drugih. 

Trilogija se može kupiti u Muzeju bi. Alojzija Stepinca, Kaptol 31, 10000 Zagreb ili naručiti na adre¬ 
si: Postulatura bi. Alojzija Stepinca, Kaptol 18, p. p. 949, 10001 Zagreb (450 kn + poštarina) ili na telefon 
(01) 48 94 879 te na e-mail adresu jbatelja@gmail.com. Čitatelji mogu nabaviti i samo prvu knjigu tro- 
knjižja, koja je životopis bi. Stepinca nastao na temelju dokumenata objavljenih u ostalim dvjema knji¬ 
gama. 

Predavanje »Bi. Alojzije Stepinac - na 
putu svetosti« 


P redavanje »Bi. Alojzije Ste¬ 
pinac - na putu svetosti« 
održao je postulator kauze za 
proglašenje svetim blaženog Ste- 
pinca mons. dr. Juraj Batelja u 
srijedu 18. ožujka u Dvorani sv. 
Ivana Pavla II. u sisačkom Veli¬ 
kom Kaptolu. 

Predavanje je započelo mo¬ 
litvom Blaženiku, koju je napi¬ 
sao sluga Božji kardinal Franjo 
Kuharić. Na početku je sve oku¬ 
pljene pozdravio sisački biskup 
Vlado Košić. Rekao je kako 
Božja stvar uvijek pobjeđuje te 
će tako i Stepinac zasjati punim 
sjajem, jer on je »kompas i naj¬ 
svjetliji lik Crkve u Hrvata« kao 
što ga je 1998. godine na Mariji 
Bistrici nazvao sv. papa Ivan Pa- 
vao II. Podijelivši s nazočnima 
želju da kardinal Stepinac dobi¬ 
je svoj spomenik u Sisku, ispred 
Velikog Kaptola, biskup je izra¬ 
zio mišljenje kako bi on u skoro 


vrijeme trebao postati i zaštitnik 
Hrvatske. 

Govoreći o bi. Stepincu, mons. 
Batelja se dotaknuo brojnih fasci¬ 
nantnih činjenica o njegovoj pre¬ 
danosti, hrabrosti i upornosti, kao 
i onih o njegovu progonu i uzniš- 
tvu. Istaknuo je da kada se pro¬ 
matra Blaženika, on se ni u jed¬ 
noj etapi svoga života nema zašto 
kajati. »Kada je zauzeo životni 
smjer, tome je uvijek ostao vjeran, 
a mogao je ostati vjeran zato jer je 
svoj život upriličio i uvijek ga je 
podlagao ne svojoj volji i svojim 
prohtjevima, nego Božjoj volji«, 
rekao je mons. Batelja te dodao 
kako za početak kanonskog po¬ 
stupka za proglašenje svetim, iz¬ 
među ostalog, taj netko mora još 
za života uživati da se o njemu 
govori kako je svet čovjek, što je 
za Stepinca više nego očito. 

Predavač je rekao i kako je 
naša osobita blagodat i Božji dar 


to što je na ovom podneblju iz 
naše Crkve nikao i iz naroda 
potekao jedan hrabar i od važan 
čovjek koji je podmetnuo leđa u 
zastupanju prava čovjeka, shva¬ 
tivši kako samo u slobodnom 
narodu može biti slobodna Cr¬ 
kva, a to znači da se može slo¬ 
bodno naviještati Evanđelje 

Mons. Batelja govorio je i 
o Stepinčevoj vjernosti Crkvi i 
neustrašivu zastupanju pravde 
i osuđivanju nepravde bez ob¬ 
zira na režim koji je vladao, o 
brizi za siromašne, spašavanju 
slovenskih svećenika i progna¬ 
nika, zbrinjavanju ratne siroča¬ 
di te brojnim primjerima iz ži¬ 
vota budućega sveca. 

Na kraju predavanja nazoč¬ 
nima se obratio sisački povje¬ 
sničar i kroničar Lojzo Buturac, 
koji je govorio o malo poznatim 
posjetima kardinala Stepinca si¬ 
sačkom kraju, a predavanje je 
zaključeno zanimljivom otvo¬ 
renom raspravom u odnosu na 
predavanje. (I. L.) 


Hvala svim čitateljima, štovate¬ 
ljima blaženoga Alojzija Stepin¬ 
ca u domovini i širom svijeta za 
molitve i darove te za nesebično 
i velikodušno promicanje glasa 
svetosti i mučeništva kardinala 
Alojzija Stepinca. 


Hvala vam što čitate i drugima omogućujete primati Glasnik 
blaženi Alojzije Stepinac. Ako na vrijeme podmirite svoje ob¬ 
veze prema Glasniku, on će moći redovito izlaziti i biti vjesnik 
Blaženikovih vrlina, kojima ga je Bog proslavio za dobro svoje 
Crkve i hrvatskoga naroda. Glasnik može svaki čitatelj i svje¬ 
dok obogatiti svojim dopisom i uspomenama na kardinala Ste¬ 
pinca ili fotografijom iz njegova života. Ako ste bili dionikom 
koje svečanosti priređene u njegov spomen, podijelite to u Gla¬ 
sniku sa svim prijateljima i štovateljima kard. Stepinca. 


* Pješaci iz Karlovca i Duge Rese 
hodočastili su u Krašić u subotu 
7. veljače. Okupilo se oko 180 
hodočasnika pješaka koji su se 
ohrabrili i hodočastili u Krašić na 
molitvu za proglašenje Alojzija 
Stepinca svetim. Prije početka 
molitve u crkvi posjetili su prostorije 
u kojima je živio Blaženik u danima 
zatočeništva, a na dvorištu ispred 
stare župne kuće, svi su hodočasnici 
bili počašćeni kuhanim kobasicama, 
vinom i gibanicama. 

BLAŽENI ALOJZIJE STEPINAC 

U pandžama UDBE 


Budući da se u hrvatskoj javnosti sve češće humanizira Titov diktatorski režim i komunistička 
strahovlada, odlučio sam iz prikupljene dokumentacije u postupku za proglašenje svetim blaže¬ 
noga Alojzija Stepinca hrvatskoj javnosti predočiti dokumente koji oslikavaju pravo stanje stvari. 
Činim to iz ljubavi prema svome hrvatskom narodu i njegovoj povijesti, koja se ne smije pisati 
na temelju »humaniziranih« deklaracija, »retuširanja« te »nesvrstanih« odnosa prema istini. 
Nije nakana ovog niza dokumenata da se bilo koga proziva, već da se na temelju činjenica donese 
istinit, pravedan i objektivan povijesni sud o vremenu progona Katoličke Crkve, u kojem je naj- 
prepoznatljivija žrtva blaženi Alojzije Stepinac. 


Pripremio: dr. Juraj Batelja 


* Bi. Alojzije Stepinac i 
mons. Miho Pušić, biskup 
hvarski 


li. Pismo mons. Mihe Pušića 1 upućeno 15. rujna 1953. dr. Vladimiru Bakariću, 2 predsjedniku 
Izvršnog vijeća NR Hrvatske - Zagreb 



Gospodine predsjedniče, 

od početka prošlog kolovoza podigla se je nepravedna umjetna hajka na mene 
i na mnoge svećenike moje biskupije. Svuda je hajka započela žučljivim i ne¬ 
istinitim, napadaj ima kroz novine i razglasne stanice. Tu se nepravedno i bez 
ikakva dokaza prikazuje mene i dotične svećenike kao neprijatelje naroda i 
agente talijanskog imperijalizma. Ove napadaje kroz novine i mjesne razglasne 
stanice slijedili su ispadi i demonstracije protiv mene kao i tvorni napadaji 
na neke svećenike. Sve je to bilo izneseno u predstavci od 8. kolovoza t. g. 
br. 727/53., koju je biskupski Ordinarijat upravio izvršnom Vijeću NR Hrvat¬ 
ske tražeći zaštitu, ali do danas bez ikakve koristi. Hajka se je i dalje na¬ 
stavila u ovome gradu kao i po drugim mjestima u mojoj biskupiji. Stoga sma¬ 
tram shodnim, da se direktno obratim na Vas, gospodine Predsjedniče, uzdajući 
se u Vašu pravednoljubivost, koju ste više puta dokazali. Prilažem u prijepisu 
predstavku od 8. kolovoza tek. g. br. 727/53., jer ju zastalno u Vašoj odsut¬ 
nosti niste vidjeli. Iz dotične predstavke ćete razabrati, kako je meni bilo 
onemogućeno držati vjerski obred sv. krizme na otoku Visu. Tako isto kako je 
dušobrižnik Podšpilja na istom otoku don Andrija Mardešić bio toliko isprebi- 


1 Miho PUŠ1C (Vis, 25. kolovoza 1880. - Hvar, 9. svibnja 1972.); zaređen jeza svećenika 27. srpnja 1903. Poslije mlade mise bio je župni pomoćnik župniku Luki 
Papafavi u Supetru na otoku Braču. Kad je godine 1911. Papafava posvećen za hvarskog biskupa, don Miho jc imenovan upraviteljem župe, a kasnije župnikom 
Supetra. Papa Pio XI. imenovao ga je biskupom 21. lipnja 1926. Biskupsko mu je geslo: »Propter Christum usejue ad mortem - Za Krista sve do smrti!« Za hvarskog 
biskupa posvećen je 21. rujna 1926. i vodio je biskupiju sve do umirovljenja godine 1968. 

2 Vladimir BAKAR IC (Velika Gorica, 8. ožujka 1912. — Zagreb, 16. siječnja 1983.); bio.je sekretar Centralnog komiteta KP1 I i predsjednik vlade NR 11. 

jan pred očima mjesnih narodnih vlasti, da je 22 dana morao odležati u krevetu 
sa velikom temperaturom. Također da je hvarski kanonik don Pavao Tomić prognan 
iz rodnog mjesta Visa, gdje se je bio po savjetu liječnika sklonio kod obitelji 
svog brata radi oporavka. 

Sada navodim neke nove činjenice sličnih nezakonitih postupaka, koji se slo¬ 
bodno vrše u našim stranama - tobože u ime naroda - a narodne vlasti, koje su 
'dužne štititi slobodu ličnosti pojedinog građana propuštaju da to čine; 

1. - Dne 16. prošlog kolovoza u Gdinju na otoku Hvaru jedna delegacija upu¬ 
ćena od 'SSRN-a dala je do znanja vlč. don Juri Beliću, koji je provizorno pro- 
vidao tu župu, da ne smije više dolaziti u mjesto. 

2. - Dne 6. rujna slična delegacija u Sućurju na otoku Hvaru tražila je od 
mjesnog župnika don Dinka Vrankovića da do 17. IX. mora seliti iz mjesta, ina¬ 
če da mu se ne garantira za sigurnost života. 

3. - Dne 8. tek. rujna desetorica mladih ljudi kasno uvečer u 8 sati napali 
su kod vrata samostana u Hvaru svećenike dr. Andru Štambuka, biskupskog tajni¬ 
ka i don Juru Belića, kapelana. Prvoga su isprebijali, a drugi je nakon prvo¬ 
ga udarca uspio pobjeći. Svi se u ovom gradu i mještani i turisti - zgražaju na 
ovakvo brutalno i barbarsko postupanje i čude se da Narodna Vlast nije smatrala 
shodnim poduzeti bilo kakve istrage za osvjetljenje slučaja, iako je jedan mi- 
licioner na zapomaganje spomenutih svećenika iza kako je sve završilo došao na 
lice mjesta. Prilaže se predstavki Biskupskog Ordinarijata u Hvaru od 10. IX. 
ov. g. br. 791/53. na Izvršno Vijeće NR Hrvatske. 

4. - Dne 25. VIII. tek. g. došla je k meni delegacija iz Gdinja sa zahtjevom 
da [se] ne povrati više u svoju župu dušobrižnik don Božidar Medvid, koji sko¬ 
rih dana izlazi iz Kazneno popravnog doma Stare Gradiške. Zatim je SSRN iz Gdi¬ 
nja dostavio ocu spomenutog svećenika pismeni zahtjev datiran dne 8. IX. tek. 
mj . , da do 12. istog mjeseca mora obitelj Medvid (otac, majka i sestre spomenu¬ 
tog svećenika) napustiti župni stan i sa svim pokućstvom seliti iz župe Gdinj. 

5. - Početkom ovog mjeseca upućena je slična delegacija višegodišnjom župniku 
Supetra na Braču mons. Anti Vrankoviću, tražeći da seli iz župe. Na višekratni 
zahtjev on se je tome odlučno opro. 

Uz ove činjenice mogle bi se još navesti mnoge druge, ali iznesene dovoljno 
osvjetljuju kako niže narodne vlasti očevidno krše zakonske propise dopuštajući 
da se vrše bezakonja. Spomenutim protuustavnim i protuzakonitim činima prekrše¬ 
na su najosnovnija prava građana: sloboda vjeroispovijesti, nepovrjedivost lič¬ 
nosti. Uz to se mora naglasiti da je potpuno neshvatljivo kako SSRN kao jedna 
politička organizacija može nastupati i vršiti funkciju izvršne vlasti. 

Veoma je začudno da se proglasuje mene i druge svećenike kao agente talijan¬ 
skog imperijalizma, kada je svima u mojoj biskupiji posve dobro poznato kako 
smo se za vrijeme talijanske okupacije odlučno opirali njihovim denacionaliza- 
tornim zahtjevima. Moj stav pak je Vama vrlo dobro poznat - uz ostalo - i iz 
pisma, kojeg sam Vam uputio dne 28. X.1952. 

Stalno se nadam, gospodine predsjedniče, da ćete stati na kraj ovim protuza¬ 
konitim ispadima, te da ćemo mi svećenici u ovim stranama uživati u praksi pra¬ 
va, koja nam zajamčuje Ustav i zakon. 

Izvolite primiti gospodine predsjedniče, izraze mog štovanja. 

t Miho Pušić, biskup 
Hvar, dne 15.IX.1953. 

Prilažu 'se predstavke biskupskog ordinarijata - Hvar br. 721, 727 i 791/53. 

Gosp. dr . Vladimir Bakarić, 

predsjednik Izvršnog Vijeća NR Hrvatske 

Zagreb 

12. Optužnica Okružnog javnog Tužioštva u Splitu protiv mons. Mihe Pusica, biskupa hvarsko- 

braško-viškoga, 24. svibnja 1954. 

Okružno Javno Tužioštvo Split 

Broj: KTS 685/54. 

Split, dne 24.V.1954. 

Kotarskom Sudu Starigrad 

Na osnovu člana 44.st.2.t.2. Zakonika o krivičnom postupku tuži se: 

= PUŠIĆ MIHO, od oca pok. Ivana i majka Erminije rođena Kargotić, rođen 
15.VIII.1880. u Visu - nastanjen u Hvaru, biskup hvarsko-braško-viški, Hrvat, 
državljanin FNRJ, svršio gimnaziju i bogosloviju, vojsku nije služio, do sada 
ne osuđivan, nalazi se na slobodi, da je kao biskup hvarsko-braško-viški od 22. 
listopada 1952. god. do danas pismenim zabranama i prijetnjama, ta kaznama sus¬ 
penzije i eskumunikacija prema pojedinim svećenicima sa područja svoje bisku¬ 
pije zloupotrebljavao auktoritet biskupa u namjeri da spriječi svećenike da se 
učlanjuju u staleška svećenička udruženja i time se koriste pravom udruživa¬ 
nja, koje im je kao građanima zajamčeno Ustavom FNRJ, Zakonom o pravnom položa¬ 
ju vjerskih zajednica i Zakonom o udruživanju, zborovima i drugim javnim sku¬ 
povima, pa je tako: 

1. /nakon što je čitao u listu »Slobodna Dalmacija«, da se konstituirao na 
otoku Braču Inicijativni Odbor za ustanovljenje svećeničkog udruženja uputio 
okružnicu svim svećenicima svoje biskupije pod brojem 1149 od 22.X.1952. god. 
kao opomenu da ne pristupaju u svećenička udruženja. 

2. /pismom pod broj 465/53. od 18.V.1953. god. upućenom Inicijativnom odboru 
na ruke predsjednika odbora Antičević Don Luke zabranio svako djelovanje Ini¬ 
cijativnog odbora, 

3. /pismom pod b. 588/53. od 27.VI.1953. god. upućeno svećenicima Antičević 
don Luki i Zuviteo don Henriku raspustio je Inicijativni odbor i zatražio je od 
spomenutih svećenika pismenu izjavu da se pokoravaju odluci o raspuštanju Ini¬ 
cijativnog odbora i prestaju biti članovi Inicijativnog odbora i da sa odriču 
svake agitacije za svećenička udruženja, 

4. /pismom pod br. 917/53. i 918/53. od 29.X.1953. god. izrekao je svećeni¬ 
cima Antičević don Luki i Tržok don Ivi kaznu suspenzije od misa radi toga što 
su se nalazili u Inicijativnom odboru za osnivanje svećeničkog udruženja, 

5. /pismom pod br. 946/53. od 7.XI.1953. god. zabranio je svećenicima Rake- 
la don Juri, Babarović don Ivanu i Ivelić don Antunu odlazak na osnivačku skup¬ 
štinu staleškog društva katoličkih svećenika u Zagrebu pod prijetnjom suspen¬ 
zije od mise, 

6. /pismom pod brojem 997/53. od 24.XI.1953. god. izrekao je kaznu suspenzi¬ 
je svećenicima Tržok don Ivanu, Babarović don Ivanu, Rakeli don Jurju i Ivelić 
don Antunu radi toga jer su prisustvovali osnivačkoj skupštini društva katolič¬ 
kih svećenika u Zagrebu, 

dakle kao vjerski predstavnik zloupotrijebio je slobodu vršenja vjerskih po¬ 
slova u svrhe protivne ustavnom poretku, 

pa da ja time počinio krivično djelo protiv javnog reda i pravnoga saobra¬ 
ćaja zloupotrebom vjera i Crkve u političke svrhe označeno i kažnjivo po članu 
311. Krivičnog zakonika. 

STOGA PREDLAŽEM 

1. /da se pred tim sudom nadležnim na osnovu, člana 17 st.l.t. Zakonika o 
krivičnom postupku održi glavna rasprava, 

2. /da se na glavnu raspravu pozove okrivljeni, 

3. /da se na glavnoj raspravi kao dokazala pročitaju dokumenti pod brojem 
1 do 20, 

4. /da se okrivljeni proglasi krivim za djelo navedeno u optužnom prijed¬ 
logu i .osudi po zakonu. 

S.F.S.N. 

Javni tužilac: Pervan Ljubo s. r. 


13. Mons. Miho Pušić, biskup hvarsko-braško-viški pobija optužnicu Okružnoga javnog tuži- 
oštva u Splitu od 24. svibnja 1954. 


Ne osjećam se nipošto krivim, i svjestan sam, da svojim postupanjem 
prema svećenicima, koje sam kaznio, jer su opetovano prekršili crkvene 
propise nijesam ogriješio o nijedan državni zakon, niti zloupotrijebio 
vjeru i Crkvu u politička svrhe. Ja sam samo vršio svoju biskupsku dužnost 
u svom crkvenom djelokrugu, u kojem sam po čl. 25. našeg Ustava slobodan. 
Tu je izričito rečeno: »Vjerske zajednice slobodne su u vjerskim poslovi¬ 
ma«. To je isto izraženo i u čl. zakona o vjerskim zajednicama. To znači, 
da se vjerske zajednice mogu slobodno upravljati po svojim propisima. Ja 
sam dakle svim onim postupcima radi kojih me se ovdje optužuje jedino šti¬ 
tio crkvenu disciplinu, koju sam po crkvenom zakonu i po savjesti dužan 
da čuvam. Nijedno društva bez discipline, to jest bez reda i posluha, ne 
može da postoji, nego mora da propadne. To vrijedi koli za obitelj toli za 
bilo koje građansko ili crkveno društvo. Ovo je svakome jasno. To važi i 
za našu crkvenu upravu. Zato kan. 336 Crkvenog zakonika naređuje biskupi¬ 
ma, da urgiraju opsluživanju crkvenih zakona i da budno paze da se ne bi 
uvukle zloporabe u crkvenoj disciplini. A kan. 335 daje pravo biskupima 
da upravljaju svojom biskupijom vlašću zakonodavnom sudbenom i prinudnom 
ne samo u duhovnim nego i u vremenitim stvarima. To naglašava i sam Dr. 
Roko Rogošić, koji je sklon ovim udruženjima, u svom Priručniku Crkv. Pra¬ 
va svez. I., tiskanom 1941. na str. 208. on piše: »Biskupi krepošću svoje 
zakonodavne vlasti /potestae legislativa/ mogu izdavati zakone, ustanove, 
naredbe /leges statuta, decreta edicta/ prema zajedničkom pravu /iuxta jus 
commune/ , tako da opći zakon s izbliza odrede za svoj kraj da ih prilagode 
potrebama svoje biskupije, da im dodadu kaznene sankcije; mogu izdavati 
zakone mimo zajedničkog prava /praeter jus comune/ da svojim zakonima na¬ 
rede što nema u zajedničkom pravu«. 

Svi su pak svećenici dužni slušati crkvenu vlast. Kad su svojevoljno 
primili sv. Red, slobodno su se podvrgli crkvenoj disciplini, kao što se 
na pr. oficiri, kad nastupe svoju službu, podliježu vojnoj disciplini. A 
crkvenu disciplinu određuje ne samo crkveni zakonik, nego i živo crkveno 
učiteljstvo, tj. Sv. Otac Papa i biskupi. To jasno izražava i naglašava 
Crkveni zakonik na koji se ti neki nepokorni svećenici rado pozivaju, ali 
ga ne vrše. Svakome je očito, da kao što Ustavni zakon ne sadrži sve zako¬ 
ne i odredbe, nego je on samo temeljni okvir na kojem se temelje i grade 
ostali državni zakoni, tako isto ni Crkveni zakonik /Kodeks/ ne sadrži sve 

crkvene zakone i odredbe. Prema tome kao što zakonita državna vlast izdaje 
ostale zakone na podlozi Ustava, tako isto i crkvena vlast, Papa i biskupi, 
izdavaju druge zakone i odredbe na podlozi Kodeksa i proglašuju naredbe 
mimo općeg prava /praeter jus commune/ za svoje biskupije. 

•Glede vlasti sv. Oca Pape izričito je u Kan. 218, § 1 rečeno slijedeće: 
»Sv. Otac Papa ima vrhovnu i punu jurisdikciju nad svom Crkvom, koliko u 
stvarima vjere i ćudoređa toliko u stvarima, koja se odnose na discipli¬ 
nu i upravu Crkve, raširene po cijelome svijetu.« Glede vlasti biskupa 
već sam malo prije gore spomenuo. Iz gore izloženoga proizlazi, da su i 
svećenici i biskupi dužni u savjesti slušati odredbe Sv. Oca Pape. A baš 
glede svećeničkih udruženja Pape su dali već odavna /mnogo prije današnje 
Jugoslavije/ točne upute i odredbe, a tih odredaba mi svećenici i biskupi 
moramo se u savjesti držati. Tako na pr. Papa bi. Pijo X. u svojem pismu 
od 4.VIII.1908. upućenom svomu kleru čitavog svijeta traži ustanovljiva¬ 
nje takovih svećeničkih udruženja: »quas episcopalis auctoritas confirmet 
et moderetur«. Naime, on traži, za svećenička udruženja ne samo treba da 
imaju odobrenje crkvene vlasti, nego da biskup ima i efektivni utjecaj na 
njih, da ih moderira, dirigira, rukovodi. Papa pak Benedikt XV. u svojem 
pismu od 4. veljače 1920. upravljenom na nadbiskupa u Pragu mons. Franju 
Kordača dozvoljava svećenička udruženja samo za pojedine biskupije i to uz 
izričiti uvjet, da su u njima osigurana prava biskupske vlasti. A papa Pio 
XI. u svojoj odluci od 7. prosinca 1922. određuje: »Sve što se odnosi na 
svećenička udruženja ne može zakonito opstojati, ako osim odobrenja civilne 
vlasti, nema i odobrenje crkvene vlasti.« 

Na koncu napominjem neke činjenice koje očevidno dokazuju da su se Jugo¬ 
slavenski biskupi vazda držali odredaba sv. Crkve glede svećeničkih udru- 
ženj a. 

Evo dokaza: 

1. God. 1920. nadbiskup zagrebački Dr. Bauer raspustio je nepokorno udru¬ 
ženja hrvatskih reformnih svećenika pozivajući se na odluku već od mene 
spomenutu Pape Benedikta XV. po kojoj dozvoljava ustanovljenje svećeničkih 
udruženja samo za pojedine dijeceze i to uz izričiti uvjet, da u njima budu 
osigurana prava biskupske vlasti /vidi Vjesnik Zagrebačke nadbiskupije , 
god. 1920./. Iza toga su ispravni hrvatski svećenici Zagrebačke biskupije 
ustanovili staleško-ekonomsko svećeničko udruženje pod imenom »Uzajamnost« 
i zatražili odobrenje ne samo civilne vlasti, nego i od Nadbiskupskog Du¬ 
hovnog Stola, tj . Ordinarijata u Zagrebu. Ovaj je dao svoje odobrenje od¬ 
lukom od 20. listopada 1920., br. 8666. 

2. Slična su se svećenička udruženja iza toga isto pod imenom »Uzaja¬ 
mnost« ustanovila i po drugim biskupijama, vazda s odobrenjem crkvene vla¬ 
sti. Tako je na pr. šibenski biskup mons. Jeronim Mileta svojom odlukom 
od 31.XII.1936. K. br. 5279/36. odobrio Pravilnik za osiguranje svećenika 
Šibenske biskupije u bolesti i starosti. 

3. Još ističem da ja splitski biskup mons. Filip Nakić svojom odlukom od 
19.VI.1899. K. br. 2342 odobrio »Pravilnik svećeničke pripomoćne zadruge 
za svećenike Splitske biskupije«. 

Sve ove činjenice jasno dokazuju, da je Jugoslavenski episkopat vazda i 
za vrijeme -Austrije /kada je živio u Splitu mons. Nakić/ i za vrijeme bivše 
Jugoslavije imao istu praksu i držao se odredaba Sv. Stolice i da sa nije 
nikada to tražilo iz političkih razloga, naime radi čuvanja crkvene disci¬ 
pline. To isto radi i sada Jugoslavenski episkopat u našoj državi jedino i 
samo iz crkvenih razloga. 

14. Presuda mons. Mihi Pusicu biskupu bračako-hvarsko-viškomu, 17. svibnja 1954. 


Rasprava se je održala dne 27. svibnja 1954. pri Kotarskom sudu 
u Starigradu. Odmah u početku odvjetnik Dr. Marin Lemešić iz Splita 
predložio je, da se pročitaju dokumenti, koji dokazuju kako je njegov 
štićenik i prije rata i poslije rata bio protiv okupatora i radio za 
narod. Tome se je usprotivio državni tužitelj i Vijeće je odbilo taj 
prijedlog. 

Na poziv suca uzima riječ biskup na obranu: iznio je razloge i či¬ 
njenice gore navedene. A na to je uzeo riječ državni tužitelj, izno¬ 
seći razloge i već navedene u optužnici, naime da se je biskup za¬ 
priječivši slobodu udruživanja svojim svećenicima ogriješio o državne 
zakone i zloupotrijebio vjeru i Crkvu u političke svrhe. K tome je 
dodao da su najstrože kazne i mjere upotrijebili dalmatinski bisku¬ 
pi prema dotičnim svećenicima i time poslužili tuđinskim interesima. 
Među ostalim u svome govoru je spomenuo, da je biskup primio odliko¬ 
vanje od Pavelića. Na ovaj govor drž. tužioca je replicirao branitelj 
preuzv. biskupa i potanje pravnim dokazima pobio sve točke optužbe i 
naglasio, da je biskup radio sve u granicama svoje biskupske vlasti i 
u crkvenom djelokrugu, u čemu je i po Ustavu slobodan. Između drugih 
jakih pravnih dokaza naveo je i slijedeće. Poznato je, da je Komuni¬ 
stička partija materijalističko-teistička i njezini članovi ne smiju 
vršiti nikakvih vjerskih dužnosti. Ako koji od članova to prekrši biva 
isključen iz Partije. Partija tu postupa pravilno po svojim internim 
propisima, koje slobodno prihvati član Partije. Pri tome ne će nitko 
kazati, da tim činom Partija priječi slobodu građanima. To isto vri¬ 
jedi i u našem slučaju: Crkvena je vlast kaznivši nepokorne svećenike 
postupala po svojim propisima i potpuno u svom djelokrugu u čemu je po 
Ustavu slobodna, a sami svećenici su se toj disciplini Crkve slobodno 
podložili na dan ređenja. Ponovno je uzeo riječ optuženi preuzv. bi¬ 
skup i odlučno protestirao, da biskupi Dalmacije rade za tuđina. Tako 
isto glede svog odlikovanja sa strane Pavelića izjavio je: 

»0 tom mom odlikovanju nisam nikada bio obaviješten niti ga primio. 
Faksimil odlikovanja bio je tiskan u 'Slobodnoj Dalmaciji', br. 287 od 
7. siječnja 1946., a original su našli na Banovini u Splitu. U toj po¬ 
velji stoji napisano - kako se to može čitati u istome broju 'Slobodne 
Dalmacije', da sam bio odlikovan 'veleredom sa zvijezdom za izvanredne 
zasluge za vrijeme tuđe okupacije od travnja 1941. do danas', to jest 
do 10.9.1953. koji nadnevak nosi ta povelja. To je očiti dokaz, da sam 
radio protiv okupatora i za narod.« 

Sud je osudio preuzv. biskupa na globu od 40.000 Din. ili 200 dana 
zatvora. 


Zahvaljujemo čitateljici i štovateljici bi. Alojzija Stepinca Tereziji Daljev iz Zagreba koja je Po- 
stulaturi proslijedila molitvu »Stepinčeve krunice«. Budući da je odobrenje službenih molitava u 
nadležnosti Nadbiskupskog duhovnog stola u Zagrebu, Uredništvo ne može spomenutu molitvu 
objaviti niti joj dati službeni značaj, ali je čitateljici i onima koji već takvu krunicu mole srdačno 
preporučujem. 

Nastavljamo objavljivati izabrana poglavlja 
dnevnika vlč. Josipa Vranekovića, u kojemu 
je opisao život i stradanja blaženoga Alojzija 
Stepinca na izdržavanju kazne u Krašiću. 

Blaženik je u potpunoj tajnosti na novu postaju 
križnoga puta u Krašić prebačen 5. prosinca 1951. 
Bilo je to premještanje iz jednoga zatvora u drugi. 
No, on je i tu bio onemogućen u vršenju biskupske 
službe, ponižavan i progonjen. O tom progonu on 
je napisao mnoga svjedočanstva. Nalazimo ga i u 
pismu s. Franciski Dušić, provincijalnoj glavarici 
ss. Družbe kćeri Božje ljubavi. 

BL Alojzije Stepinac za vrijeme sužanjstva u Krašiću 



Krašić, 8. kolovoza 1958. 

Časna majko! 

Prošlo je već dosta vremena, 
otkad sam primio Vaše cijenjeno 
pismo sa čestitkom Vašom i Vaših 
sestara, kao i djece iz doma. Ali, 
što ćemo! Zdravlje nije dopuštalo 
da sjednem za mašinu. Ta bio sam 
na rubu groba, i kako je g. prof. 
Riesner izjavio našem župniku, 
medicina ne može naravnim nači¬ 
nom protumačiti, kako sam mo¬ 
gao ostati živ. Bit će dakle posri¬ 
jedi izvanredni zahvat Božji po 
zagovoru Bogorodice. Ja nemam 
nikakve posebne želje za životom 
na tom svijetu. Ali, ako Bog dragi 
hoće da još životarim, neka bude 
volja Njegova. 

Srdačna hvala na čestitci, sr¬ 
dačna hvala na molitvama! Nisam 
ni sada još oporavljen i tko zna, 
hoću li uopće ikada biti sposo¬ 
ban za službu, ali eto, nešto ipak 
mogu. To je prije svega ono, što 
mi je najteže bilo, naime da mogu 
opet služiti svetu Misu za svoje 
vjernike, kao što me obvezuje cr¬ 
kveni zakon, a što nisam mogao 
nekoliko tjedana. Došao je po dva 


puta i recidiv, makar druge vrste 
(operacija na nozi itd.) ali, kako 
velim, sada mogu u crkvu, da slu¬ 
žim svaki dan svetu misu. Ja ni¬ 
sam nikoga tražio za pomoć, ali 
Bog je u svojoj dobroti dao, da su 
dozvolili dolazak č. s. Izidori, do¬ 
broj bolničarki, koja je dan i noć 
bdila, da mi ništa ne uzmanjka, 
što bi moglo pripomoći zdravlju 
i podijelila mi barem stotinu svih 
mogućih injekcija umjesto liječni¬ 
ka, za koje je ipak pretegotno sva¬ 
ki čas dolaziti u Krašić, premda su 
rado dolazili i nikada nisu htjeli 
nikakve nagrade za svoj trud. 

Međutim, neka sve moje ne¬ 
volje nikada ne smetu ni Vas ni 
Vaših kćeri, a isto tako nikoga 
od katolika. Crkva se Božja ne 
upire na mene (jer bi već davno 
propala) nego na neumrlog Boga 
i Spasitelja našega Isusa Krista. 
To je, što zaslijepljeni neprijatelji 
ne će da razumiju, i to će biti nji¬ 
hova propast, ako ustraju u svo¬ 
joj zloći. Eto, baš smo prekjučer 
slavili svetoga Siksta Papu, sada 
svetog Lovru mučenika, koje je 
uz stotine drugih dao pogubi¬ 
ti rimski car Valerijan. Prošlo je 


hiljadusedamstotina godina od 
tog događaja. Gdje je Valerijan? 
Već je na tom svijetu primio pla¬ 
ću za svoju bezbožnost, jer je 
zarobljen od Perzijanaca morao 
služiti kao podnožak, da se per¬ 
zijski kralj preko njegovih leđa 
penje na svoga konja, kad je htio 
uzjašiti, a nezahvalni sin poganin 
nije dao ni pare za otkup očev iz 
ropstva, gdje je i umro. A Sik¬ 
sta, Lovru, Ciprijana, onih 350 
što ih je dao podaviti u živom 
vapnu i bezbroj drugih slavi¬ 
mo danas kao mučenike i sjati će 
kroz sve vjekove kao zvijezde na 
nebu. Kako je velik i vjeran Bog 
naš! Pa da uz takvog Boga stre¬ 
pimo pred zemaljskim crvićima, 
stoput slabijima i jadnijima i od 
Valerijana? To bi bila velika sra¬ 
mota za Boga našega i Spasite¬ 
lja Isusa Krista, koji nikada nije 
ostavio na cjedilu nikoga, koji je 
u Njega stavio svoju nadu. Osta¬ 
nite dakle i dalje čvrste i pune 
pouzdanja u Boga. Vrijeme radi 
za nas, a ne za neprijatelje Bož¬ 
je. Bogu hvala, na sve se strane u 
našem ubogom narodu pokazu¬ 
ju znaci unutarnjeg preporoda, a 

* S. Franciska Dušić u Granešini zbrinjava djecu koju je sestrama Družbe 
kćeri Božje Ljubavi povjerio Caritas Zagrebačke nadbiskupije 


koliko mogu vidjeti iz svoje osa¬ 
me i čuti, rastu i dobra redovnič¬ 
ka i svećenička zvanja, za koja 
toliko molite. 

Nastavite i dalje! Ponovno i 
ponovno naglašujem, da pobjede 
Crkve Božje u ovom hrvanju ne 
može osujetiti ni svijet ni pakao. 
Uz blagoslov i pozdrav u Gospo¬ 
dinu Vama i svima sestrama 

+ Alojzije kard. Stepinac 
nadbiskup zagrebački 1 


1 Alojzije Viktor STEPINAC, Pisma sušanjstva 
{1951.-1960.), Zagreb, 1998., str. 291.-292. 

25. III. 1954. 

Danas je »Marijin dan sveće¬ 
nika«. Pozvao sam vjernike, 
da danas prikažu sv. Pričest za 
svećenike i pripravnike. Emi¬ 
nencija je ispovijedao 2 i po 
sata, Simecki sat i po, a ja iza sv. 
mise (svi zajedno). Poslije pod¬ 
ne je sv. Getsemanska ura klan¬ 
janja. Svijeta mnogo. 

- »Baš mi je drago, da se to¬ 
liko ljudi odazvalo. To nas drži. 
Od sada, kad je zima popusti¬ 
la, ispovijedat ću svake nedjelje, 
blagdana, prve petke, a i inače, 
kada bude trebalo. Vjerrfici to 
sigurno očekuju, pa zar da im 
to uskratimo!?« 

* * * * 

Gospodin Radoš poslao nam 
iz Amerike dvije fotografije, 
kako sjedi kod nas u kancela¬ 
riji za stolom sa Eminencijom 
i sa mnom. Piše, da ako sretno 
primimo te slike, da mu javimo. 
Pravo pita, jer pisma i pošiljke 
zadnjih tjedana ne primamo. 

* * * 

O. Vanino, D. I. piše, da 
Radio London na engleskom 
javlja ovih dana, da je Sv. Otac 
dao neku instrukciju za bu¬ 
duće konklave i tu spomenuo 
kardinala Stepinca. Njega na 


neki način predlaže za budućeg 
papu. Eminenciju je to uznemi¬ 
rilo, pa reče: 

- »Čemu lansiraju ovako 
neosnovane stvari. Ta dobro ja 
poznam Sv. Oca i ne vjerujem, 
da bi on išao nešto takova pod¬ 
uzeti i teško bolesnog čovjeka 
staviti na takav položaj. Jedva 
me istrgnuli smrti, pa zar sada, 
da se takova što dogodi! To je 
gotovo nemoguće. Može Go¬ 
spodin iz kamena podići djecu 
Abrahamovu. Mogao je Bala- 
movu magaricu naučiti da go¬ 
vori, pa bi i meni pomogao, o 
tome nema dvojbe! Ali - čemu 
to? - Kada bude prilika, oprat 
ću ja glavu Cecelji za ono što 
je napisao u Glasniku, da me 
Sv. Otac naziva najvećim prela¬ 
tom Crkve. Uvjeren sam, da Sv. 
Otac ne bi išao govoriti tako¬ 
va što. Mora da je Cecelja čitao 
izvještaj dr. Lawrencea i Ružića 
o razgovoru sa Sv. Ocem. Tu 
je i sam dr. Ružić malo nateg- 
no riječi Sv. Oca, a Cecelja pak 
do kraja. No, zanimljivo je, što 
ste mi kazali neki dan kako su 
se policajci izražavali kod Liva- 
jušića. Kako su ono rekli: ‘Ne bi 
bilo dobro, da Papa sada umre. 
Izabrali bi Stepinca Papom, pa 
što smo onda mi?’ Nije li to u 


vezi s onom londonskom vije¬ 
sti? - Bilo kako bilo, mi ćemo 
dalje moliti i čekati.« 

28. III. 1954. 

Dr. Bogičević, dr. Popović, 
Pišonić, Stella. Istražuju krv 
Eminenciji. Stanje je dobro. Li¬ 
ječnici pričaju kako je nastalo 
upravo užasno stanje povodom 
provedbe naredbe o stanovima. 
Silan revolt. No - uzalud! 

Rekao sam kasnije Eminen¬ 
ciji, kako je zanimljivo, da su 
svi staleži protiv režima, vanjski 
ih svijet s prezirom prima, eko¬ 
nomski doživljavaju krah, nit¬ 
ko, a najmanje samo režimlije, 
nisu zadovoljni, pa ipak režim 
je tu! Na to će Eminencija: 

- »Tu se baš sada vidi oči¬ 
ta kazna Božja. Kao da se Go¬ 
spodin Bog upravo narugao 
oholim i nadutim liberalima, 
koji su tako prezreli i otvore¬ 
no se borili protiv Crkve, kad 
je ona opominjala na opasnost, 
koja im prijeti. Danas beru plo¬ 
dove svoga mišljenja i prljavog 
posla. Gospodin Bog se ne da 
ismjehivati.« 

30. III. 1954. 

Vraćajući se sa hodnika u 
mraku u svoju sobu, prerano je 

skrenuo na desno, pa je u mra¬ 
ku odletio upravo preko po¬ 
lovice stuba i zaustavio se kod 
prozora na stubama. Srećom 
ostao je na nogama i ništa mu se 
nije dogodilo. U to sam vrijeme 
molio sa časnim sestrama kruni¬ 
cu. Čujem buku, izletim van na 
hodnik, i tu mi ispriča taj slučaj. 

- »Zamislio sam se nešto i 
tako sam poletio preko stuba. 
Padajući jednom sam se okre¬ 
nuo za 360° idući prema dolje i 
to tako silnom brzinom, da sam 
se u momentu našao usred stu¬ 
bišta. Sva je sreća da nisam pao 
ili možda rukama upro u pro¬ 
zor, jer bih lako razbio staklo i 
ranio ruke. Da sam u onom na¬ 
glom padu pao dolje, lupio bih 
glavom i možda bih na mje¬ 
stu ostao mrtav! Nije li to dje¬ 
lo anđela čuvara? A i Bogorodi¬ 
ca je pomogla. Kako je divan i 
velik, kako je dobar dragi Bog! 
Kako samo divno znade opo¬ 
menuti čovjeka: 'Pazi i budi 
spreman! Spremaj se, jer dola¬ 
zim.'« 

31. III. 1954. 

Preuzvišenog Garkovića 
oplijenili radi poreza. Uzeli mu 
novac za primljene intencije, ra¬ 
dio, gotovinu biskupije, crkve¬ 
ne svijeće i si. Miran je. Još je 
mirniji, kad je baš tom zgodom 
primio pismo od Eminencije. 
To ga je još više ojačalo. S pra¬ 
vom govore i svećenici i laici: 
»Da nema Eminencije, tko zna, 
kuda bi već sve krenulo!« 


1. IV. 1954. 

Pokusi sa hidrogenskom 
bombom uznemirili su svijet. 
Gledajući to Eminencija, pa 
onda silnu pokvarenost, te spre¬ 
manje jednih i drugih na obra¬ 
čun, reče: 

- »Iz svega vidim, da idemo 
prema jednom završetku. Da li 
će to biti rat ili nešto drugo, to 
ne znamo.« 

2. IV. I954. 

Prvi je petak. Lijepi broj žu- 
pljana započeo je veliku devet- 
nicu spasa. Eminencija ispovije¬ 
da od 5 do 8 sati ujutro! 

*** 

Jučer sam bio u Karmelu u 
Brezovici. Tu se uistinu mno¬ 
go moli i žrtvuje za Eminenci¬ 
ju. Časna majka mi je rekla, da 
se nada, da će doći novi biskup, 
da vodi upravu Nadbiskupije. 
Mi se molimo - rekla je, da bi 
taj bio dr. Seper, dr. Nežić ili dr. 
Kranjčić. 

3. IV. 1954. 

Iznenada dolaze dr. Bogiče- 
vić, dr. Popović, Pišonić, Ste- 
11a. Izvadili Eminenciji % 1 krvi. 
U nepunoj godini dana izvadili 
mu već 6 1 krvi. Zdravlje se po¬ 
goršalo. 

* * * 

- »Izgleda, da predstoji opet 
ofenziva sa porezom na sve¬ 
ćenstvo i na crkve. Neka samo 
nose. Bog će providjeti.« 


5. IV. 1954. 

U petak 2. o. mj. bio je dr. 
Zuvić, otac, majka i sestra Gju- 
ranova u posjetu zatvorenom 
Gjuranu. Dosta je dobro. Du¬ 
ševno je jak. Vjerojatno će ga 
dobiti da izađe iz tog zatvora i 
da ga prebace u bolnicu. Emi¬ 
nenciju veseli ta vijest, pa veli: 

- »Bogu hvala, nisam uzalud 
služio za nj sv. Misu!« 

7. IV. 1954. 

Danas sam u Draganiću na 
korizmenoj ispovijedi. Vlč. 
Starčević mi priča, kako je jedan 
njegov župljanin bio mobilizi¬ 
ran krajem prošle godine u vezi 
s Trstom. Od vlasti je primio 
paket. Začudio se kad je na jed¬ 
nom zamotaju našao ime kardi¬ 
nala Stepinca! 

* * * 

Danas je Eminencija primio 
poštom iz Amerike Glasnik sv. 
Antuna. - »Pročitao sam ga - 
veli - on. Ima tu veselih, ali i bol¬ 
nih stvari. Naši su vani nesložni. 
Krnjević se dobro drži. On ili 
koje lice s njim u vezi možda 
bi najzgodnije moglo sjediniti 
različite sadašnje frakcije. Jasno 
je, da HSS ne bi više nastupio s 
onakvim programom kao neka¬ 
da. Bilo je tu štošta, što nikada 
nisam odobrio. Ja sam inače - 
mogu reći - s Mačekom bio uvi¬ 
jek u najboljim odnosima. No, 
1938. g. kad sam glasovao, javio 
sam mu, da nisam glasovao za 
HSS, nego za hrvatsku stvar!« 

* Hodočasnici pobožno sudjeluju u misnom slavlju u crkvi 
Presvetoga Trojstva u Krašiću, 10. veljače 2015. 

STEPINČEVO 2015. 


* Mons. Ante Ivas, biskup šibenski, predvodi 
euharistijsko slavlje u župnoj crkvi u Srimi, posvećenoj 
bi. Alojziju Stepincu, 10. veljače 2015. 


* Mons. Juraj Jezerinac predvodi 
večernje euharistijsko slavlje u 
župnoj crkvi Presvetoga Trojstva u 
Krašiću, 10. veljače 2015. 



* KUD »Lipa« 
iz Slavetića 
uzveličalo je 
predstavljanje 
knjiga koje je 
Postulatura 
priredila za 
Stepinčevo 
2015. 






























Najmlađi Hrvati na proslavi Stepinčeva u Clevelandu, 


Mons* Valentin Pozaić 



Zbor mladih u župi bi. 
Alojzija Stepinca u Du¬ 
goj Resi posebnim se 
programom pripremao 
za proslavu Stepinčeva 
2015. 


predvodi euharistijsko 
slavlje na StepinČevo 
2015. u koprivničkoj župi 
L Alojzija Stepinca 


Mons. Antun Škvorčević, biskup požeški, propovijeda 
u Stražemanu na StepinČevo 2015. 


Hodočasnici iz Karlov¬ 
ca i Duge Rese u devet- 
nici hodočaste u Krasio 























